ދިރާގު ޓީވީން ޑިޒްނީ ޗެނަލްތައް ދައްކަނީ\nދިރާގު ޓީވީން، އެތައް މިލިޔަން ބައެއްގެ މަގުބޫލުކަން ހޯދާފައިވާ ޑިޒްނީ ޗެނަލް ފުރަތަމަ ފަހަރަށް ރާއްޖޭގައި ދައްކަން ފަށައިފި އެވެ.\nއުރީދޫން އައިފޯނާއި ޗުއްޓީ ދަތުރު ލިބޭ ޕްރޮމޯޝަނެއް\nރިޔަން، ކޮންސަލްޓެންސީ ދިނުމުގައި އެންމެ ކުރީގައި\nޔޫއެފްއެސް، ރާއްޖޭގެ ކާމިޔާބީއާ އެކު ލަންކާ އަށް\nލެ ޕާފިއުމުން ޚާއްސަ ޕްރޮމޯޝަނެއް ފަށައިފި\nފްރެޝް ގުޑްސް، މާލޭގެ އެންމެ "ތާޒާ" ފިހާރަ!\nތަޒާ މޭވާ ކެއުމަށް އެންމެން ވެސް ލޯބި ކުރާނެ އެވެ. ނަމަވެސް މިފަދަ މޭވާ، އަތްފޯރާފަށުގައި މާލެއިން ލިބެން ހުރޭ ހެއްޔެވެ؟ އެ ސުވާލުގެ ޖަވާބު މިއަދު ވަރަށް ސާފެވެ. އާންމުންގެ...\nއުރީދޫ އެޕްއެންގޭމް ޕެކް، މުޅިން އާ ޑޭޓާ ޕެކޭޖްތަކެއް\n"އެޕްއެންގޭމް ޕެކް"ގެ ނަމުގައި އުރީދޫން މުޅިންއާ ތިން ޑޭޓާ ޕެކް ތައާރަފްކޮށްފި އެވެ.\nލަވަފޮށި ޕްރިމިއަމް: އުރީދޫ ކަސްޓަމަރުންނަށް ހިލޭ\nއޭސް ހާޑްވެއާ އިން 80 ޕަސެންޓާ ހަމައަށް ޑިސްކައުންޓް\nއޭސް ހާޑްވެއާ އަށް ހަ އަހަރު ފުރުން ފާހަގަކުރުމަށް، 80 ޕަސެންޓާ ހަމައަށް ޑިސްކައުންޓް ލިބޭ ޕްރޮމޯޝަނެއް ފަށައިފި އެވެ.\nމައިންނަށް ޚާއްސަ ޕްރޮމޯޝަނެއް ލިޓަސްއިން ފަށައިފި\nފުޅާ ދާއިރާއެއްގައި ސައިކަލް ވިއްކަމުން އަންނަ ލިޓަސްއިން، މައިންނަށް ޚާއްސަ ޕްރޮމޯޝަނެއް ފަށައިފި އެވެ.\nޔޭޔޭ ކޮފީގެ ތިންވަނަ މަހުގެ ނަސީބުވެރިން ހޮވައިފި\nބީއެޗްއެމް ޓްރޭޑާސް އިން ރާއްޖެ އަށް އެތެރެކޮށް ވިއްކަމުން އަންނަ ޔޭޔޭ ކޮފީގެ އަގުބޮޑު ޕްރޮމޯޝަންގެ ތިން ވަނަ މަހުގެ ނަސީބުވެރިން ހޮވައި، އެ މީހުންނަށް އިނާމުގެ ގޮތުގައި ދޭން...\nލަވް ކެއާ: ކުދިންނަށް އަޅާލުމުގެ ހިދުމަތުގައި\nސްކޫލް ގައިޑް: ސައިރިކްސް ކޮލެޖްގެ ކާމިޔާބު ކުރިއެރުން\nސޮނީ ސްޕޯޓްސް "ބެކް ޓު ސްކޫލް" ޕްރޮމޯޝަން ފަށައިފި\nކޮންމެ އަހަރަކު ވެސް ސްކޫލް ބަންދާ ދިމާކޮށް ސޮނީ ސްޕޯޓްސް އިން ބާއްވާ "ބެކް ޓު ސްކޫލް" ޕްރޮމޯޝަން މި އަހަރު ވެސް ފަށައިފި އެވެ.\nއިރާއީ ބުކްޝޮޕުން ފޮތްތައް އެމީހަކު ހުރި ތާކަށް!\nއިރާއީ ބުކްޝޮޕަކީ އަބަދުވެސް ތަފާތު ކަންކަމާ އެކު، ގިނަ ބައެއްގެ ލޯބި ހޯދާ ތަނެކެވެ. އެގޮތުން މި ފަހަރުގެ "ބެކް ޓް ސްކޫލް" ޕްރޮމޯޝަނާ ދިމާކޮށް ވެސް މިއޮތީ އެތައް ބަޔަކަށް ބޮޑު...\nއޭސް ހާޑްވެއާއިން ކުޑަކުދިންގެ ހަވީރެއް ބާއްވަނީ\nސްކޫލް ޗުއްޓީ ފާހަގަ ކުރުމަށް އޭސް ހާޑްވެއާ އިން ވަރަށް ހާއްސަ ކުޑަކުދިންގެ ހަވީރެއް ބާއްވަން ނިންމައިފި އެވެ.\nޝީޝާއިން ޑިސްކައުންޓާއެކު އައިފޯން 10 ދެނީ\nފުޅާ ދާއިރާއެއްގައި ސައިކަލު ވިއްކާ ޝީޝާ އަށް 30 އަހަރު ފުރުމާ ދިމާކޮށް ވަރަށް ހާއްސަ ޕްރޮމޯޝަނެއް ފަށައިފި އެވެ.\nއެސްޓީއޯ އިން "ޕޮނިމޯ" ނެޕީ ވިއްކަން ފަށައިފި\nވައިފައި ނެޓްވޯކްތަކަށް އާރުއޯއެލް އިން ހާއްސަ އެޕެއް\nއިންޓަނެޓްގެ ހިދުމަތް ފޯރުކޮށްދެމުން އަންނަ ރާއްޖެ އޮންލައިން (އާރުއޯއެލް) އިން ވައިފައި ނެޓްވޯކްތައް ބެލެހެއްޓުމަށް ހާއްސަ އެޕްލިކޭޝަނެއް ތައާރަފްކޮށްފި އެވެ.\nއަލޯރާ އިން 20 ޕަސެންޓާ ހަމައަށް ޑިސްކައުންޓު\nފަރުނީޗަރު ވިޔަފާރީގައި މަޝްހޫރު އަލޯރާ ޕޭން ހޯމް އިން 20 ޕަސެންޓާ ހަމައަށް ޑިސްކައުންޓް ލިބޭ ޕްރޮމޯޝަނެއް ފަށައިފި އެވެ.\nއުރީދޫ "ކަލާ ރަން" އަންނަ މަހު ބާއްވަނީ\nއޭސް ހާޑްވެއާ އިން ޖުމްހޫރީ ސޭލެއް ފަށަނީ\nމާދަމާ ފާހަގަކުރާ މި އަހަރުގެ ޖުމްހޫރީ ދުވަހާ ގުޅިގެން އޭސް ހާޑްވެއާ އިން ޚާއްސަ ޕްރޮމޯޝަނެއް ފަށަން ނިންމައިފި އެވެ.\n20 ޕަސެންޓާ ހަމައަށް ޑިސްކައުންޓް ލިބޭ ޕްރޮމޯޝަނެއް\nގޭތެރެ އަށް ބޭނުންވާ ސާމާނު ފުޅާދާއިރާއެއްގައި ވިއްކަމުން އަންނަ ލިޓަސް ހޯމް ސެންޓަރުން 20 ޕަސެންޓާ ހަމައަށް ޑިސްކައުންޓް ލިބޭ ޕްރޮމޯޝަނެއް ފަށައިފި އެވެ.\nދިރާގުން އައިފޯން 10ގެ ޕްރީ އޯޑަރު ނަގަން ފަށަނީ\nއެޕަލް ކުންފުނިން އެންމެ ފަހުން ނެރުނު އައިފޯން 10ގެ ޕްރީ އޯޑަރު، މި މަހުގެ 24 އިން ފެށިގެން ނަގަން ފަށާނެ ކަމަށް ދިރާގުން ބުނެފި އެވެ.\nސެމްސަންގުން އަލަށް ތައާރަފްކުރި ނޯޓް 8 އަށް ދިރާގުން ޕްރީ އޯޑަރު ނަގަން ފަށައިފި އެވެ.\nޔޭޔޭ ކޮފީގެ ދެވަނަ ބުރުގެ ނަސީބުވެރިން ހޮވައިފި\nބީއެޗްއެމް ޓްރޭޑާސް އިން ރާއްޖެއަށް އެތެރެކޮށް ވިއްކަމުން އަންނަ ޔޭޔޭ ކޮފީގެ އަގުބޮޑު ޕްރޮމޯޝަންގެ ދެވަނަ ބުރުގެ ގުރުއަތުލުން ބާއްވައި، ނަސީބުވެރިންނަށް ހޮވުނު މީހުންނަށް އިއްޔެ...


Ras Online - ކުދީންގެ ކިބައިން ފެންނަ ނޭދެވޭ ޢަމަލުތަކުގެ ސަބަބު ހޯދުން މުހިއްމު\nކުދީންގެ ކިބައިން ފެންނަ ނޭދެވޭ ޢަމަލުތަކުގެ ސަބަބު ހޯދުން މުހިއްމު\nޞާދިރު ޢަލީދީދީ 24 ޖޫން 2020 - 10:50\nތުއްތު ކުއްޖަކު ރުމާލުން އަރިދަފުސް ފޮޅަނީ: ކުދީންގެ ކިބައިން ފެންނަ ނޭދެވޭ ޢަމަލުތަކުގެ ސަބަބު ހޯދުން މުހިއްމު\nދަރިންގެ ފަރާތުން ބައެއްފަހަރު އެކުދީންގެ ވަށައިގެންވާ މާހައުލުގެ ސަބަބުން، ފެންނަ މަންޒަރުތަކާއި އިވޭ އަޑުތަކުން އެކި ޢުމުރެގެ ކުދީންގެ ކިބައިން ނޭދެވޭ އެތައް ޢަމަލެއް ފެނިގެންދެއެވެ. އެގޮތުން ހަޑި މުޑުދާރު ކަންތަކާއި ކުދި ކުދި ތަފާތު ކުށްތަށްވެސް ފެނިގެންދެއެވެ. އެހާލަތުގައި މައިންބަފައިން އެންމެ ފުރަމަވެސް ކުއްޖާއަށް އަޑުލައިހައި ހަދަންފަށައިފިނަމަ، ކުއްވެރިއެއް ކަމަށް އެކުއްޖާގެ އަމިއްލަ ސިކުނޑިއަށްވިސްނި، ކުއްޖާގެ ހިތުގައި އެންމެ ފުރަތަމަވެސް މައިންބަފައިންނާއިމެދު އިތުބާރުގެއްލި، ރުޅިވެރިކަމާއި ނަފްރަތު އުފެދިގެންދެއެވެ. އަދި އެއަމަލެއް އެކުއްޖަކު ތަކުރާރުކޮށް ކުރަމުންދާތަންވެސް ފެންނާނެއެވެ.\nތުއްތު އުމުރުގައި ކުދީންގެ ފަރާތުން ނޭދެވޭ ކަންކަންފެންނަމުންދާނެވެ. އޭގެ މިސާލެއްގެ ގޮތުން، އަރިދަފުސް މޫސުމުގައި، ކުޑަކުދީން އަރިދަފުސް އަޅައިގެން އުޅޭއިރު، އެކުދީން ގޭތެރޭގެ އެތަންމިތަނަށް އަރިދަފުސް ފޮޅައި ހެދުމުގައި އާއި ގޭގެ އެކި ތަންތަނުގައި އަރިދަފުސް ހާކައި އަތްފޮހެމުން ގެންދާތަން ފެންނަނީ މަދެއްކޮށް ނޫނެވެ. މިކަމާއި އެކުދީންގެ މައިންބަފައިން، ރުޅިއައިސް، އަޑުލައި އަދި އެއްޗެތިގޮވަމުން، އެކުދީންގެ ވިޔާނުދާކަމުގެ ވާހަކަ ދައްކާއަޑުވެސް އިވެމުންދޭމެއެވެ. އެކަމަކު އެކަން ރަނގަޅެއް ނުވެއެވެ. އެކުދީން ގެންދަނީ އެގޮތަށް ޢަމަލުކުރަމުންނެވެ.\nކަންމިގޮތަށް ހިނގަމުންދާއިރުވެސް، އެފަދަ ކުދީންގެ މައިންބަފައިން، އެކަން އެހެންވަމުންދާ ސަބަބާމެދު، ފަހަރެއްގައިވެސް، ވިސްނައި ފިކުރެއް ނުކުރެއެވެ. ޝައްކައްނެތެވެ. ނުރަނގަޅު ނޭދެވޭ ގޮތަކަށް ހިނގަމުންދާ ކޮންމެ ކަމެއް، ރަނގަޅުކޮށް އިޞްލާޙްކުރެވޭނީ އެންމެ ފުރަތަމަ އެކަން އެހެންއެވާ ސަބަބެއް އޮޅުން ފިލުވައިގެންނެވެ. ޚާއްޞަކޮށް، ކުޑަކުދީންގެ ކަންތައްތަކުގައެވެ.\nއެހެންކަމުން މައިންބަފައިންގެ މައްޗަށް އޮތީ، ކުޑަކުދީން، އެގޮތަށް އެތަންމިތަނަށް އަރިދަފުސް ފޮޅައި، ހެދުމުގައިއާއި ގޭގެ އެކިތަންތަނުގައި ފުހެ، ހާކަމުން އެގެންދަނީ ކީއްވެގެންތޯ ވިސްނައި ފިކުރުކުރުމެވެ.\nއާއެކެވެ. ހަމަ ވަރަށް ކުޑައިރުކޮޅެއްގެތެރޭ، އެކަމުގެ ސަބަބު އެނގި، އޮޅުން ފިލައިދާނެއެވެ. އެކުދީން ބޭނުންވަނީ އަރިދަފުސް ފޮޅާށެވެ. އަރިދަފުސް ފޮޅިއަތް، ސާފުކުރާށެވެ. އެކަމަކު އަރިދަފުސް ފޮޅަންވީ ކޮންތަނަކަށް ކަމެއް، އަތްފޮހެންވީ، ކޮންތާކު ކަމެއް، އެކުދީންނަކަށް ނޭނގެއެވެ. ވީމާ އެކުދީންނަށް އެންމެ ފަސޭހައިން، އަރިދަފުސް ފޮޅޭތަނަކަށް ފޮޅަައި، އެންމެ ފަސޭހައިން، ފުހެލެވެން އޮތް ތަނެއްގައި ފުހެލަނީއެވެ.\nކަންމިހެން އޮތްއިރު، އަރިދަފުސް މޫސުމުގައި، މައިންބަފައިން ކަންތަންކުރަންވީ ގޮތަކީ، ދަރިފުޅުއަތަށް ސާފު، ތާހިރު ކުޑަރުމާލެއް ދީފައިބާއްވާނީއެވެ. ކުޑަ ރުމާލެއް އަތުން ހިފައިގެން ނުގެންގުޅެވޭ ޢުމުރުގެ ކުއްޖެއްނަމަ، ކުޑަރުމާލާ ހެދުމާއެއްކޮށް ދައްޗަކުން ހަރުކޮށްފައިބަހައްޓާނީއެވެ. ރުމާ އެހުރިތާ ހުއްޓާ، ނޭފަތްވެސް ފުހެލެވޭ ހިސާބެއްގައެވެ.\nދެން ގޯތިތެރޭގެ އެތަން މިތަނަށް އަރިދަފުސް ނުފޮޅުމަށާއި، ފާޚާނާއަށް، މީހުންނާ އެއްފަރާތަކަށް ގޮސް، އަރިދަފުސް ފޮޅުމަށާއި، ހެދުމުގައިއާއި، ގޭގެ އެތަންމިތާނގައި އަރިދަފުސް ނަހާކައި އަތް ނުފުހެ، ކުޑަރުމާލުގައި ފުހުމަށް ނަސޭހަތްތެރިވެ، އެގޮތަށް ދަރިފުޅު ލައްވާ ޢަމަލް ކުރުވަމުން ގެންދާނީއެވެ. އަވަސް އަވަހަށް ރުމާ ބަދަލުކުރަން ވާނެއެވެ. ޔަޤީނެވެ. މިގޮތުގެމަތީން ޢަމަލުކުރަމުންގެންދާ މައިންބަފައިންގެ ދަރީންގެ ކިބައިން، އެފަދަ ހަޑި، ނޭދެވޭ ކަމެއް ނުފެންނާނެއެވެ.


MTCC ge " kashavaru Promo" fashaifi - One Online\nއެމްޓީސީސީ ގެ "ކަށަވަރު ޕްރޮމޯ" ފެށުމުގެ ތެރެއިން -- ފޮޓޯ އެމްޓީސީސީ\n"ކަށަވަރު ޕްރޮމޯ" ގެ ނަމުގައި މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ ( އެމްޓީސީސީ) އިން ޕްރޮމޯޝަނެއް ފަށައިފިއެވެ.\nކޮންމެ އަހަރެއްގެ ނިމުމާއި ދިމާކޮށް އެމްޓީސީސީން ކުރިޔަށްގެންދާ ޕްރޮމޯޝަން މިއަދު ފަށާފައި ވާއިރު، މި ޕްރޮމޯއަކީ ކޮންމެ އަހަރަކު ވެސް އެމްޓީސީސީގެ ކަށަވަރުން ކުރިޔަށް ގެންދާ ޕްރޮމޯޝަނެކެވެ.\nއެގޮތުން މި އަހަރުގެ ޕްރޮމޯޝަންގައި ސުޒުކީ އިންޖީން، ޔަންމާ 115 ހޯސްޕަވަރ ގެ އިންޖީނާއި، އިންޑަސްޓްރީއަލް ގޭސް، ސިގްމާ މެރިން ދަވާދު އަދި ޔަންމާ އަދި ސުޒުކީ އިންޖީންގެ ސްޕެއަރ ޕާޓްސް އިން ހާއްސަ ޑިސްކައުންޓްތަކެއް ލިބިގެންދާނެ ކަމަށް އެމްޓީސީސީން ބުންޏެވެ.\nމި ޕްރޮމޯޝަން ހާއްސަ ކޮށްފައިވަނީ ފައިސާ ދައްކަވައި ތަކެތި ބައްލަވައިގަންނަވާ ފަރާތްތަކަށެވެ. މި ޕްރޮމޯޝަން ކުރިޔަށްދާނީ މިއަދުން ފެށިގެން މި އަންނަ ޖެނުއަރީ މަހުގެ ދިހަވަނަ ދުވަހުގެ ނިޔަލަށްކަމަށްވެސް އެމްޓީސީސީން މައުލޫމާތު ދެއެވެ. އަދި މި މުއްދަތުގެ ތެރޭގައި ޕްރޮމޯގެ ހަރަކާތްތައް މާލެ ނޯތު ހާބަރުގައި ވެސް ކުރިޔަށްގެންދިއުމަށް ހަމަޖައްސާފައިވާ ކަމަށް އެމްޓީސީސީން ވަނީ ބުނެފައެވެ.\nއެމްޓީސީސީ ގެ " ކަށަވަރު ޕްރޮމޯ" ފެށުން -- ފޮޓޯ އެމްޓީސީސީ\nއެމްޓީސީސީގެ އަމާޒަކީ އަބަދުވެސް ކަސްޓަމަރުންނަށް ލުއި ފަސޭހަ ގޮތްތައް ހޯދައިދިނުން ކަމަށާއި އެގޮތުން ކޮންމެ އަހަރަކުވެސް އެކި ޕްރޮޑަކްޓް ތަކުން ކަސްޓަމަރުންނަށް ލުއިފަސޭހަ ޕްރޮމޯޝަންތައް ހިންގުމާއި، ރާއްޖޭގެ އެކި ކަންކޮޅުތަކުގައި ތިބި އެމްޓީސީސީގެ ކަސްޓަމަރުންނާއި ބައްދަލުކޮށް ތަމްރީނާއި މައުލޫމާތު ދިނުމުގެ ހަރަކާތްތައް އަބަދުވެސް ހިންގާކަމަށް އެމްޓީސީސީން ބުންޏެވެ.\nއެމްޓީސީސީ އަކީ ޔަންމާ އިންޖީނު އަދި ސުޒުކީ އައުޓްބޯޑް އިންޖީނުގެ އިތުރުން ކާސްޓްރޯލް އަޑީތެލާއި، ސިގްމާ އެންޓިފޯލިން ސިސްޓަމް އަދި ސްކޮޓް ބާޑާރ ބްރޭންޑްގެ ފައިބަރުކުރަން ބޭނުންކުރާ ސާމާނުގެ ރާއްޖޭގެ އޮތޮރައިޒްޑް ޑިސްޓްރިބިއުޓަރެެވެ.


Baazaaruge Miadhuge Aguthah - Vaguthu\nމިއަދަކީ ރަމަޟާން މަހުގެ 23 ވަނަ ދުވަހެވެ. މިއަދުވެސް، އާއްމުކޮށް މީހުން ގަންނަ ބާވާތްތަކުގެ އަގުތައް ބާޒާރުގައި އުޅޭ ގޮތެއް ބަލާލީމެވެ.\nކަނޑޫދޫ މިރުސް މިއަދުވެސް ހުރީ އިއްޔެ އެކޭ އެއްގޮތަށް 600 ރުފިޔާ އާއި 650 ރުފިޔާ އާއި ދެމެދުގެ އަގެއްގައި ލިބެން އެބަ ހުއްޓެވެ. މީގެ އިތުރުން ހުރިހާ ގޭގައިވެސް ފަނި ގިރުމަށް އާއްމުކޮށް އެންމެންވެސް ބޭނުންކުރާ، ކަރާ ގެ އަގު އުޅެނީ ކިލޯއެއް 18 ރުފިޔާ އާއި 20 ރުފިޔާ އާއި ދެމެދުގެ އަގެއްގައެވެ. 20 ރުފިޔާ އާއި 25 ރުފިޔާ އާއި ދެމެދުގެ އަގެއްގައި ކުރުނބާ ވެސް ލިބެން އެބަ ހުއްޓެވެ.\nމީގެ އިތުރުން، ފަރުމަސް ކިލޯއެއް 45 ރުފިޔާ އަށް، ކަޑުމަސް ކިލޯއެއް 30 ރުފިޔާ އަށް، ބޭރު މިރުސް ކިލޯއެއް 150 ރުފިޔާއަށް، ލިނބޯ ކިލޯއެއް 40 ރުފިޔާ އަށް، ކޮޕީފަތް ބޮނޑިއެއް 10 ރުފިޔާ އަށް، ކުއްޅަވަށް ފިލާފަތް ބޮނޑިއެއް 15 ރުފިޔާ އަށް، ވަޅޯމަސް ކިލޯއެއް 80 ރުފިޔާ އަށް ލިބެން އެބަ ހުއްޓެވެ.\nމިދުވަސްވަރަކީ ބާޒާރުގައި ރިހާކުރު ތިޔާޤި ދުވަސް ވަރެކޭ ބުނެވިދާނެއެވެ. އެކަން އެނގެނީ ރިހާކުރުގެ އަގަށް ގެނެސްފައިވާ ހެޔޮ ބަދަލުންނެވެ. އާއްމުކޮށް ރިހާކުރު އަޅާފައި ހުންނަނީ، ފޯސްޓަރ ކްލަކް ޖޫސް ހުސްހުރި ބިއްލޫރި ފުޅިއަށެވެ. މި ސައިޒްގެ ފުޅިގެން 150 ރުފިޔާ އަށް ލިބެން އެބަހުއްޓެވެ. މިއީ އާއްމުކޮށް މިތަކެތި ވިއްކާ އަގަށްވުރެވެސް ހެޔޮ އަގެކެވެ. އާއްމުކޮށް މި ސައިޒުގެ ރިހާކުރު ފުޅިއެއް ވިއްކަނީ 250 ރުފިޔާ އަށެވެ.


ޔޫއްޕެ ޖިމްގައި، ހަށިގަނޑު އެހާ ވަރުގަދަ!\nމަޝްހޫރު ފިލްމީ ތަރި ޔޫސުފް ޝަފީއު (ޔޫއްޕެ) މި ދުވަސްކޮޅު އެންމެ ފަރުވާ ބަހައްޓައިގެން ކުރަނީ ކޮން ކަމެއް ކަން އެނގޭ ހެއްޔެވެ؟ ހަށިގަނޑު ވަރުގަދަކުރަނީ އެވެ.\nމި އަހަރު އެންމެ ކަމުދިޔަ ދިވެހި ފިލްމަކީ ކޮބާ؟\nއަހަރު ނިމުމަކާ ގާތްވަމުން އަންނަ އިރު، މި އަހަރަކީ ވެސް ދިވެހި ސިނަމާ އަށް ފާގަތި އަހަރެކެވެ. ރީތި އަދި ކާމިޔާބު ފިލްމުތަކެއް މި އަހަރު ފެނިގެން ގޮސްފައިވެ އެވެ. މި އަހަރު ޖުމްލަ ނުވަ ފިލްމެއް ރިލީޒްކޮށްފައިވެ އެވެ. ފަހަރުގައި އެ އަދަދަކީ ބެލުންތެރިން އެންމެ ބޭނުންވާ އަދަދު ކަމަށް ނުވެދާނެ އެވެ.\n"ބަވަތި" އަށް ފަހު "ނީނާ"\nމި އަހަރު ދިވެހި ސިނަމާ އަށް އައި ފިލްމުތަކުގެ ތެރެއިން ބެލުންތެރިންނަށް އެންމެ ކަމުދިޔަ އެއް ފިލްމު ކަމަށްވާ "ބަވަތި" ގެ ޑައިރެކްޓަރު އިއްޔާސް ވަހީދުގެ ދެވަނަ ފިލްމު އިއުލާންކޮށްފި އެވެ.\n"އޯކިޑް: އޭނާގެ މާ" އަލުން އުފައްދަނީ\nދިވެހި ސިނަމާ އަށް ކޮށްދިން ހިދުމަތަށް މި އަހަރު ދިވެހި ފިލްމު އެވޯޑްސްގައި ލައިފްޓައިމް އެޗީވްމަންޓް އެވޯޑް ލިބުނު މުހައްމަދު ރަޝީދު (ދަރާ) ގެ ކެރިއަރުގެ އެންމެ ފާހަގަކޮށްލެވޭ އެއް ފިލްމު ކަމަށްވާ "އޯކިޑް: އޭނާގެ މާ" ގެ ރިމޭކެއް ހަދަން އޭނާ ނިންމައިފި އެވެ.\nމާސްޓަމައިންޑް: އިންޑިއާ ޑައިރެކްޓަރެއް، ދިވެހި ތަރިން\nދަރަނީގެ މައްސަލައެއްގައި ފިލްމީ ތަރި ފިރާގު ހޯދަނީ\nސިވިލް ކޯޓަށް ހުށަހަޅާފައިވާ ދަރަނީގެ މައްސަލައަކާ ގުޅިގެން ފިލްމީ ތަރި އަލީ ފިރާގު ހޯދަން ފުލުހުން އިއުލާންކޮށްފި އެވެ.\nމަސްތުވާކެތީގެ މައްސަލައެއްގައި މިދިޔަ އޮގަސްޓް މަހުގެ ތެރޭގައި ހައްޔަރުކުރި ޒުވާން ފިލްމީ ތަރި މަލީހާ ވަހީދު (މަލް) ގެ މައްޗަށް އުފުލި މަސްތުވާކެތީގެ ދައުވާ އަށް އޭނާ މިއަދު...\nފާތުމަތު ނަހުލާގެ ކްރިސްޓަލް އެންޓަޓައިންމަޓުން އަންނަ އަހަރު ގެނެސްދޭން ނިންމާފައިވާ ލޯބީގެ ފިލްމު "ސޮރީ" ގެ ޑައިރެކްޓްކޮށްފާނެކަމުގެ އިޝާރާތެއް އެ ފިލްމުގެ ބަތަލު ޔޫސުފް ޝަފީއު...\n"ދެވަންސޫރަ" ބައިސްކޯފަށް ވިއްކުމުން ޝާހް ކޯޓަށް ދަނީ\nހުކުރު ދުވަހުގެ ރޭ ބޭއްވި9ވަނަ ދިވެހި ފިލްމު އެވޯޑްސްގައި އެންމެ ވަރުގަދަ ކެޓަގަރީތަކުން އެވޯޑް ލިބުނު ފިލްމު "ދެވަންސޫރަ" ސްޓްރީމިން ކުންފުނި ބައިސްކޯފަށް ވިއްކައިލި މައްސަލާގައި އެ ފިލްމުގެ އެއް ޕްރޮޑިއުސަރު އަހުމަދު ޝާހް އަލީ ކޯޓަށް ދާން ނިންމައިފި އެވެ.\n"ކޮސް ގިނަ މިސްޓޭކް" ވެސް އަންނަ އަހަރަށް\nއަލީ ސީޒަން މިދިޔަ މަހު ގެނެސްދޭން އުޅުނު ފިލްމު "އަނދިރިކަން" އަންނަ އަހަރަށް ފަސްކޮށްފައި ވަނިކޮށް، މި މަހު ރިލީޒްކުރަން އުޅުނު ވީ މީޑިއާގެ "ކޮސް ގިނަ މިސްޓޭކް" ވެސް އަންނަ އަހަރަށް...\nވަރަށް ގިނަ ފިލްމުތަކާއި ޑްރާމާތަކުގައި މަންމައެއްގެ ރޯލް ކުޅެފައިވާ އައިޝަތު ރަޝީދާ (އައިސްތު) އިއްޔެ މަރުވެއްޖެ އެވެ. އޭނާ އަކީ ފިލްމުތަކާއި އިޝްތިހާރުތަކުގައި ހެއްވާ ރޯލްތައް...\nރެޕްކޮށްފައި، ޔެސީ މިހާރު ޑައިރެކްޝަނަށް\nރެޕާއެއްގެ ގޮތުގައި މަޝްހޫރުކަން ހޯދި މިއުޒިޝަން މުހައްމު ޔާސިފް (ޔެސީ) ކޮމެޑީ ފިލްމަކާ އެކު ޑައިރެކްޝަނަށް ނުކުންނަން ތައްޔާރުވެއްޖެ އެވެ.\nސްޓްރީމިންއާ އެކު ސިނަމާތަކަށް ވާނީ ކިހިނެއް؟\nއޯވަ ދަ ޓޮޕް (އޯޓީޓީ) ނުވަތަ ސްޓްރީމިން ޓީވީގެ ހިދުމަތަކީ މިހާރު ދުނިޔޭގެ ހުރިހާ ހިސާބެއްގައި ވެސް ފުޅާވަމުން އަންނަ އެއް ވިޔަފާރިއެކެވެ. ސްޓްރީމިންގެ ހިދުމަތްދޭ ޕްލެޓްފޯމްތައް އިތުރުވަމުން ދިއުމަކީ އޭގެ ހެއްކެކެވެ.\nމި މަހުގެ 15 ވަނަ ދުވަހަކީ ފިލްމީ ދާއިރާ އަށް ބޮޑު ރެއެކެވެ. ނުވަ ވަނަ ދިވެހި ފިލްމު އެވޯޑްސްގެ އެންމެ ފަހުގެ ތައްޔާރީތައް ވަމުން އަންނަ އިރު، މުހިއްމު ބައެއް ކެޓަގަރީތަކުގެ...


sharh – DhiSalafiyyah\nسورة الشرح ގެ ތަފްސީރު (5)\nދުނިޔޭގައި މަންފާ ލިބެނިވި ޢަމަލުން އަވަދިވެއްޖެނަމަ، ޢާޚިރަތުގެ ޢަމަލުތައްކުރުމަށް އަވަސްވެގަނެއެވެ. އެހެނީ، އިންސާނާއަށް ކަނޑައެޅިފައިވާ ޒަމާނަކީ ހޭލާހުންނައިރުގައްޔާއި، ނިދާފައި އޮންނައިރުވެސް ފާއިތުވެގެންދާނެ ޒަމާނެކެވެ. ހަމައެހެންމެ، އަވަދިނެތި އުޅޭއިރުގައްޔާއި، ހުސްވަގުތުތަކުގައިވެސް ޒަމާން ކުރިއަށް ދާނެއެވެ.\n26/04/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން\nسورة الشرح ގެ ތަފްސީރު (4)\nއިންސާނަކަށް މުޞީބާތާއި، ދަތި ދިރުއުޅުމާއި، ހިތްދަތިކަން ކުރިމަތިވިކަމުގައިވީނަމަވެސް އުއްމީދު ކަނޑާނުލާށެވެ. ފަހެ، ހަމަކަށަވަރުން، އުނދަގޫކަމާއެކު ފަސޭހަކަންވެއެވެ. ފަހަރެއްގައި އެ ލިބޭ ފަސޭހަކަން އެއީ ބޭރުފުށުން ފެންނަ ޙިއްސީ ފަސޭހަކަމަކަށްވެދާނެއެވެ.\n14/04/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން\nسورة الشرح ގެ ތަފްސީރު (3)\nފަހެ، އަހަރެމެންގެ މައްޗަށް ވާޖިބުވެގެންވަނީ އަހަރެމެންގެ ނަފްސާމެދު މުހިއްމުކަމެއްދީގެން، އެ ނަފްސު ޙިސާބުކުރުމެވެ. ވިޔަފާރިވެރިޔާ އެދުވަހެއްގެ ވިޔަފާރީގެ ވިކުރާ ބަލައި، އެދުވަހެއްގައި ކުރެވުނު ހޭދައާއި، ލިބުނު ފައިދާއެއް ބަލައި ޙިސާބުކުރުމަށްފަހުގައި މެނުވީ ނުނިދާނެއެވެ.\n11/04/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން\nسورة الشرح ގެ ތަފްސީރު (2)\n((وَوَضَعْنَا عَنكَ وِزْرَ‌كَ)) (އަދި ކަލޭގެފާނުގެ ކުށްތައް، ކަލޭގެފާނުގެ ކިބައިން ތިމަންރަސްކަލާނގެ ދުރުކުރެއްވީމެވެ.) މި އާޔަތުގައި މިވާ “وَضَعْنَا” ގެ މުރާދަކީ ދުރުކުރެއްވުން، މަޢާފުކޮށްދިނުން، އެއްކިބާކޮށް ދިނުމުގެ މުރާދެވެ. އަދި “وِزْرَ‌كَ” ގެ މުރާދަކީ ކަލޭގެފާނުގެ ކުށްތަކެވެ. ((الَّذِي أَنقَضَ ظَهْرَ‌كَ)) އެބަހީ؛ އެ ކުށްތަކަކީ ކަލޭގެފާނުގެ ބުރަކަށިފުޅަށް ބުރަކަންދީފައިވާ ކަންތަކެވެ. މި ތަނުގައި ބުރަކަށީގެ ވާހަކަ ގެންނަވާފައި އެވަނީ ބުރަކަށްޓަކީ ތަކެތި އުފުލުމަށް އެންމެ އެކަށީގެންވާ އަދި ބާރުގަދަ ގުނަންތައްވާ ހިސާބުކަމުގައިވާތީއެވެ. އެހެންކަމުން، އެ އެއްޗެއް…\n16/02/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން\nسورة الشرح ގެ ތަފްސީރު (1)\nމި އާޔަތުގައި މިވާ ޝަރަޙުކުރުމުގެ މުރާދަކީ ތަނަވަސްކޮށްދެއްވުމެވެ. މި ތަނަވަސްކޮށްދެއްވުމަކީ ޙިއްސީ ތަނަވަސްކޮށްދެއްވުމެއް ނޫނެވެ. އެއީ މަޢުނަވީ ތަނަވަސްކޮށްދެއްވުމެކެވެ. ހިތް ތަނަވަސްކޮށްދެއްވުމަކީ؛ އެއީ ﷲ ޢައްޒަ ވަޖައްލަގެ ޙުކުމްފުޅުތަކަށް ހިތް ތަނަވަސްކޮށްދެއްވުމެވެ.\n27/11/2014 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް މުޙައްމަދު ސިނާން


Hithadhoo Regional Hospital akee COVID-19 ah faruvaa dhey thanakah hedhumah govaalaifi\nހިތަދޫ ރީޖަނަލް ހޮސްޕިޓަލަކީ ކޮވިޑް-19 އަށް ފަރުވާދޭ ތަނަކަށް ހެދުމަށް ގޮވާލައިފި\nހިތަދޫ ރީޖަނަލް ހޮސްޕިޓަލަކީ ކޮވިޑް-19 އަށް ފަރުވާދޭ ފެންވަރުގެ ތަނަކަށް ހެދުމަށް ޕީޕީއެމްގެ ފަރާތުން އައްޑޫ ސިޓީގެ މޭޔަރުކަމަށް ވާދަކުރާ މުހައްމަދު ލަތީފް ގޮވާލައްވައިފިއެވެ.\nލަތީފް މިފަދައިން ގޮވާލެއްވީ ފޭސްބުކްގައި އާންމުކުރެއްވި ޕޯސްޓެއްގައެވެ.\nލަތީފް ވިދާޅުވީ އެބޭފުޅާގެ ދުޢާއަކީ ކޮރޯނާ ވައިރަސް (ކޯވިޑް19) ގެ ނުރައްކަލުން ހުރިހާ ދިވެހިންނާއި ދިވެހިރާއްޖެ، މާތްﷲ ގެ ހެޔޮ ރަޙްމަތްފުޅުން ސަލާމަތް ކުރެއްވުންކަމަށެވެ. މި ހައްސާސް ވަޤުތުގައި، ރާއްޖޭގެ ސިއްޙީ މަސައްކަތްތެރިން ކުރައްވަމުންގެންދަވާ ބުރަ މަސައްކަތަށް ސާބަސް ރައްދުކުރައްވާ، އަދި އެ މަސައްކަތަށް މާތްﷲ ގެ ކާމިޔާބީއަށް އެދޭކަމަށްވެސް ލަތީފް ވިދާޅުވިއެވެ.\n"ރާއްޖެއަށް ދިމާވާ މިފަދަ ކޮންމެ ކަމެއްގައިވެސް އައްޑޫގެ ރައްޔިތުން މިހާތަނަށް ދައްކަވާފައިވާ އެއްބައިވަންތަކަމުގެ ނަމޫނާއަކީ ފާހަގަކުރަންޖެހޭ ކަމެއް"، ލަތީފް ވިދާޅުވިއެވެ.\nމިގޮތުން، ކޯވިޑް19 ގެ މި ނުރައްކާތެރި ދަނޑިވަޅުގައި އައްޑޫގެ ރައްޔިތުންގެ ސަލާމަތާ ރައްކާތެރިކަމަށް ކުރެވިދާނެ ކަންތައްތައް އެބަހުރިކަމަށް އެބޭފުޅާ ފާާހަގަކުރެއްވިއެވެ.\nއެގޮތުން ލަތީފް ވަނީ ހިތަދޫ ރީޖަނަލް ހޮސްޕިޓަލް ކޯވިޑް19 އަށް ފަރުވާދޭ ހޮސްޕިޓަލަކަށް ބަދަލުކުރުމަށް ގޮވާާލައްވާފައެވެ.\nމިކަން ތަފްސީލްކޮށްދެއްވަމުން ލަތީފް ވިދާޅުވީ ހިތަދޫ ރީޖަނަލް ހޮސްޕިޓަލުގައި މިހާރު ދެމުންގެންދާ ހުރިހާ ޚިދުމަތެއް ވަގުތުން، އިކުއޭޓަރ ހޮސްޕިޓަލަށް ބަދަލުކޮށް، އަދި ހިތަދޫ ރީޖަނަލް ހޮސްޕިޓަލަކީ ކޯވިޑް19 އަށް ފަރުވާދެވޭ ފެންވަރުގެ ހޮސްޕިޓަލެއްގެ ގޮތުގައި ޤާއިމްކޮށް، ފަރުވާދިނުމަށް ބޭނުންވާ އެންމެހާ ވަސީލަތްތައް އެތަނުގައި ޤާއިމްކުރެވިދާނެ ކަަމަށެވެ.\nއަދި ކޯވިޑް19 އަށް ޓެސްޓްކުރެވޭނެ ކިޓާއި، ވެންޓިލޭޓަރާއި، ބޭހާއި ސިއްޙީ މަސައްކަތްތެރިންގެ ސަލާމަތާ ރައްކާތެރިކަމަށް ބޭނުންވާނެ އެންމެހާ ތަކެތި ބޭނުންވާ މިންވަރަށް ހަމަކުރުމަށް ލަތީފް ވަނީ ގޮވާލައްވާާފައެވެ. އަދި ބޭނުންވެއްޖެ ހިނދެއްގައި މާލެއާއި އައްޑޫއާއި ޓެލެމެޑިސިންގ އިން ގުޅާލުމަށް ބޭނުންވާ ވަސީލަތާއި ތަކެތި ހިތަދޫ ރީޖަނަލް ހޮސްޕިޓަލުގައި ޤާއިމްކުރެވިދާނެކަމަށް އެބޭފުޅާ ވިދާޅުވިއެވެ.\nކޮވިޑް-19 ބަލީގައި 21ވަނަ މީހަކު ނިޔާވެއްޖެ02 hours ago


މާލޭ ޖަލުގެ ހިދުމަތް ފަށާފައިވަނީ 17 ޖެނުއަރީ ގައި\nމާލެ ޖަލަކީ ގޭބަންދު ކުރުމަށާއި، އަރުވާލުމަށާއި އަދި ޖަލަށްލުމަށް ޙުކުމް ކުރުމުން އެ ޤައިދީން އެންމެ ފުރަތަމަ ގެނެވޭ ތަނެވެ. އަދި އެހެން ޖަލު ތަކުގައި ޙުކުމް ތަންފީޛު ކުރަމުންދާ ޤައިދީން އެކިއެކި ބޭނުންތަކަށް މާލެ ގެނެސް އެ ބޭނުމެއް ނިމެންދެން ވަގުތީގޮތުން ބަހައްޓަނީވެސް މާލޭ ޖަލުގައެވެ.\nމާލޭ ޖަލުގެ ރިސެޕްޝަނަކީ ޤައިދީންގެ އާއިލާތަކަށް ހިދުމަތް ދިނުމަށްޓަކައި ހެދިފައިވާ ތަނެކެވެ. އެގޮތުން ޤައިދީންނާއި ބަންދުމީހުންގެ އާއިލާތަކުން ބައްދަލުވުމަށްއެދި ހުށަހަޅާ ފޯރމް ބަލައިގަތުމާއި ވަކީލާއި ޤައިދީން ބައްދަލުވުމަށް ފޯރމް ބަލައިގަތުމާއި އެކި ޖަލުތަކުގެ އާއިލީ ބައްދަލުވުންތަކާއި އެކަހެރި ބައްދަލުވުމުގެ ހުއްދަ ޤައިދީންނާއި ބަންދުމީހުންގެ އާއިލާތަކަށް ޙަވާލުކުރުން ފަދަ ހިދުމަތްތައް ދެމުން ގެންދަނީވެސް މާލޭޖަލުންނެވެ.\n17 ޖެނުއަރީ 2008 ވީ ބުރާސްފަތި ދުވަހަކީ މަދު އޮފިސަރުންކޮޅަކާއިއެކު މާލޭ ޖަލު ހުޅުވިގެން ދިޔަ ދުވަސްކަމަށްވުމުން، މިއަދަކީ މާލޭ ޖަލުގެ 10 ވަނަ އަހަރީ ދުވަހެވެ. މި ދުވަސް ފާހަގަކުރުމުގެ ގޮތުން މިއަދު ހަވީރު އެ ޖަލުގައި ވަނީ ދިދަ ނެގުމުގެ ރަސްމިއްޔާތެއް ބާއްވާފައެވެ. މި ރަސްމިއްޔާތު ޝަރަފްވެރިކޮށްދެއްވީ ކޮމިޝަނަރ އޮފް ޕްރިޒަންސް އަޙްމަދު ޝިހާން އެވެ.\nމި ރަސްމިއްޔާތުގައި ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލް އާއި މާލެ ޖަލުގެ ޑައިރެކްޓަރ އޮފް ޕްރިޒަން، އެސްޕީ މޫސާ އަންވަރުގެ އިތުރުން ޖަލުތަކުގެ ޑައިރެކްޓަރުންނާއި ކޮމިޝަންޑް އޮފިސަރުންނާއި ގިނަ އަދަދެއްގެ އޮފިސަރުން ބައިވެރިވެލެއްވިއެވެ.


BREAKING: Anna hafuthaage thereygai volunteer inn ah frontline allowance libeyne: Dr. Nazla - One Online\nއަންނަ ހަފުތާގެ ތެރޭގައި ވޮލެންޓިއަރުންނަށް ފްރަންޓްލައިން އެލަވަންސް ލިބޭނެ ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ)ގެ ތަރުޖަމާނު ޑރ. ނަޒްލާ ރަފީގު ވިދާޅުވެއްޖެއެވެ.\nއެޗްއީއޯސީގައި މިރޭ ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ވިދާޅުވީ ބައެއް ފަރާތްތަކަށް އެލަަވަންސް ދިނުން ލަސްވެފައިވަނީ ބޭނުންވާ ބައެއް މައުލޫމާތު ފުރިހަމަ ނުވުމުގެ ސަބަބުން ކަމަށެވެ. އެގޮތުން ބައެއް މުއައްސަސާތަކުގެ މުވައްޒަފުންނާއި ދަރުމަވެރިންނަށް ފްރޮންޓްލައިން އެލަވަންސް ނުލިބިވާ ކަމުގެ މައުލޫމާތު ލިބޭ ކަމަށް ވިދާޅުވިއެވެ.\nޑރ. ނަޒްލާ ވިދާޅުވީ ފިނޭންސް މިނިސްޓްރީން އެކުލަވާލައިފައިވާ ޕޯޓަލްއަށް ކޮންމެ ދުވަހަކު ކުރި މަސައްކަތާއި މަސައްކަތް ކުރި ގަޑިއާ އެއްކޮށް ލޮގްކުރަން ޖެހޭ ކަމަށެވެ. ފްރޮންޓްލައިން އެލަވަންސް މާދަމާ ލޮގްކޮށް ނިމޭނެ ކަމަށާއި އަންނަ ހަފުތާގެ ކުރީކޮޅު އެލަވަންސް ލިބޭނެ ކަމަށް ޑރ. ނަޒްލާ ވިދާޅުވިއެވެ.\n"އަންނަ ހަފުތާގެ ކުރީކޮޅު ވޮލެންޓިއަރުންނަށް އެލަވެންސް ލިބޭނެ،" ޑރ. ނަޒްލާ ވިދާޅުވިއެވެ.\nމީގެ އިތުރުން ޑރ. ނަޒްލާ ވިދާޅުވީ، ސީދާ ގޮތުން އެންއީއޯސީގެ އޮޕަރޭޝަންސްގައި ހަރަކާތްތެރިނުވާ މުއައްސަސާތަކުން ވެސް އެހީތެރިކަން ފޯރުކޮށްދީފައިވާތީ، އެ ފަރާތްތަކަށް އެލަވަންސް ލިބޭނީ އެ މުއައްސަސާއެއް މެދުވެރިކޮށް ޕޯޓަލަށް ބޭނުންވާ މައުލޫމާތު އެޅުމުން ކަމަށެވެ.


Dho?! Khalid aai Salama holiday mode gai raajje ah\nހާލިދާއި ސަލާމާ "ހޮލިޑޭ މޯޑް" ގައި ރާއްޖެއަށް\nމަޝްހޫރު އަރަބި ވްލޮގާ ކަޕުލް ހާލިދް އަލް އަމޭރީ އާއި އަންހެނުން ސަލާމާ އެ މީހުންގެ މަސައްކަތުން ބްރޭކެއް ނަގައިގެން ޗުއްޓީ ހޭދަކޮށްލަން ރާއްޖެ އައިސް އިންސްޓަގްރާމް ކުރި ފުރަތަމަ ފޮޓޯގެ ކެޕްޝަން ގައި ލިޔެފައި އޮތީ "ވެކޭޝަން މޯޑް އޮން" އެވެ. މިއީ ވީޑިއޯ ހެދުމުގެ މަސައްކަތުގައި ބުރަކޮށް އުޅުމަށް ފަހު އެކުގައި ވަގުތު ހޭދަކޮށްލަން މި ދެމަފިރިން ޕްލޭންކުރި މުހިއްމު ބެރޭކެކެވެ.\n"އެކަކު އަނެކަކަށް ވަގުތު ހުސްކުރުން. ވެކޭޝަން މޯޑް އޮން، އަލްހަމްދުލިއްލާހި،" ފޮޓޯގެ ކެޕްޝަންގައި ހާލިދް ލިޔެފައިވެ އެވެ.\nއެމީހުން ރާއްޖޭގައި ޗުއްޓީ ހޭދަކުރަމުން އަންނަނީ ތާޖް އެގްޒޮޓިކާގަ އެވެ.\nމި ދެމަފިރިން ރާއްޖެ އަށް މި އައީ ލުބްނާންގައި ހާލުގައި ޖެހިފައި ތިބި މީހުންނަށް އެހީވުމަށް އެ ގައުމަށް ދަތުރުކުރުމަށް ފަހުގަ އެވެ.\nޚާލިދާއި ސަލާމާ ލުބްނާންގައި\nހާލިދް އަލްމޭރީ އާއި އޭނާގެ އަންހެނުން ސަލާމާ އަކީ ޔޫއޭއީގެ އެންމެ މަޝްހޫރު އެއް ވްލޮގާ ކަޕުލް އެވެ. ސޯޝަލް މީޑިއާގައި މި ދެމަފިރިންގެ ފޮލޯވާސް 3.5 މިލިއަނަށްވުރެ ވެސް މިހާރު ގިނަ އެވެ. ހާލިދް އެންމެ ފުރަތަމަ ވީޑިއޯ ހަދަން ފެށި އިރު އެންމެ ދުވަހެއް ވެސް ވައްޓާނުލައި ކޮންމެ ދުވަހަކު ވީޑިއޯއެއް އަޕްލޯޑްކުރިއެވެ.\nމީހުން ހެއްވާލާ މަޖާ ކޮންޓެންޓާ އެކު އެ ދެމީހުން ގެނެސްދޭ ވީޑިއޯތައް ރާއްޖޭގައި ވެސް މަޝްހޫރެވެ.\nކޮރޯނާ ވައިރަސްގެ ލޮކްޑައުން އަށް ފަހު ރާއްޖޭގެ ބޯޑަރު ހުޅުވާލުމާއެކު ސެލެބްރިޓީންގެ ފޭވަރިޓް އެއް ގެޓްއަވޭ މަންޒިލަކަށް ވެފައި މި ވަނީ ރާއްޖެ އެވެ. ސޯޝަލް މީޑިއާ ސެލެބްރިޓީންގެ ތެރެއިން މަޝްހޫރު ވްލޮގާ ނުސައިރް ޔަސިން (ނަސް ޑެއިލީ) އާއި އޭނާގެ ލޯބިވެރިޔާ ވެސް މިދިޔަ މަހު ޗުއްޓީ އަށް އައީ ރާއްޖެއަށެވެ.


MNDF in Nerey Gaumee Lava CD Nerefi - Hali News\nއެމް.އެން.ޑީ.އެފުން ނެރޭ ޤައުމީ ލަވަ ސީޑީގެ 19 ވަނަ އަލްމަބު މިއަދު ނެރެފި\n18 October 2020, 12:39\nމިއަދު ފާހަގަކުރަމުން މިދާ ޤައުމީ ދުވަހުގެ މުނާޞަބަތުގައި އެމް.އެން.ޑީ.އެފުން ތައްޔާރުކޮށް ނެރޭ "ޤައުމީ ލަވަ އަލްބަމް" މިއަދު ނެރެފިއެވެ.\n2002 ވަނަ އަހަރުން ފެށިގެން އެމް.އެން.ޑީ.އެފުން ނެރެމުން އަންނަ ޤައުމީ ލަވަ ސީޑީގެ މިއީ 19 ވަނަ ލަވަ އަލްބަމް ޚާއްޞަ ކޮށްފައިވަނީ "ތެދުވެރިކަން-ޤައުމިއްޔަތުގެ އަސްލު" މި ތީމަށެވެ.\nޤައުމީ ރޫޙާއި ޤައުމީ ޖޯޝުން ލޭ ކައްކުވާލާފަދަ ޅެންތަކުގެ ލަވަތައް މި އަލްބަްމްގައި ހިމަނާފައިވާއިރު ޖުމްލަ 08 ލަވަ ހިމެނޭ މި ލަވަ އަލްބަމްގައި ހިމެނޭ ލަވަތައް ހުށަހަޅައިދީފައި ވަނީ ރާއްޖޭގެ ފުންނާބު އުސް ލަވަކިޔުންތެރިންކަމަށް އެމްއެންޑީއެފުން މައުލޫމާތުދެއެވެ.\nމިއަލްބަމްގެ ލަވަތަކަށް މިޔުޒިކް ތައްޔާރުކޮށްފައިވަނީ އެމްއެންޑީއެފް ބޭންޑު އެންޑް މިޔުޒިކް ވިންގުންކަމަށް އެމްއެންޑީއެފުން ބުނެއެވެ.އަލްބަމްގެ ވީޑިއޯ ލަވަތައް ތައްޔާރުކޮށް، އެޑިޓްކޮށްފައިވަނީ އެމްއެންޑީއެފް މީޑިއާ އެންޑް ޕަބްލިޝިންގ ސަރވިސް އިންނެވެ.\nމި އަލްބަމަށް ލަވަކިޔުއްވާފައިވާ ލަވަ ކިޔުންތެރިންގެ ތެރޭގައި މުޙައްމަދު ޢަބުދުލް ޣަނީ، ސައިނާ، ސަމާ، ޖައިޝާ، ޙުސައިން ހަމްދޫން، ރާފިޔަތު ރަމީޒާ، އިބްރާހީމް ވަޙީދު (ބޮޑުބެ)، އިބްރާހީމް މަމްދޫހު (މަންޑޭ)، ޙަސަން ތޮލާޤް، ނާޝިދާ އަޙްމަދު، މަރިޔަމް އުނޫޝާ، އިސްމާޢީލް އައްފާނު، މުޙައްމަދު ޝިއުޒު، ޕ. މުޙައްމަދު މާޙިދު (މާޓު)، ފަސްޓް ލެފްޓިނަންޓް ހުސައިން ޢަލީ، ވޮރަންޓް އޮފިސަރ 1 ޢަބްދުﷲ އިލްހާމް އިބްރާހީމް (އިއްލެ)، ޕްރައިވެޓް އައިމިނަތު ޢަނާނާ، ޢާއިޝަތު ޖައިޝާ ވަޙީދު، މުސާ ޠާރިޤު، ޚަދީޖާ މުޙައްމަދު (ރިޒޫ)، މުޙައްމަދު ސުހެއިލް، އަޙްމަދު ޖައިލަމް (ބޭ)، ޑރ. ފާތިމަތު ޝިފްނާ (ޝިފޫ )، ޕ. މޫސާ ކަލީމް، އަދި ޝަލަބީ އިބުރާހިމްގެ އިތުރުން މަރިޔަމް އަޝްފާ ހިމެނެއެވެ.\nމިއަހަރުގެ ޤައުމީ ދުވަހުގެ މުނާޞަބަތާ ގުޅުވައިގެން ނެރުނު މި އޯޑިއޯ އަލްބަމްގެ ބައެއް ވީޑިއޯ ލަވަތައްވެސް ވަނީ އެމް.އެން.ޑީ.އެފްގެ އޮފިޝަލް ޔޫޓިއުބް ޗެނަލް އަށް އަޕްލޯޑު ކޮށްފައިކަމަށް އެމްއެންޑިއެފުން މައުލޫމާތުދެއެވެ.


Kaakukan kashavaru nuvaa bidheyseennaa havaaluvaanee kaaku? | Mihaaru\nކާކުކަން ކަށަވަރުނުވާ ބިދޭސީންނާ ހަވާލުވާނީ ކާކު؟\n09 ޖުލައި 2019 - 08:16 46 comments\nގަވައިދާ ހިލާފަށް ދިވެއްސަކު ދިވެހިރާއްޖޭގައި އުޅޭކަން ސާބިތުކޮށްދޭށޭ، ރާއްޖޭގައި ހުންނަވާ އަވަށްޓެރި ގައުމެއްގެ ސަފީރަކު ވިދާޅުވާނެ ކަމަށް ގަބޫލުކުރެވޭ ހެއްޔެވެ؟ ގަވައިދާ ހިލާފަށް އުޅޭ ބިދޭސީންގެ މައްސަލާގައި ސަފީރަކާ ބައްދަލުކުރެއްވި ބޭފުޅަކު ވިދާޅުވީ އެއީ ގަވައިދާ ހިލާފަށް އުޅޭ ބިދޭސީން އަނބުރާ ފޮނުވާލުމާ ބެހޭ ގޮތުން ކުރި މަޝްވަރާއެއްގައި ސަފީރަކު ކުރިމަތިކުރެއްވި ސުވާލެއް ކަމަށެވެ. މިއީ ވަރަށް ނުރައްކާ ވާހަކައެކެވެ.\nރާއްޖޭގައި ގަވައިދާ ހިލާފަށް އުޅޭ ހުރިހާ ބިދޭސީންނަކީ ނުވަތަ ގިނަ މީހުންނަކީ ދިވެހިންގެ ލާއިންސާނީ އަމަލުތަކުގެ ނަތީޖާ ކަމަށް ބަލަން ޖެހޭ ވަރަށް އެ ނުބައި އާދަ ވެސް އެބަ އޮތެވެ. ބިދޭސީ މަސައްކަތު މީހަކު ރާއްޖެ ގެނެވޭނީ ދިވެއްސަކު ޒިންމާވާ ގޮތަށް ނަމަވެސް ކޮންމެ ފަހަރަކު ކަން ހިނގަނީ އެހެންނެއް ނޫނެވެ. ޓޫރިސްޓު ވިސާގައި ރާއްޖެ އަށް އެތެރެވެގެންނާއި އެހެން ގޮތްގޮތުން އައިސްގެން ވެސް ރާއްޖޭގެ އޮޅުންބޮޅުން ބޮޑު ބިދޭސީ އާބާދީގެ ތެރެއަށް އަމިއްލަ އަށް ގެއްލި ނާޖާއިޒު ގޮތުގައި ފައިދާތައް ހޯދަން އުޅޭ ބިދޭސީން ބައިވަރެވެ.\n"ބިދޭސީން އެބަ އުޅޭ ހަމަ ގަސްތުގައި ގަވައިދާ ހިލާފުވާ މީހުން ވެސް. ރާއްޖެ އަށް އެތެރެވެފައި ޕާސްޕޯޓާއި އެހެން ލިޔެކިޔުންތައް ފޮރުވައި އެ މީހުންގެ ހުރިހާ ކަމެއް އޮޅުވާލައި ގައުމު ވެސް ސިއްރުކުރާ މީހުން އުޅޭ. އޭރުން އެ މީހުން ޑީޕޯޓްކުރެވޭނެ ގޮތެއް ނޯވޭ. ނުވަތަ އެއީ ކުރަން ވަރަށް އުނދަގޫ ކަމަކަށް ވަނީ،" ވަޒީފާ އަދާކުރާ މީހުންނާ ގުޅުން ހުރި އެކި ދާއިރާތަކުގައި މަސައްކަތްކުރައްވާފައިވާ ބޭފުޅަކު، ނަން ނުޖަހާ ގޮތަށް، ވިދާޅުވި އެވެ.\nއޭނާ ވިދާޅުވީ ރާއްޖެ އެތެރެވާ ބިދޭސީންގެ ފުރިހަމަ ބަޔޯމެޓްރިކްސް ޑޭޓާބޭސްއެއް ނެތް ކަމަށާއި އެހެންވެ، ލިޔެކިޔުން ނެތް ބިދޭސީން އެ މީހުންގެ މައުލޫމާތު އޮޅުވާލާ ނަމަ އެއީ ކޮން ގައުމެއްގެ ކާކުކަން އެނގޭނެ ގޮތެއް ނޯންނާނެ ފަހަރު ވެސް އަންނާނެ ކަމަށެވެ.\nރާއްޖޭގައި ވަޒީފާ އަދާކުރާ ބިދޭސީންތަކެއް: ބައެއް މީހުން ރާއްޖެ އެތެރެވެފައި ލިއެކިއުންތައް ނައްތާލާ\nގަސްތުގައި ލިޔެކިޔުންތައް ފޮރުވިޔަސް ނުވަތަ ވަޒީފާ ދޭނެ ކަމަށް ބުނެ އެ މީހަކު ރާއްޖެ ގެނައި މީހާ އެ ތަކެތި އަތުލި ނަމަވެސް ލިޔެކިޔުންތައް ނެތް މީހަކު، އެއީ އެވެނި މިވެނި މީހެކޭ ބުނާއިރަށް ގަބޫލެއް ވެސް ނުކުރެވޭނެ އެވެ. އަދި އަމުދުން ބަޔޯމެޓްރިކްސް މައުލޫމާތު ނެތް ނަމަ، ދެން ޖެހޭނީ އެއީ ކާކުކަން ދެނެގަންނަން ބޮޑު ތަހުގީގެއް ހިންގާށެވެ. މިފަދަ ހާލަތުގައި އެތައް ހާސް ބިދޭސީންނެއް އުޅޭއިރު މިއީ އެތައް ވަގުތެއް ހޭދަވާނެ ބޮޑު މަސައްކަތަކަށް ވާނެ އެވެ.\nވޯކް ވިސާގައި ރާއްޖެ އެތެރެވެފައިވާ 144،607 މީހުންގެ ތެރެއިން 63،000 މީހުން އުޅެނީ ގަވާއިދާ ހިލާފަށް ކަމަށް އިމިގްރޭޝަނުން ވަނީ ބުނެފަ އެވެ. މިއީ އަދި ހިސާބުތަކުން ފެންނަން ހުރި އަދަދެވެ. އެހެންވެ މިކަމުގެ ކޮޅެއް މެދެއް ހޯދުނު ކަމަކަށް ނުވި އެވެ. މިކަމުގެ ސުވާލެއް އިމިގްރޭޝަނާ ނުވަތަ ކަމާ ބެހޭ އިދާރާއަކާ އިތުރަށް ކުރަން ނުޖެހޭ ވަރަށް ވަނީ އިތުބާރު ގެއްލިފަ އެވެ. ގަވައިދާ ހިލާފަށް އުޅޭ ބިދޭސީން ހޯދައި ފޮނުވާލުމުގެ މަސައްކަތޭ ބުނެ ދޭތެރެއަކުން އޮޕަރޭޝަނެއް ފެށުމާ އެކު އެކަން އޮންނަނީ ނިމިފަ އެވެ.\nބިދޭސީން އެބަ އުޅޭ ހަމަ ގަސްތުގައި ގަވައިދާ ހިލާފުވާ މީހުން ވެސް. ރާއްޖެ އަށް އެތެރެވެފައި ޕާސްޕޯޓާއި އެހެން ލިޔެކިޔުންތައް ފޮރުވައި އެ މީހުންގެ ހުރިހާ ކަމެއް އޮޅުވާލައި ގައުމު ވެސް ސިއްރުކުރާ މީހުން އުޅޭ. އޭރުން އެ މީހުން ޑީޕޯޓްކުރެވޭނެ ގޮތެއް ނޯވޭ\nނަތީޖާއަކަށް ވާނީ އެ މީހުން މި ގައުމުގައި ހިތުހުރި ގޮތަކަށް އުޅެން ލިބޭ ފުރުސަތަކަށް ވުމެވެ. ބޮޑެތި ޖަރީމާތަކުގައި ތުހުމަތުކުރެވޭ މީހުންނާއި އެކި ކަންކަމާ ގުޅިގެން އެ މީހުންގެ ގައުމުގެ އިދާރާތަކަށް ފިލައިގެން އުޅޭ އެތައް ބަޔަކު ރާއްޖޭގައި އެބަ އުޅެ އެވެ. ކުށް ކުރުމުގައި އެބަ ބައިވެރިވެ އެވެ. އެކަމަކު މިފަދަ ޖަރީމާތައް ހިންގުމުގެ ބޭނުމަށް އަންނަ މީހުންނަށް ރާއްޖެ ވާނީ އަމާން ތަނަކަށެވެ.\nމިހާރު ވެސް ބޮޑު ކުށެއް ކޮށްގެން ނޫން ގޮތަކަށް ބިދޭސީއަކަށް ކުށެއްގައި އަދަބު ލިބެނީ މަދު ފަހަރަކު އެވެ. މިސާލަކަށް ބަލާ ނަމަ، ޓްރެފިކް ގަވައިދާ ހިލާފްވާ ދިވެއްސަކަށް އެތައް ސަތޭކަ ރުފިޔާގެ ޖޫރިމަނާއެއް އަންނައިރު ހަމަ އެ ކުށުގައި ބިދޭސީއަކަށް ފިޔަވަޅު އަޅަން ބަލާއިރު އެއީ ކާކުކަން ނޭނގިގެން ދޫކޮށްލަން ވެސް އެބަ ޖެހެ އެވެ. ދޫނުކޮށްލާ ހާލަތެއްގައި އެ މީހަކު ގެންގޮސް ބަހައްޓާނެ ތަނެއްގެ މައްސަލަ ވެސް އެހާ ބޮޑެވެ. ބިދޭސީންގެ މައްސަލަތައް ކޯޓާ ހިސާބަށް ދަނީ، މީހުން މެރުމާއި ޖިންސީ ގޯނާ އާއި މަސްތުވާތަކެތީގެ ވިޔަފާރި ނުވަތަ ޓްރެފިކް ކުރުމުގެ މައްސަލަތަކުގަ އެވެ. މިހެން ދިމާވާ މައިގަނޑު ސަބަބަކަށް ވަނީ ވެސް ބިދޭސީންގެ މައުލޫމާތު ސައްހަ ނުވުން ކަމަށް ވެދާނެ އެވެ.\nގަވައިދާ ހިލާފަށް އުޅުނު ބިދޭސީންތަކެއް ރަށަކުން ހައްޔަރުކޮށްގެން ގެންދަނީ\nއަސްލު އޮޅުވާލައިގެން އުޅޭ މީހަކު ކުށެއް ކުރިޔަސް އެ މީހަކާ ދެކޮޅަށް ތަހުގީގެއް ހިންގާނީ، ޝަރީއަތެއް ކުރާނީ ކިހިނެއް ހެއްޔެވެ؟ ޒިންމާކުރުވާނީ ކާކު ހެއްޔެވެ؟ ވަޒީފާ އަށް ކަމަށް ބުނެ ރާއްޖެ އެތެރެކޮށްފައިވާ ބިދޭސީންނަށް ޒިންމާވާނެ ދިވެއްސަކު ހޯދޭ ކަމަކަށް ނުވެ އެވެ. މާނަ އަކީ ބިދޭސީންނާ ބެހޭ ފުރިހަމަ މައުލޫމާތު ނެތުން ނުވަތަ އެކި ނުފޫޒުތަކާ ހެދި އެކަން ނުކުރެވުމެވެ. ކޮންމެ ސަބަބެއް މެދުވެރިވެގެން ކަމަށް ވިޔަސް ނަތީޖާ ނުރައްކަލެވެ.\nއޭގެ ބުރަ އުފުލަން މި ޖެހެނީ ދައުލަތަށެވެ. ގަވައިދާ ހިލާފަށް އުޅޭ ބިދޭސީން ބައިތިއްބަން ތަންތަން ހަދައި އެ މީހުން އެ ތަންތަނުގައި ގެންގުޅެން އެބަ މަޖުބޫރުވެ އެވެ. އެ ތަންތަނަށް ގެންދާ އެތައް ބަޔަކީ ހަވާލުވާނެ މީހަކު ނެތް އަދި އެ މީހުންނާ ބެހޭ އެއްވެސް މައުލޫމާތެއް ވެސް ނެތް މީހުންނެވެ. އެހެންވެ އާޚިރުގައި އެއީ ބިދޭސީންގެ ރެފިއުޖީ ކޭމްޕްތަކަށް ވެދާނޭ ވެސް ހީވެ އެވެ. އެއީ އެ މީހުން ފޮނުވާލެވޭނެ ގޮތެއް ނެތި، ހަވާލުވާނެ ބަޔަކު ނެތި އެހެން ތިބެން ޖެހިދާނެތީ އެވެ.\nސަފީރު ކުރިމަތިކުރެއްވި ސުވާލުގެ ފަހަތުގައި ހުރި ކަންކަމަށް ވިސްނާލުމުން، ބިދޭސީންގެ މައްސަލަ އޮތް ނުރައްކާ ހާލަތު ވަޒަންކުރެވެ އެވެ. މީހެއްގެ އިހުމާލުން ވިޔަސް އަދި އެހެން ސަބަބަކާ ހުރެގެން ވިޔަސް ކާކުކަން ކަށަވަރުނުވާ ބަޔަކާ ހަވާލުވާނީ ކޮން ގައުމަކުން ހެއްޔެވެ؟ މިއީ ހަވާލުވާނެ ބަޔަކު ނެތް، ގައުމަކަށް ނިސްބަތްނުވާ ބޮޑު އާބާދީއެއް އުފެދިދާނެ ކަމުގެ އިންޒާރެކެވެ. ދުނިޔޭގެ އެހެން ގައުމުތަކުގައި ވެސް މިފަދަ މައްސަލަ އުފަންވެ ސަލާމަތް ނުވާ ހިސާބަށް ގޮސް ހުންނަނީ މިކަހަލަ ގޮތަކަށެވެ.\nއިތުރު ލިޔުންތައް ކުށްކުރުން ގަވާއިދާ ހިލާފަށް އުޅޭ ބިދޭސީން ބިދޭސީން އިމިގްރޭޝަން\nދިރިއުޅެން އެކަށީގެން ނުވާ ތަނެއްގައި 100 ބިދޭސީން!


ބޭހާ، ޓެސްޓް ކިޓް އަދި ޕީޕީއީއަށް އެއް ބިލިއަން ރުފިޔާގެ ހަރަދެއް\nކޮވިޑާއެކު ބޭހާ، ޓެސްޓް ކިޓް އަދި ޕީޕީއީއަށް އެއް ބިލިއަން ރުފިޔާ ހަރަދުކޮށްފި\n13 އޮކްޓޯބަރު 2021 - 14:20 0\nކޮވިޑް-19 އަށް ޓެސްޓުކުރަނީ. -- ފޮޓޯ: ހުސައިން ޝަޔާހް/ އަދަދު\nކޮވިޑް-19 އާ ގުޅިގެން ސަރުކާރުން ކުރަމުން އަންނަ ހަރަދުތަކުގެ ތެރެއިން ބޭހަށާއި ޓެސްޓް ކިޓް އަދި ޕީޕީއީ އަށް ކުރި ހަރަދު އެއް ބިލިއަން ރުފިޔާ އަށް އަރާފައިވާ ކަމަށް ފިނޭންސް މިނިސްޓްރީން ބުނެފި އެވެ.\nކޮވިޑް-19 އާއި ގުޅިގެން ސަރުކާރުން ކޮށްފައިވާ ހަރަދުތަކުގެ ތަފާސްހިސާބު ފިނޭންސް މިނިސްޓްރީން ދަނީ ކޮންމެ ހަފުތާއަކު ހާމަކުރަމުންނެވެ.\nއެންމެ ފަހުން އާންމުކޮށްފައިވާ ތަފާސްހިސާބުތައް ދައްކާގޮތުން އޮކްޓޫބަރު ހަތް ވަނަ ދުވަހުގެ ނިޔަލަށް ކޮވިޑާ ގުޅިގެން ސިއްހީ އަދި އިޖުތިމާއީ ހަރަދުގެ ގޮތުގައި 2.1 ބިލިއަން ރުފިޔާ ވަނީ ހަރަދުކޮށްފަ އެވެ.\nމީގެ ތެރެއިން 1.1 ބިލިއަން ރުފިޔާ އަކީ ބައްޔަށް ފަރުވާ ދިނުމަށް ބޭނުންވާ ބޭހާ، ޓެސްޓުކުރުމަށް ބޭނުންވާ ކިޓްގެ އިތުރުން ފްރަންޓްލައިން މަސައްކަތްތެރިންނަށް ބޭނުންވާ ޕީޕީއީ ހޯދުމަށް ކޮށްފައިވާ ހަރަދެވެ.\nމިނިސްޓްރީގެ ތަފާސްހިސާބުތައް ދައްކާގޮތުން ސަރުކާރުން ވަނީ ކޮވިޑް-19 އާއި ގާއިމުކޮށްފައިވާ ފެސިލިޓީތަކަށާއި އެތަންތަނަށް ބޭނުންވާ މެޝިނަރީޒް އަދި ފަރުނީޗަރަށް 201.9 މިލިއަން ރުފިޔާ ހަރަދުކޮށްފަ އެވެ.\nހިދުމަތްތައް ފޯރުކޮށްދިނުމަށް 205.5 މިލިއަން ރުފިޔާ ހަރަދުކޮށްފައިވާ އިރު، މުވައްޒަފުންނަށް އެލަވަންސް ދިނުމަށް 177.4 މިލިއަން ރުފިޔާ ވަނީ ހަރަދުކޮށްފަ އެވެ.\nކޮވިޑް-19 އާއި އެކު ދިމާވި ގޮންޖެހުންތަކުން އަރައިގަތުމަށް ސަރުކާރުން ކުރި ހަރަދުތަކުގެ ތެރޭގައި ސަބްސިޑީޒް އަދި ގްރާންޓްސްގެ ގޮތުގައި 164.9 މިލިއަން ރުފިޔާ ހިމެނެ އެވެ.\nބަލިމަޑުކަމާއެކު ދިމާވި އިގުތިސާދީ ގޮންޖެހުންތަކުން އަރައިގަތުމަށް ސަރުކާރުން ވަނީ 1.8 ބިލިއަން ރުފިޔާ ހަރަދުކޮށްފަ އެވެ. އޭގެ ތެރޭގައި ރިކަވަރީ ލޯން ސްކީމްގެ ދަށުން ވިޔަފާރިތަކަށް ދޫކުރި 1.2 ބިލިއަން ރުފިޔާ ހިމެނެ އެވެ.\nއިންކަމް ސަޕޯޓް އެލަވަންސްގެ ގޮތުގައި ދޫކުރި 421 މިލިއަން ރުފިޔާގެ އިތުރުން ފެން އަދި ކަރަންޓު ބިލްތަކުން ސަބްސިޑީގެ ގޮތުގައި ދިން 198.4 މިލިއަން ރުފިޔާ ވެސް ހިމެނެ އެވެ.\nކޮވިޑް-19 އާ ގުޅިގެން ގިނަ ހަރަދުތަކެއް ސަރުކާރުން ކުރަމުން އަންނަ އިރު، ބަލިމަޑުކަމާ ގުޅިގެން ކުރި ހަރަދު މިހާރު ވަނީ 3.9 ބިލިއަން ރުފިޔާއަށް އަރާފަ އެވެ.\nއޮގަސްޓް މަހު ގްރީން ޓެކްސްގެ ގޮތުގައި 75.6 މިލިއަން ރުފިޔާ\nޑޮލަރު ރޭޓު ހިފެހެއްޓުމަށް އުސޫލު ހަރުކަށި ކުރުމަށް ގޮވާލައިފި\nމިނިމަމް ވޭޖް: ބަޖެޓަށް 600 މިލިއަން ރުފިޔާގެ އިމްޕެކްޓެއް


ކެބިން ކްރޫ އަކަށް ވާން ބޭނުންތަ؟ މިއޮތީ ފަހި ފުރުޞަތެއް! – RIKAZStudio\n22/04/2017 އަޙްމަދު ރަޝީދު ކެބިން ކްރޫ, އައްޑޫ\nކެބިން ކްރޫ ނުވަތަ ފްލައިޓް އެޓެންޑެންޓަކަށް ވާން ބޭނުން ހެއްޔެވެ؟ އެހެންކަމަށްވާނަމަ މިއޮތީ އެކަމަށް އޮތް ވަރަށް ފަހި ފުރުޞަތެކެވެ. އައްޑޫގައި ހުންނަ ދިވެހި ކެބިން ކްރޫ އެކަޑަމީއިން ކެބިން ކްރޫ އެންޓްރީލެވެލް ގެ ކޯހެއް ފެށުމަށް ހަމަޖެހިފައިވާ ކަމަށް އެ އެކަޑަމީން ވަނީ އިޢުލާނު ކޮށްފަ އެވެ.\nއަންނަ މެއި މަހުގެ 11 ވަނަ ދުވަހުން ފެށިގެން މެއި މަހުގެ 23 ވަނަ ދުވަހާ ހަމައަށް ކުރިއަށް ގެންދާ މި ކޯހުގައި ކެބިން ކުރޫއަކަށް ވުމަށް ޝައުގުވެރިވާ ފަރާތްތަކަށް ބޭނުންވާ ހުނަރާއި މައުލޫމާތު ފޯރުކޮށްދެވޭނެއެވެ.\nމި ކޯހުގައި ބައިވެރިވުމަށްވެސް އޮތީ ވަރަށް ފަސޭހަ ގޮތެކެވެ. މިކަމަށް ބޭނުންވާ ފަރާތްތަކުން 9958800 މި ނަމްބަރަށް އެސްއެމްއެސް އެސް ކޮށްލަންވީ އެވެ. ނަމާއި، އައިޑީކާޑް ނަންބަރާއި ގުޅޭނެ ނަންބަރެއް އަދި އީ-މެއިލް އެޑްރެސް ލިޔެލުމަށްފަހު އެސްއެމްއެސް ކޮށްލާށެވެ. އިތުރު މަޢުލޫމާތު ހޯދުމަށް 9958800 ނަންބަރަށް ގުޅާލާށެވެ.\nކޯހުގައި ބައިވެރިވުމަށް އެދޭ ފޯރމު ސ.ފޭދޫ ގުޑްލުކް ފިހާރައިން ލިބެން ހުންނާނެއެވެ. މީގެ އިތުރުން މަޢުލޫމާތު ސާފުކުރުމަށް ގުޅާ ނަންބަރަށް ގުޅައިގެން، އީ-މެއިލްގެ ޒަރީޢާއިންވެސް ފޯމު ލިބޭނެ ކަމަށް މަޢުލޫމާތު ލިބެއެވެ.\nކޯހަށް ވަނުމުގެ އެޕްލިކޭޝަން ފޯމު ފުރިހަމަ ކުރުމުގެ އެންމެ ފަހުގެ ތާރީޚަކީ އޭޕްރީލް 25 ވަނަ ދުވަހެވެ. ކޯހުގެ އެންޓްރީ ފީ އަކީ 5200 ރުފިޔާ އެވެ.\n← އާކުއްޖެކޭ ދަސްވީފަހުން: 20 – ބިންގަރާސް\nކަބީ ކަބީ މެރެ ދިލް މެއިނ – ދިމާނަ →\n07/09/2017 އަޙްމަދު ރަޝީދު Comments Off on “ހައްދު” ޕްރިމިއާ ކޮށްފި\nޗިއްޕެ ޓިއުޝަން ދިނުމުގައި ކޮންމެ ދުވަހަކު އަވަދި ނެތި!\n26/07/2017 އަޙްމަދު ރަޝީދު Comments Off on ޗިއްޕެ ޓިއުޝަން ދިނުމުގައި ކޮންމެ ދުވަހަކު އަވަދި ނެތި!\nޘަޤާފީ ރަސްމިއްޔާތެއްގައި ދިވްޔަންކާ އާއި ވިވެކް ކައިވެނިކޮށްފި\n09/07/2016 އަޙްމަދު ރަޝީދު Comments Off on ޘަޤާފީ ރަސްމިއްޔާތެއްގައި ދިވްޔަންކާ އާއި ވިވެކް ކައިވެނިކޮށްފި


SunOnline: Nafsu vikkaa nulumah defense minister sifainnah ilthimaaskurahavvaifi\nޑިފެންސް މިނިސްޓަރު ސިފައިންނާ ބައްދަލު ކުރެއްވުމަށް ރޭ ބޭއްވި ރަސްމިއްޔާތުގައި މިނިސްޓަރު ވާހަކަފުޅު ދައްކަވަނީ --- ފޮޓޯ/ އެމްއެންޑީއެފް\nނަފްސު ވިއްކާ ނުލުމަށް ޑިފެންސް މިނިސްޓަރު ސިފައިންނަށް އިލްތިމާސްކުރައްވައިފި\nމި އަންނަ އަހަރު ރިޔާސީ އިންތިޚާބާ ގުޅިގެން ގައުމަށް ބޮޑެތި ބަދަލުތަކެއް އަންނާނެ ކަމަށާއި އެ އޮއިވަރުގައި ޖެހި އަމިއްލަ ނަފްސު ވިއްކާ ނުލުމަށް ޑިފެންސް މިނިސްޓަރު އާދަމް ޝަރީފް އުމަރު ސިފައިންނަށް އިލްތިމާސް ކުރައްވައިފި އެވެ.\nރޭ ކަޅުތުއްކަލާކޮށީގައި ސިފައިންނާ ބައްދަލުކުރައްވައި ޑިފެންސް މިނިސްޓަރު ވިދާޅުވީ، އަންނަ އަހަރު ރިޔާސީ އިންތިހާބު ރާއްޖޭގައި އޮންނާނެ ކަމަށެވެ. އަދި މިހާރުވެސް އިންތިހާބުގެ އޮއިވަރު ހިނގަން ފަށާފައިވާ ކަމަށާއި، އެހެން ކަމުން އަންނަ އަހަރު ތަފާތު އޮއިވަރުތައް ޖެހެމުންދާނެކަން ގަބޫލު ކުރަން ޖެހޭ ކަމަށް އޭނާ ވިދާޅުވި އެވެ.\nއާދަމް ޝަރީފް ވިދާޅުވީ، އެ އޮއިވަރުތަކުގައި ޖެހި ބެހިގެން ނުދިއުމަށް އެދޭ ކަމަށެވެ.\n"އަޅުގަނޑު މިރޭ ތިޔަ ހުރިހާ ބޭފުޅުންނަށް ދަންނަވާލަން އޮތް ވާހަކައަކީ، ސިޔާސީ އޮއިވަރުގައި ޖެހިގެން ތިޔަ ބޭފުޅުން އެއް ގޮތަކަށް ވެސް ބެހިގެން ދާނެ ގޮތަކަށް ތިޔަ ބޭފުޅުންގެ އަމިއްލަ ނަފްސު ވިއްކަވާ ނުލައްވައްޗޭ،" އާދަމް ޝަރީފް ވިދާޅުވި އެވެ.\nމިނިސްޓަރު ވަނީ، ސިފައިންނަށް ލިބިފައިވާ ތަރުބިއްޔަތާއި ތަމްރީންގެ ބޭނުން ކޮށް، ސިފައިންގެ ޔުނީފޯމަށް އިހްތިރާމް ކުރެއްވުމަށް ގޮވާލައްވައިފަ އެވެ. އަދި ސިފައިންނަށް ވުރެ ބޮޑަށް ގައުމުދެކެ ލޯބިވާނެ ބައެއް ގައުމުގައި ނުތިބޭނެ ކަމަށާއި މާޒީގައި ވެސް އެންމެ ބޮޑު ގުރުބާނީއެއް ވެފައި ވަނީ ސިފައިން ކަމަށް އޭނާ ވިދާޅުވި އެވެ.\nޑިފެންސް މިނިސްޓަރު ސިފައިންނާ ބައްދަލު ކުރެއްވުމަށް ރޭ ބޭއްވި ރަސްމިއްޔާތުގެ ތެރެއިން --- ފޮޓޯ/ އެމްއެންޑީއެފް\n"މި ގައުމަށް ޓަކައި، އެންމެ ބޮޑު ގުރުބާނެއް މާޒީގައި ވެސް ވެފައި އޮތީ، ކުރިއަށް އޮތްތަނުގައި ވެސް ވާންތިބީ ދިވެހި ސިފައިން،" މިނިސްޓަރު ވިދާޅުވި އެވެ.\nޑިފެންސް މިނިސްޓަރު ވަނީ، ގައުމުގެ މިނިވަންކަމާއި އިސްތިގުލާލަށް ޓަކައި ޒިންމާދާރުކަމާ އެކު މަސައްކަތް ކޮށްދިނުމަށް ސިފައިންގެ ކިބައިން އެދިވަޑައިގެންފަ އެވެ.\nމިނިސްޓަރުގެ ވާހަކަފުޅުގައި، ސިފައިންނަށް އަޅަމުންދާ ސިފްކޯ ފްލެެޓްތަކުގެ މަސައްކަތް އަންނަ އަހަރު ނިންމައި، ފްލެޓަށް ބަދަލުވެވޭނެ ކަމަށް ވިދާޅުވި އެވެ. އަދި ފްލެޓްގެ މަސައްކަތަށް ފައިސާގެ ގޮންޖެހުންތަކެއް ހުރި ކަމަށާއި އެ ގޮންޖެހުންތައް ސަރުކާރުން ހައްލުކުރާނެ ކަމަށް ވިދާޅުވި އެވެ.\nސިފައިން ޑިފެންސް މިނިސްޓްރީ އެމްއެންޑީއެފް ޑިފެންސް މިނިސްޓަރު އާދަމް ޝަރީފް\n"އެހީއަކަށްވެސް ނުގޮވާ، އެއީ އަދާޔާހިލާފު ބޯޓެއް"3ހަފްތާ6ދުވަސް ކުރިން\nމޫސުން ގޯސްވި ނަމަވެސް ގެއްލުނު ކުދިން ހޯދުމުގެ މަސައްކަތް ކުރިއަށް2މަސް3ހަފްތާ ކުރިން\nހިތަދޫން ގެއްލިގެން ހޯދަމުންދާ ދެ ކުދީންގެ އާއިލާތަކަށް ގުޅުއްވައި، އާދަމް ޝަރީފް ހިތްވަރުދެއްވައިފި2މަސް4ހަފްތާ ކުރިން\nއެހެލާފައި އޮތް ބާޖެއްގައި އަލިފާނުގެ ހާދިސާއެއް ހިނގައިގެން ސިފައިން ހަރަކާތްތެރިވަނީ2މަސް4ހަފްތާ ކުރިން\nހޯދަމުންދިޔަ ބަނގްލަދޭޝް މީހާގެ ހަށިގަނޑު ފެނިއްޖެ2މަސް4ހަފްތާ ކުރިން


ދުނިޔޭގެ އެކި ސަރަޙައްދުތަކުގައި ފުރާންސާއި ދެކޮޅަށް މުޒާހަރާތައް ދުނިޔޭގެ އެކި ސަރަޙައްދުތަކުގައި ފުރާންސާއި ދެކޮޅަށް މުޒާހަރާތައް\nދުނިޔޭގެ އެކި ސަރަޙައްދުތަކުގައި ފުރާންސާއި ދެކޮޅަށް މުޒާހަރާތައް\nފަރަންސޭސިވިލާތާއި ދެކޮޅަށް ފަލަސްތީނުގެ ކުރި މުޒާހަރާތަކުގެ ތެރެއިން.- ފޮޓޯ: ރޮއިޓަރސް\nފަރަންސޭސިވިލާތާއި ދެކޮޅަށް ޕާކިސްތާނާއި ބަންގުލަދޭޝާއި ފަލަސްޠީނުގައި އެތައް ހާސް މުސްލިމުންނެއް މުޒާހަރާކޮށްފިއެވެ.\nއިސްލާމް ދީނާއި މުސްލިމުންނާއި މެދު އެ ޤައުމުގެ ރައީސް އެމަނުއަލް މެޚްރޮން ގެންގުޅުއްވާ ސިޔާސަތުތައް ގިނަ ޢަދަދެއްގެ މުސްލިމުންދަނީ ކުށްވެރިކުރަމުންނެވެ. ފަރަންސޭސިވިލާތުން މާތް ރަސޫލާ مُحَمَّدُ رَسُوْلُ اللهِ صَلَّى اللهُ عَلَيْهِ وَسَلَّمَ އަށް ހަޖޫޖަހައި ތައްޔާރުކޮށްފައިވާ ކާޓޫނުތަކެއް އެ ޤައުމުގައި ޝާއިޢުކުރުމުން އެކަން ކުށްވެރިކުރުމަށް އެ ޤައުމުގެ ސަރުކާރުންވަނީ ދެކޮޅު ހަދައިފައެވެ. އެފަދަ ކާޓޫނުތައް ތައްޔާރުކޮށް އާންމުކުރުމަކީ އެއީ ޚިޔާލު ފައުޅުކުރުމުގެ މިނިވަންކަމުގެ ދަށުން ލިބިދޭ ހައްޤެއްކަމަށް ފަރަންސޭސިވިލާތުން ބުނެއެވެ.\nފަރަންސޭސިވިލާތާއި ދެކޮޅަށް ޕާކިސްތާނުގައި ކުރި މުޒާހަރާތަކުގެ ތެރެއިން.- ފޮޓޯ: ރޮއިޓަރސް\nފަރަންސޭސިވިލާތާއި ދެކޮޅާށް ޕާކިސްތާނުގައިވަނީ ގިނަ ޢަދަދެއްގެ މީހުން މުޒާހަރާކޮށްފައެވެ. މުޒާހަރާގެ ބައިވެރިންވަނީ އިސްލާމުއާބާދުގައި ހުންނަ ފަރަންސޭސިވިލާތުގެ އެމްބަސީ ދޮށަށް ކައިރިވުމަށް ކުރި މަސައްކަތް ނާކާމިޔާބުވުމުން ސަލާމަތީ ބެރިކޭޑުތައް ފަޅާލައި އެ ސަރަޙައްދަށް ވަނުމަށް މަސައްކަތްކޮށްފައެވެ. އެ ކަން ހުއްޓުވުމަށް ފުލުހުންވަނީ ކޮންމެވެސް ވަރަކަށް ކަރުނަ ގޭސް ބޭނުންކޮށްފައެވެ. އިސްލާމްއާބާދުގެ އިތުރުން ކަރާޗީއާއި ލާހޯރާއި ޕެޝާވަރުގައިވެސް އާންމުންވަނީ މުޒާހަރާކޮށްފައެވެ.\nބަންގުލަދޭޝްގެ ވެރިރަށް ޑާކާގައިވެސް ގިނަ ޢަދަދެއްގެ މީހުންވަނީ ފަރަންސޭސިވިލާތާއި ދެކޮޅަށް މުޒާހަރާކޮށްފައެވެ. މުޒާހަރާގެ ބައިވެރިންވަނީ ފަރަންސޭސިވިލާތުގެ އުފެއްދުންތައް ބޯއިކޮޓުކުރުމަށް ގޮވައިލައިފައެވެ. އެމީހުން ބުނަމުން ދިޔައީ ދުނިޔޭގައި ހުރި އެންމެ ބޮޑު ނިރުބަވެރިއަކީ ރައީސް މެޚްރޮންކަމަށާއި އިސްލާމް ދީނާއި ދެކޮޅަށް ނަފުރަތު އުފެއްދުމަށް ކުރަމުންދާ މަސައްކަތުގެ މުގުލުގައި ހުރީ ރައީސް މެޚްރޮންކަމަށެވެ. ނަމަވެސް އިސްލާމްދީނުގެ ބާރު މެޚްރޮނަށް އެނގިނުލައްވާކަމަށާއި މައްސަލައަކަށް ނުހަދައި ފަރަންސޭސިވިލާތުގެ ޢަމަލުތައް ދޫނުކޮށްލާނެކަމަށްވެސް މުޒާހަރާގެ ބައިވެރިން ދިޔައީ ބުނަމުންނެވެ.\nފަރަންސޭސިވިލާތާއި ދެކޮޅަށް ލުބްނާނުގައި ކުރި މުޒާހަރާތަކުގެ ތެރެއިން.- ފޮޓޯ: ރޮއިޓަރސް\nގިނަ ޢަދަދެއްގެ މުސްލިމުން ދިރިއުޅޭ އިންޑިޔާގެ މުމްބާއީގައި އޮންނަ ޑިސްޓްރިކްޓެއްގައިވެސް ރައީސް މެޚްރޮނާއި ދެކޮޅަށްވަނީ ރުޅިވެރިކަން ފައުޅުކޮށްފައެވެ. އެގޮތުން މެޚޮރޮންގެ ފޮޓޯޖަހާފައިވާ އިހުތިރާމް ގެއްލޭފަދަ 100އަށްވުރެ ގިނަ ޕޯސްޓަރުވަނީ އެ ސަހަރުގެ އެކި ސަރަޙައްދުތަކުގައި ތަތްކޮށްފައެވެ.\nލުބުނާނުގައިވެސް 300އަށްވުރެ ގިނަ މީހުންވަނީ މުޒާހަރާކޮށްފައެވެ. މިސްކިތަކުން ފަށައިގެން ލުބުނާނުގައި ހުންނަ ފަރަންސޭސިވިލާތުގެ ސަފީރު އުޅުއްވާ ރަސްމީ ގެކޮޅު ކައިރިއަށް މުޒާހަރާގެ ބައިވެރިންވަނީ ގޮސްފައެވެ. ނަމަވެސް އެ ރޫޅާލުމަށް ފުލުހުންވަނީ ކަރުނަ ގޭސް ބޭނުންކޮށްފައެވެ.\nފަލަސްޠީނުގެ މަސްޖިދުލް އަޤްޞާގައި ހުކުރު ނަމާދުކުރުމަށްފަހު ނަމާދުގައި ބައިވެރިވި އެތައް ހާސް ފަލަސްޠީނުގެ ރައްޔިތުންވެސްވަނީ ފަރަންސޭސިވިލާތާއި ދެކޮޅަށް އަޑުއުފުލައިފައެވެ. ހުކުރު ނަމާދުގެ ހުތުބާ ވިދާޅުވި އިކްރިމާ ސޮބްރީ ވިދާޅުވީ ފަރަންސޭސިވިލާތުގެ ރައީސް އިސްލާމް ދީނާއި ދެކޮޅަށް ދެއްކެވި ވާހަކައިގެ ސަބަބުން މިހާރު އުފެދިފައިވާ ޙާލަތުގެ ޒިންމާ ނަންގަވަންޖެހޭނީ ރައީސް މެޚްރޮންކަމަށެވެ.\nފަރަންސޭސިވިލާތާއި ދެކޮޅަށް ލީބިޔާގައި ކުރި މުޒާހަރާތަކުގެ ތެރެއިން.- ފޮޓޯ: ރޮއިޓަރސް\nރަޝިޔާގައިވެސް މުޒާހަރާކުރުމަށް ބަޔަކު ނިކުތުމުން ފުލުހުންވަނީ އޭގެ ތެރެއިން ފަނަރައެއްހާ މީހުން ހައްޔަރުކޮށްފައެވެ. އޭގެ އިތުރުން އިސްރާއީލުން އިސްތިޢުމާރުކޮށްފައިވާ ހުޅަނދު އައްސޭރީގައިވެސް ފަލަސްޠީނުގެ ރައްޔިތުންވަނީ ނުރުހުން ފައުޅުކޮށްފައެވެ. ޙަމާސްގެ ބާރުގެ ދަށުގައި އޮންނަ ގައްޒާގައިވެސް ގިނަ ޢަދަދެއްގެ މީހުންވަނީ މުޒާހަރާކޮށްފައެވެ. އޭގެ އިތުރުންވެސް ގިނަ ޤައުމުތަކަކުންވަނީ ފަރަންސޭސިވިލާތުގެ އުފެއްދުންތައް ބޮއިކޮޓުކުރުމުގައި ޙަރަކާތްތެރިވަމުންނެވެ.\nފަރަންސޭސިވިލާތުގެ ޢަމަލުތައް ކުށްވެރިނުކޮށް އެކަންކަން ބަލައިގަނެ ހިތްވަރުދެމުންދާ ޤައުމުތައްވެސް އެބަހުއްޓެވެ.


Gina dhiveheennah gaumee dhuvas engeytha? - vNews.mv\nގިނަ ދިވެހީންނަށް ގައުމީ ދުވަސް އެނގޭތަ؟\nފާތިމަތު ނަހުދާ ފާއިޒް 07 October 2021, 11:58\nހިޖުރައިން 981 ވަނަ އަހަރުގެ ރަބީއުލްއައްވަލް މަހުގެ އެއްވަނަ ވިލޭރޭ، ޕޯޗުގީޒުންގެ އަތްދަށުން ރާއްޖެ ސަލާމަތް ކުރުމާއި އެ ދުވަހު ދިވެހި ބަތަލު ބޮޑުތަކުރުފާނާއި އެ ތަކުރުފާނުގެ މޭސްތިރިކަމުގެ ދަށުން ދިވެހީން ކުރި ޖިހާދާއި މަސައްކަތުގެ ވާހަކަ ހަނދާން ވޭ ހެއްޔެވެ؟\nދިވެހީން އެދުވަހަކަށް ފަޚުރުވެރިވާން ޖެހޭ ގައުމީ ދުވަހުގެ މަތީން ހަނދާން އެބަހުރި ހެއްޔެވެ؟\nގިނަ މީހުންނަށް ގައުމީ ދުވަސް އެނގެނީ ކަލަންޑަރުގައި ރަތް އަކުރުން ސަރުކާރު ބަންދު ދުވަހެއް ކަމަށް އޮންނާތީހެން ހީވެއެވެ. ނަމަވެސް، ދިވެހީންނަށް ގައުމީ ދުވަސް އެނގޭންވާނީ ހިތުގައި ގައުމަށް އޮތް ލޯތްބާއި ދިވެހިވަންތަ ގައުމީ ރޫހުގެ ސަބަބުންނެވެ. މި މުހިންމު ދުވަސް ހަނދާނުގައި ނުހުރުމުގެ އިތުރުން ގައުމީ ދުވަސް ފާހަގަކުރާ ސަބަބާއި ޕޯޗުގީޒުންނާ ދެކޮޅަށް މުހައްމަދު ތަކުރުފާނު ކުރެއްވި ވަރުގަދަ ހަނގުރާމައާ ބެހޭގޮތުން އެނގޭ ދިވެހީންވެސް ވަރަށް މަދެވެ.\nރާއްޖޭގެ ގައުމީ ދުވަހަކީ ގާނޫނުއަސާސީގައި އެދުވަހުގެ ވާހަކަ ބަޔާންކުރާ ހަމައެކަނި ދުވަހެވެ. އެއީ ގައުމީ ވަންތަކަން ދިވެހިންގެ ވިންދާއި ލޭގައި ކެކިއަރަންޖެހޭ ދިވެހިންގެ އެންމެ މުހިންމު ދުވަހެވެ. އެހެންކަމުން، މިދުވަސް ކޮންމެ އަހަރަކުވެސް ފާހަގަ ކުރެވެމުން އަންނަ އިރު މި އިބުރަތުން ފުރިގެންވާ މަތިވެރި ޖިހާދުގެ ވާހަކަތައް ފުރިހަމައަށް އިނގުމަކީ ވަރަށްވެސް މުހިއްމު ކަމެކެވެ.\nޕޯޗުގީޒުން ދިވެހިރާއްޖެ އަޅުވެތިކުރަން އައި ފުރަތަމަ ފަހަރު އެބައި މީހުން ނާކާމިޔާބު ވީއެވެ. އަދި ދެވަނަ ފަހަރުވެސް ހަމަ މިފަދައިން ނާކާމިޔާބުވެ ދިވެހިންނަށް ނަސްރު ލިބިގެން ދިޔައީއެވެ. ރާއްޖޭގެ ތަޚުތައް އައްސުލްތާން އަލީ ހަވަނަ އިސްވެވަޑައިގެންނެވިތާ މާގިނަ ދުވަހެއް ނުވަނީސް އަލި ރަސްގެފާނު ޝަހީދު ކޮށްލުމަށްފަހު އަނދިރިއަނދިރިން ރަސްކަމަށް އެރީއެވެ.\nދެން ފެށިގެން ދިޔައީ އަނިޔާވެރިކަމުން ފުރިގެންވީ ދުވަސްތަކެކެވެ. ދިވެހި ރާއްޖޭގެ ތާރީހުގެ ކަޅު ސަފްހާތަކެވެ. ދެކުނުގެ ތިން އަތޮޅެއް ކަމަށްވާ ހުވަދޫ، ފުވައްމުލަކު އަދި އައްޑޫ ފިޔަވައި ރާއްޖޭގެ އެހެން ހުރިހާ ހިސާބުތަކަށް ޕޯޗުގީޒުންގެ އަނިޔާވެރިކަން ފެތުރިގެން ދިޔައެވެ.\nލާއިންސާނީ އެތައް އަމަލެއް ހިނގަމުން ދިޔުމާއެކު ނާއިންސާފުން ދިވެހިންނަށް އެތައް އަނިޔާއަކާ އަދަބެއް ލިބެމުން ދިޔައެވެ. ދީނީ މިނިވަންކަމާއެކު މުޅި ދިވެހިރާއްޖޭގެ މިނިވަންކަން ގެއްލިގެން ދިޔައެވެ. މި ދަރަޖައަށް ރާއްޖޭގެ ހާލަތު ގޮސްފައިވަނިކޮށް ދިވެހި ލޭހިނގާ ދިވެހި ދަރިންތަކެއް މިކަމާ ދެކޮޅަށް ތެދުވެ ދިވެހިން އަޅުވެތިކަމުން މިނިވަން ކުރުމަށް ނިންމިއެވެ. އުތީމު ހުސެއިން ހަތީބު ތަކުރުފާނުގެ ތިން ދަރިކަލުން މުހައްމަދު ތަކުރުފާނު، ހަސަން ތަކުރުފާނު އަދި އަލީ ތަކުރުފާނު މިގައުމު މިނިވަން ކުރަން އަޒުމު ކަނޑައެޅުމަށްފަހު މިކަމުގެ ބާނީ އަކަށް މުހައްމަދު ތަކުރުފާނު ހަމަޖެއްސެވިއެވެ.\nމުޙައްމަދު ތަކުރުފާނު އެމަނިކުފާނުގެ އެކުވެރިންނާގެން މާލެ އަރުއްވައި ޕޯޗުގީޒުންނާ ހަނގުރާމަ ކުރައްވައި އަނދިއަނދިރިންގެ ކަރަށް ބަޑިޖައްސަވައި އޭނާ މިދުނިޔެއިން ވަކިކުރެއްވިއެވެ. އަދި ރާއްޖެއަށް އަލުން މިނިވަންކަން ހޯއްދަވައިދެއްވެވިއެވެ.\nމުހައްމަދު ތަކުރުފާނާ އެ ތަކުރުފާނުގެ ލަޝްކަރުން ކުރެއްވި މި އިބުރަތުން ފުރިގެންވާ ޖިހާދުގެ ވާހަކަތައް އަންނަން އޮތް ޖީލުތަކަށް ފޯރުކޮށްދޭން ޖެހެއެވެ. މިކަން ކުރެވޭނީ އަދުގެ ޒުވާނުން މިކަމުގެ ރަނގަޅު މައުލޫމާތު ހޯދާ ދިރާސާކުރުމަށް ފަހު މާދަމާގެ ޒުވާނުންނަށް ވާންތިބި ކުޑަކުދިންނަށް މި ވާހަކަތައް ހިއްސާ ކޮށްގެންނެވެ.\nގައުމީ ދުވަސް ރިޕޯޓް


"Dhe Landu Jeheyne Kamah Heenukuran, Miee United Ge Kaamiyaabee Ge Aa Feshumeh" - Vaguthu\nޖުމްލަ 12 އަހަރަށްފަހު އެނބުރި ޔުނައިޓެޑަށް އައިސް ކުޅުނު ފުރަތަމަ މެޗުގައި ލަނޑެއް ޖެހުމަށްފަހު އުފާފާޅުކުރަނީ\nއެންމެ ލޯބިވާ ކުލަބަށް ބަދަލުވެ ކުޅުނު ފުރަތަމަ މެޗުގައި ދެ ލަނޑު ޖެހޭނެކަމަށް އުއްމީދުނުކުރާ ކަމަށާއި މިއީ ޔުނައިޓެޑުގެ ކާމިޔާބީތަކުގެ އާ ފެށުމަކަށް ވާނެކަމުގެ ބޮޑު އުއްމީދެއްކުރާ ކަމަށް ކްރިސްޓިއާނޯ ރޮނާލްޑޯ ބުނެފިއެވެ.\nޖުމްލަ 12 އަހަރަށްފަހު އެނބުރި މެންޗެސްޓަރ ޔުނައިޓެޑާއި ގުޅުމަށްފަހު ނިއުކާސަލް ޔުނައިޓެޑާއި ދެކޮޅަށް ހޮނިހިރު ދުވަހު ކުޅުނު ފުރަތަމަ މެޗު ޔުނައިޓެޑު ކާމިޔާބުކުރީ 4-1 ގެ ނަތީޖާއަކުންނެވެ. މި މެޗުގައި ރޮނާލްޑޯ ވަނީ ދެ ލަނޑު ޖަހާފައެވެ. މިއީ ފަހުގެ ތާރީހެއްގައި ޔުނައިޓެޑުގެ ސަޕޯޓަރުން އެންމެ ފޯރި ހިއްޕާލި އެއް މެޗެވެ.\nމެޗުގައި އެންމެ ފުރަތަމަ ލަނޑު ޖެހީވެސް ރޮނާލްޑޯއެވެ. އޭނާ މި ލަނޑު ޖެހީ ފުރަތަމަ ހާފުގެ ފުރިހަމަ ވަގުތު ހަމަވެގެން ރެފްރީ ދެއްކި އިތުރުވަގުތުގެ ދެވަނަ މިނެޓުގައެވެ. ކީޕަރު އަތުން ދޫވި ބޯޅައެއް ހޯދާ ރޮނާލްޑޯ މި ގޯލު ކާމިިޔާބުކުރީ ފަސޭހަކަމާއެކު އެވެ. ފުރަތަމަ ހާފު ނިމުނީ ރޮނާލްޑޯގެ ގޯލުން ޔުނައިޓެޑު ލީޑުގައި އޮވެގެންނެވެ.\nދެވަނަ ހާފުގެ ކުރީކޮޅު ނިއުކާސަލް ވަނީ ނަތީޖާ ހަމަހަމަކޮށްފައި ވަނިކޮށް އޭގެ ހަ މިނެޓު ފަހުން ކްރިސްޓިއާނޯ ރޮނާލްޑޯ ވަނީ ދެވަނަ ފަހަރަށް ޔުނައިޓެޑަށް ލީޑު ނަގަައިދީފައެވެ. މިއީ ކީޕަރު ދެފައި ދޭތެރެއިން ފޮނުވާލައިގެން އޭނާ ކާމިޔާބުކުރި ލަނޑެކެވެ.\nމެޗަށްފަހު ރޮނާލްޑޯ ވަނީ އޭނާގެ ޝުއޫރުތައް ބަންޑުންކޮށްލާފައެވެ. ރޮނާލްޑޯ ބުނީ އެއްްވެސް އިރަކު މި މެޗުގައި ލަނޑު ޖެހިދާނެ ކަމަށް އުއްމީދުނުކުރާ ކަމަށާއި މެޗާއި ކުރިމަތިލި އިރުވެސް ޖެހިލުންވި ކަމަށެވެ.\n"ވަރަށް ޖެހިލުންވެ ހުރެ މި މެޗާއި އަހަރެން ކުރިމަތިލީ، މިއީ އާދަޔާހިލާފު ކަމެއް، އަހަރެން ހާސްވެފައި ހުރި ވަރު ފަހަރެއްގަ މީހަކަށް ނޭނގިދާނެ، ދެ ލަނޑު ޖެހުމަކީ އަހަރެން އުއްމީދުކުރި ކަމެއްވެސް ނޫން،" ރޮނާލްޑޯ ބުންޏެވެ.\nއުމުރުން 18 އަހަރުގައި ރޮނާލްޑޯ ޔުނައިޓެޑަށް ބަދަލުވި ފަހުން އެ ކުލަބުން އޭނާއަށް އަދާކޮށްދިން މެހެމާންދާރީއަށް ޝުކުރުއަދާކުރާ ކަމަށާއި އެނބުރި އަންނަން ޖެހުނު މައިގަނޑު އެއް ސަބަބަކީވެސް އެއީ ކަމަށް ރޮނާލްޑޯ ބުންޏެވެ. އަދި މޮޅަކުން ފެށުމަކީ ލިބުނު ބޮޑު ފަހުރެއް ކަމަށާއި އެންމެ އުފާވަނީ ޓީމު މޮޅުކޮށްދިނުމުގައި ދައުރެއް އަދާކުރެވުމުން ކަމަށް ރޮނާލްޑޯ ބުންޏެވެ.\nރޮނާލްޑޯ ބުނީ އިނގިރޭސި ފުޓުބޯޅައަކީ ތަފާތު ފުޓުބޯޅައެއް ކަމަށާއި ދުނިޔޭގެ ވަރުގަދަ އެހެން ލީގުތަކުގައި ކުޅުނު ނަމަވެސް އަދިވެސް އިނގިރޭސި ލީގު ވަރުގެ ހާއްސަ ލީގެއްގައި މިހާތަނަށް ނުކުޅެވޭކަމަށް ރޮނާލްޑޯ ބުންޏެވެ.


Aharehhaa dhuvahah fahu "Pavitura Rishtha 2" fashanee\nއަހަރެއްހާ ދުވަހަށް ފަހު "ޕަވިތުރަ ރިޝްތާ 2" ފަށަނީ\nއަންކިތާ އާއި ޝަހީރް "ޕަވިތުރަ ރިޝްތާ 2" ފަށަނީ އަދި އަންކިތާ އާއި ސިޝާންތު "ޕަވިތުރަ ރިޝްތާ"ގެ މަންޒަރެއްގައި\nޒީ-ޓީވީން ދެއްކި މަޝްހޫރު ސިލްސިލާ "ޕަވިތުރަ ރިޝްތާ" ގެ ދެ ވަނަ ސީޒަނެއް ފަށަން ތައްޔާރު ވެއްޖެ އެވެ. މި ސިލްސިލާގެ ޕްރޮޑިއުސަރު އެކްތާ ކަޕޫރު ހޯމަ ދުވަހު ކުރި ޓުވީޓެއްގައި މި ސިލްސިލާ ފަށާކަން ވަނީ އިއުލާން ކޮށްފަ އެވެ. އެކްތާ ބުނެފައިވާ ގޮތުގައި މި ސިލްސިލާގެ ބަތަލާއަކީ މީގެ ފުރަތަމަ ބައި "ޕަވިތުރަ ރިޝްތާ" ގެ ވެސް ބަތަލާ އަންކިތާ ލޯކަންޑޭ އެވެ. ފުރަތަމަ ސީޒަންގައި އަންކިތާ އާއެކު ލީޑް ރޯލު ކުޅުނީ މިދިޔަ އަހަރު މަރުވެފައިވާ އެކްޓަރު ސުޝާންތު ސިންގް ރާޖްޕޫތެވެ. މި ޝޯގައި މި ދެ އެކްޓަރުން ކުޅެފައިވަނީ އަރްޗަނާ އާއި މާނަވް ގެ ރޯލެވެ.\nސުޝާންތު އާއި އަންކިތާގެ ހަގީގީ ލޯބީގެ ފެށުމަކަށް ވެސް ވީ މި ސިލްސިލާ އެވެ. ނަމަވެސް ޒަމާންގަނޑަކަށް ފަހު ސިލްސިލާ ނިމި ސުޝާންތު ފިލްމު ކުޅެން ފެށިތާ މާ ގިނަ ދުވަހެއް ނުވެ އަންކިތާ އާއި އޭނާގެ ލޯބީގެ ގުޅުން ކެނޑުނީ އެވެ.\nމިފަހަރުގެ ސީޒަންގައި ބަތަލުގެ ބައި ކުޅެނީ ސަހީރް ޝޭޚް އެވެ. ސަހީރްގެ އިތުރު ޝޯ އެއް މި ހަފުތާގައި ސޮނީ ޓީވީން ވަނީ ދައްކަން ފަށާފަ އެވެ. މި ޝޯ އަކީ ވެސް އެކްތާ ޕްރޮޑިއުސްކުރާ ޝޯ އެކެވެ.\nއަންކިތާ މި ޝޯގައި އަރުޗަނާގެ ރޯލު ކުޅޭއިރު ޝަހީރް ކުޅެނީ މާނަވްގެ ރޯލެވެ.\nއެކްތާ ބުނި ގޮތުގައި މި ޝޯ ފެށޭގޮތް މިވީ އަހަރެއްހާ ދުވަހު ބޯ ގާނައިގެން ކުރި ބުރަ މަސައްކަތުންނެވެ. ސުޝާންތު ދުނިޔޭގައި ނެތުމުން މާނަވްގެ ރޯލަށް އެކަށީގެންވާ އިންސާފެއް ކުރެވޭނެ ގޮތެއް ހޯދަން ދަތިވި ކަމަށް އެކްތާ ބުންޏެވެ. އަދި ޝަހީރް ޚިޔާރު ކުރީ ވަރަށް ވިސްނާފައި ކަމަށް އެކްތާ ބުންޏެވެ.\nމިހާރު ސުވާލަކީ މި ސިލްސިލާގެ ފުރަތަމަ ސީޒަނަށް ލިބުނު ތަރުހީބު ދެ ވަނަ ސީޒަނަށް ވެސް ބެލުންތެރިން ދީފާނެ ހެއްޔެވެ؟ އެކްތާ މިހާތަނަށް ދެ ވަނަ ސީޒަން ފެށި އެއްވެސް ސިލްސިލާއަކަށް ރަނގަޅު ތަރުހީބެއް ލިބިފައެއް ނެތެވެ.\nއިންޑިއާ ޓީވީ ސީރީޒް އެކްތާ ކަޕޫރު\nނާގިން 6: މިފަހަރު ހަރުފަ އެހެން ޕްލެނެޓަކުންތަ؟


Paris hamalaige roalhi muslim refugee innah balaigen nuvaane:\n"ޕެރިސް ހަމަލާގެ ރޯޅި މުސްލިމް ރެފިއުޖީންނަށް ބާލައިގެން ނުވާނެ"\nރަޕިއަން ކޮމިޝަންގެ ރައީސް ކްލައުޑީ ޖަންކާ\nޕެރިސްގައި ދިން ޓެރަރިސްޓް ހަމަލާ އާއި ގުޅުވައި، ޔޫރަޕަށް އެތެރެވާ މުސްލިމް ރެފިއުޖީންނަށް ހިމާޔަތް ދިނުން ހުއްޓާލައިގެން ނުވާނެ ކަމަށް ޔޫރަޕިއަން ކޮމިޝަންގެ ރައީސް ކްލައުޑީ ޖަންކާ އީޔޫގެ ގައުމުތަކަށް އިލްތިމާސް ކޮށްފިއެވެ.\nތުރުކީގައި މިހާރު ކުރިއަށްދާ ޖީ-ޓުވެންޓީގެ ހަވާސާގައި ވާހަކަފުޅު ދައްކަވަމުން ޖަންކާ މިއަދު ވިދާޅުވީ ޕެރިހުގައި ހަމަލާދިނީ ކުށްވެރިންތަކެއް ކަމަށާއި ރެފިއުޖީން ނޫން ކަމަށެވެ.\nޕެރިސް ހަމަލާތަކާ ގުޅިގެން ޕޮލެންޑާއި ސްލޮވާކިޔާއިން ވަނީ މުސްލިމް ރެފިއުޖީން އެގައުމުތަކަށް އިތުރަށް އެތެރެވާން ދޫކޮށްލަން ދަތި ކަމަށް ބުނެފައެވެ. އެ ދެގައުމުން ބުނަނީ ޔޫރަޕަށް އިތުރު މުސްލިމް ރެފިއުޖީން ވެއްދުމާއި މެދި ޔޫރަޕް ރައްޔިތުންގެ މެދުގައި މިހާރު ކަންބޮޑުވުންތަކެއް އެބަ ހުރި ކަމަށެވެ. ހަމަލާ ތަކުގައި ބައިވެރިވި އެކަކު ޔޫރަޕަށް އެތެރެވީ ގްރީސް މަގުން ރެފިއުޖީއެއްގެ ގޮތުގައި ކަން މިހާރު ވަނީ ކަށަވަރު ކުރެވިފައެވެ.\nޖަންކާ ވިދާޅުވީ މިއީ ގޮތްތަކެއް ނިންމަން އުނދަގޫ ދަނޑިވަޅެއްކަން ގަބޫލު ކުރައްވާ ކަމަށާއި ކަންބޮޑުވުންތަކެއް ހުރި ނަމަވެސް ޔޫރަޕުން ރެފިއުޖީންނަށް ހިމާޔަތް ދިނުމަށް މިހާރު ގެންގުޅޭ އުސޫލުތަކަށް އެއްވެސް ބަދަލެއް ގެންނަން ނުފެންނަ ކަމަށެވެ. އަދި ޕެރިސް ހަމަލާއިން ޔޫރަޕުގެ ގައުމުތަކަށް ވެރިވެފައިވާ ނުތަނަވަސް ކަމުގެ ހިޔަނީގައި މުސްލިމް ރެފިއުޖީންނަށް ރައްކާތެރިކަމާއި ހިމާޔަތް ދިނުން ހުއްޓާ ނުލުމަށް އޭނާ ތަކުރާރުކޮށް ގޮވާލިއެވެ.\nއީޔޫގެ މައިގްރޭޝަން ޕްލޭނާމެދު ސުވާލު އުފައްދައިފި\nރެފިއުޖީންގެ މައްސަލާގައި އީޔޫ ރޫޅިދާނެ!


Aguero Barca Ge Jersey Gai, Mee Eynaage Huvafeneh - Vaguthu\nކޮވިޑް-19 އާއި ގުޅުންހުރި "ބަލިތަކަށް" ހައްލެއް ބޭނުން! - 11 ގަޑިއިރު ކުރިން\nމެންޗެސްޓާ ސިޓީ އަށް ކުޅެމުންދިޔަ އާޖެންޓީނާގެ ފޯވަޑް ސާޖިއޯ އަގުއޭރޯ ބާސެލޯނާ އަށް ސޮއިކޮށް ކުޅުންތެރިއެއްގެ ގޮތުގައި ރަސްމީކޮށް ދައްކާލައިފިއެވެ.\nރިޕޯޓުތައް ބުނާގޮތުން އަގުއެރޯ ބާސާއަށް ބަދަލުވީ ދެ އަހަރު ދުވަހުގެ އެއްބަސްވުމެއްގެ ދަށުންނެވެ. ބާސާ އިން ވަނީ މިރޭ އެކަން ރަސްމީކޮށް އިއުލާނުކޮށް އަގުއޭރޯ އެ ކްލަބުގެ ކުޅުންތެރިއެއްގެ ގޮތުގައި ދުނިޔެއަށް ތައާރަފުކޮށްދީފަ އެވެ.\nއަގުއެރޯ ބާސާއަށް ސޮއިކުރި ކަމުގައިވިޔަސް މެންޗިސްޓާރ ސިޓީއާއި އެކު ހަދާފައިވާ ކޮންޓުރެކްޓް ހަމަވާނީ ޖޫން މަހުގެ ނިޔަލަށްށެވެ. އެހެންކަމުން އަގުއޭރޯ ރަސްމީކޮށް ބާސާގެ ކުޅުންތެރިއަކަށް ވާނީ ސިޓީއާއެކު އޭނާ ހަދާފައިވާ ކޮންޓުރެކްޓް ހަމަވުމުންނެވެ.\nއަގުއޭރޯ ބާސާ އަށް ބަދަލުވެފައިވަނީ ހިލޭ ޓްރާންސްފާއެއްގެ ދަށުންނެވެ. ބާސާއިން އަގުއޭރޯ އެކު ހަދާފައިވާ އެއްބަސްވުމުގައި 100 މިލިއަން ޔޫރޯ (122 މިލިއަން ޑޮލަރު)ގެ "ރިލީޒް ކްލޯސް" އެއް ހިމަނާފަައިވާނެ ކަމަށް ބާސާއިން ބުނެފައިވެއެވެ.\nއަގުއެރޯ ވަނީ ސިޓީގައި ގިނަ ކާމިޔާބުތަކެއް ހޯދާފައެވެ. އެގޮތުން 2011 ވަނަ އަހަރު އެތުލެޓިކޯ މެޑްރިޑުން ސިޓީ އަށް ބަދަލުވުމަށްފަހު ވަނީ ސިޓީގައިވަނީ 10 އަހަރު ހޭދަކޮށްފައެވެ. 10 އަހަރުތެރޭގައި ވަނީ 390 ގޭމް ކުޅެ 290 ލަނޑު ކާމިޔާބުކޮށްދީފައެވެ. އަދި ވަނީ 15 މުބާރާތް ކާމިޔާބުކޮށްފަ އެވެ. ސިޓީގެ ޖޯޒީގައި އަގުއޭރޯ ކުޅުނު ފަހު މެޗަކަށްވީ މި ސީޒަންގެ ޗެމްޕިއަންސް ލީގުގެ ފައިނަލް މެޗެވެ.\nއަގުއެރޯ ވަނީ ސިޓީގެ ތާރީހުގައި އެ ކްލަބަށް އެންމެ ގިނަ ލަނޑު ޖަހައިދިން ކުޅުންތެރިޔާގެ މަގާމު ހޯދާފައެވެ. ބާސާއަށް ސޮއިކުރުމަށްފަހު އަގުއާރޯ ބުނެފައިވަނީ ބާސެލޯނާ އަކީ ދުނިޔޭގެ އެއްވަނަ ކްލަބުކަން އެންމެން ވެސް ގަބޫލްކުރާނެ ކަމަށާއި އަދި ބާސާއާއި ގުޅުމަކީ ކެރިއަރަށް ވަރަށް މުހިންމު ނިންމުމެއް ކަމަށެވެ.


Vihsaaraagai Addu Ge 300 Ahvure Gina Geah Gellun! - Vaguthu\nއައްޑޫއަށް ކުރި ވިއްސާރަގައި ގެއަކަށް ލިބުނު ގެއްލުންތައް\nރާއްޖޭގެ ހުރިހާ ހިސާބަކަށް މިހާރު ކުރަމުންދާ ވިއްސާރާގައި އައްޑޫގެ 300 އަށްވުރެ ގިނަ ގެއަކަށް ގެއްލުންވެފައިވާ ކަމަށް އައްޑޫ ސިޓީ ކައުންސިލުން ވިދާޅުވެއްޖެއެވެ.\nމީގެ ދެ ދުވަސް ކުރިން ރާއްޖޭގެ އެކި ހިސާބުތަކަށް ގަދަވަޔާއެކު، ދަނީ ބޯކޮށް ވާރޭވެހުމުންނެވެ. މިކަމުގެ ސަބަބުން ބައެއް ރަށްތަކުގައި ފެންބޮޑުވެ، ބައެއް ގެތަކުގެ ހިފާ ގެންގުޅޭ ތަކެއްޗަަށް ވަނީ ގެއްލުންވެފައެވެ. އަދި ބައެއް ރަށްތަކުގެ މަގުތައް ފެންބޮޑުވެ، އާއްމުން ހިނގާބިގާވެ ނޫޅެވޭވަރު ވެފައިވާއިރު، ބައެއް ގެތަކަށް ފެން ވަނުން ކޮންޓްރޯލް ކުރުމުގެ މަސައްކަތްތައް ދަނީ ކުރެވެމުންނެވެ.\nއައްޑޫ ސިޓީ ކައުންސިލްގެ މޭޔަރު އަބްދުﷲ ސޯދިގް (ސޯބެ) 'ވަގުތު' އަށް ވިދާޅުވީ، އައްޑޫ އަށް ކުރަމުންދާ ވިއްސާރާގައި އެ ސިޓީގެ 300 އަށްވުރެ ގިނަ ގެތަކަށް އެކި ކަހަލަ ގެއްލުންތައް ލިބުނު ކަމަށެެވެ.\nއައްޑޫ ސިޓީ މަގެއްގައި ފެންބޮޑުވެފައި\n"315 ގެއަަކަށް ގެއްލުންވި، އެއީ ހިތަދޫން 135 ގެއަކަށް، ބޮޑުވަރުވީ 75، ފޭދޫން 84، ހަތަރު ގެއަކަށް މީހުން ދިރިނޫޅެވޭ ވަރަށް ގެއްލުންވި، މީހުން ބަދަލު ކުރަން ޖެހުނު، ކޮޓަރިއެއްގައި އެބަތިބި އެ މީހުން ބަހައްޓާފައި. މަރަދޫ ފޭދޫ 40ގެ، ބޮޑުވަރުވީ 26 ގެެ، މީދޫން 26 ގެއަށް އެކި ވަރުގެ ގެއްލުންވި، މަރަދޫ 13 ގެއަށް އެއްކޮށް ގެއްލުންވި، 15 ގެއަށް ވަރަށް ބޮޑެތި ގެއްލުންވި، ހުޅުދޫ ހަތް ގެއަކަށް ފެނުގެ އަސަރު ކުރި، އެގެތަކުގައި ވެލިބަސްތާ ޖަހައިގެން ހައްލުވި" ސޯބެ ވިދާޅުވިއެވެ.\nސޯބެ ވިދާޅުވީ، އެ ސިޓީގެ ރަށްތަކުން ފެން ހިއްކުމުގެ ކަންކަން ޕަމްޕް އަޅައިގެން ކުރިއަށް ގެންދާ ކަމަށެވެ. އެގޮތުން އެ މަސައްކަތުގެ ތެރެއިން ހިތަދޫން ވަރަށް ބޮޑަށް ފެން ހިއްކާފައިވާ ކަމަށް ސޯބެ ވިދާޅުވިއެވެ. މިކަމުގައި ރަށުގެ އާއްމު ރައްޔިތުންނާއި އިންތިހާބީ ކައުންސިލަރުންގެ ފަރާތުން ވަރަށް ބޮޑު އެއްބާރުލުމެއް ލިބިފައިވާކަން ސޯބެ ވަނީ ފާހަގަ ކުރައްވާފައެވެ.\nރާއްޖޭގެ މޫސުމާއި ގައުމީ އިދާރާ (މެޓް)އިން ވިދާޅުވީ، ފާއިތުވި 24 ގަޑިއިރު ތެރޭގައި އެންމެ ގިނައިން ވާރޭވެހިފައި ވަނީ އައްޑޫ ސިޓީގެ ގަމަށް ކަމަށެވެ. އެއީ 164 މިލިލީޓަރުގެ ވާރޭ އެވެ. އަދި އައްޑޫ ސިޓީ ހިތަދޫއަށް 157 މިލިލީޓާރުގެ ވާރޭވެހިފައިވާ ކަމަށާއި، ހުޅުމީދޫއަށް 130 މިލިލީޓަރުގެ ވާރޭވެހިފައިވާ ކަމަށް މެޓް އޮފީހުން ވިދާޅުވިއެވެ.\nރާއްޖެއަށް މިހާރު ކުރަމުންދާ ވިއްސާރާގައި ބައެއް ރަށްތަކަށް ގެއްލުންތައް ވަމުންދާއިރު، ބައެއް ސަރަހައްދުތަކަށް ރީނދޫ ސަމާލާއި،އޮރެންޖް އިންޒާރުވެސް ދަނީ ނެރެމުންނެވެ.\nމެޓް އޮފީހުން ވިދާޅުވީ، ރާއްޖޭގެ ބޮޑުބަޔަކަށް ވިއްސާރަކުރާނެ ކަމަށާއި، ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވާ ކަމަށެވެ.\nމެއި 13, 2021 20:18\nސޯބެއަށް އެގޭނީ ހިތަދޫގެ ވާހަކަދައްކަން އެހެން ރަށަކަށް ލިބިނު ގެއްލުމެއް ނޭގޭނެ ރޭގަ އެހީއަކަށް އެދި އަލުގަޑު ނުގުޅާ ތަނެއް ނެތް އެކަމަކު އެއްވެސް ފަ ރާތަކުން ބަލާލަންވެސް ނާދޭ\nމެއި 13, 2021 21:32\nސިޓީ؟ ތަން ތަރައްގީ ނުވާކަމުގެ ފުރިހަމަ ހެއްކެއް.ގެއްލުން ލިބުނު ފަރާތްތަކުގެ ގިލަންވެރިކަމުގަ ބައިވެރިވަން.މިއީ އަބަދުވެސް އައްޑޫގެ ރަށްރަށުގަ ދިމާވާ މައްސަލައެއް.މިހެން މިކަން ދިމާވީމަ އަބަދުވެސް މާލެއިން ވަފްދެއް ގޮސް ލިބުނު ގެއްލުން އެސެސް ކުރުމަށްފަހު ގެއްލުން ލިބުނު ގެތަކުން ބައެއްގޭގެއަށް ކޮންމެވެސް ވަރެއްގެ ފައިސާގެ އެހީއެއް ދޭނެކަމަށް ބުނެފަ އެމީހުން ޗުއްޓީ ހަދާފަ އަންނާނީ މާލެއަށް.މިހެން ހެދީމަ ދުވަހަކުވެސް ފެން ބޮޑުވުން ހުއްޓުވޭނެ ދާއިމީ ހައްލެއް ނުލިބި ސިޓީއެއްގެ ދަރަޖަ ލިބިގަނެގެން މަމެންގެ އަތޮޅު މީހުން އެތިބެނީ.ދެރަ ދޯ މިހެންވީމަ.ނޫސްވެރިންވެސް މިފަދަ ކަންކަން ދިރާސާ ނަޒަރަކުން ރިޕޯޓެއްގެ ގޮތުގަ ގެންނަން އެބަޖެހޭ.ވ.ވެދުން\nސޯބެއަށްމުހިންމުވީ ރައިއްޔަތުންނަށްވުރެ ފުރާދުވަހު ވަގުތުބަލާފަ އެވަގުތަށް ދިދަނެގުމެވެ. އެއީ ކީއްވެކަންއިގޭނީ ހަމަސޯބެއަށެވެ. އެބޭބުނިގަޑިއަށް އެކަންކުރެވޭތޯ ބަލާނެތާ! ދެންފަހަރަކަށް ގޮނޑި ހޯދޭނީބުނާބަސްއަހައިގެންނެވެ.


Shaathir Nashaa Video Thah Adhives, Mihaaru Video Aamu Kuranee Shaathir - Vaguthu\nޝާތިރު ނަށާ ވީޑިއޯތައް އަދިވެސް، މިހާރު ވީޑިއޯ އާއްމު ކުރަނީ ޝާތިރު!\nމުހައްމަދު ޝާތިރު ދިވެހިންގެ ތެރޭގައި މަޝްހޫރު ވެފައި އޮންނަނީ ކުޅަދާނަ ތާރީޚީ އިލްމުވެރިއެއްގެ ގޮތުގައެވެ. މިޖީލުދުއް އެންމެ މައުލޫމާތު ތަނަވަސް ތާރީޚީ އިލްމުވެރިންގެ ވެރިންގެ ތެރޭގައި އޭނާ ހިމެނޭނެ ކަން ޔަގީނެވެ. ނަމަވެސް ޝާތިރަކީ ނެށުމަށް ލޯބިކުރައްވާ "މޮޅު ނެށުންތެރިއެއް" ކަން މީގެ ކުރިން ގިނަ މީހުންނަށް އޮތީ ނޭނގިއެވެ. ޝާތިރުގެ ނެށުމުގެ ހުނަރު އާއްމުންނާއި ހަމައަށް ތިލަވެގެން އައީ ސައިންސާއި ޓެކްނޮލޮޖީ މިނިސްޓަރުގެ ނައިބަކު ނަށާ ވީޑިއޯއެއް ކަމަށް ބުނެ ޝާތިރުގެ ވީޑިއޯއެއް މީސް މީޑިއާގައި ދައުރުވާން ފެށުމުންނެވެ.\nމިހާރު ސައިންސާއި ޓެކްނޮލޮޖީއާއި ބެހޭ މިނިސްޓަރުގެ ނައިބަކަށް ހުންނެވި ޝާތިރުގެ ވީޑިއޯ އާއްމުވުމުން ފާޑުކިޔުންތައް އަމާޒުވެ އެންމެފަހުން މިނިސްޓަރ މަލީހް ވަނީ ޝާތިރަށް ނަސޭހަތް ދެއްވާފައެވެ. އެހައިހިސާބުން ޝާތިރު މިވަނީ އަމިއްލަ ނަފްސްގެ ދިފާޢުގައި ނިކުމެވަޑައިގެންފައެވެ.\nއިއްޔެ އިން ފެށިގެން ޝާތިރު ގެންދަވަނީ އޭނާ ނަށާ މަންޒަރު ފެންނަ ވީޑިއޯތައް ޓްވިޓާގައި އާއްމު ކުރައްވަމުންނެވެ. ކޮންމެ ދުވަހަކު ތާރީޚީ އެތައް މައުލޫމާތެއް އާއްމުންނާއި ހަމައަށް ގެނެސްދެއްވާ ޝާތިރުގެ ޓްވިޓާ އެކައުންޓުން ދެ ވީޑިއޯ އަކާއި އަދި މިއުޒިކާއި ގުޅޭ އެހެން ބައެއް ވީޑިއޯތައް ވެސް ވަނީ އާއްމު ކުރައްވާފައެވެ.\nAanmu kankan pic.twitter.com/RVkkjeO6pk\n— Mohamed Shathir (@shathirhiri) February 27, 2020\nAbadhu ves Arts ge kankamugai pic.twitter.com/4JWUx8YFyt\nޝާތިރު ވިދާޅުވާ ގޮތުގައި މިއުޒިކް ބޭންތައް ހިންގުމާއި އާޓްގެ ކަންކަމުގައި 1990 ގެ އަހަރުތަކުން ފެށިގެން އޭނާ ގެންދަވަނީ ހަރަކާތްތެރިވަމުންނެވެ.\nޝާތިރު ކޮށްދެއްވާފައިވާ ބައެއް ޚިދުމަތްތަކާއި އޭނާގެ މަސައްކަތުގެ އަގުވަޒަން ކުރައްވަން ލިބިވަޑައިގެންނެވި ބައެއް އިނާމްތަކުގެ މައުލޫމާތު ވެސް ގެންދަވަނީ އާއްމު ކުރައްވަމުންނެވެ.\nމިހާރު ޔަގީންވާ ކަމަކީ ޝަތިރަކީ ހަމައެކަނި މޮޅު ތާރީޚީ އިލްމުވެރިއެއް ނޫނެވެ. އޭނާ އަކީ މޮޅު ނެށުންތެރިއެއް ވެސް މެއެވެ.\nފެބުރުއަރީ 28, 2020 10:56\nޝާތިރަކީ ޗިޕެއް މަދު މީހަކާ ވައްތަރު. ނަޝަން ޖެހޭ ކަމަށް ގަބޫލު ކުރާ މީހާ.ނަށާނީ އެކަމަށް މުނާސަބު ތަންތަނުގައި.މިނިސްޓްރީ ތެރޭ ރަސްމީ.ގަޑީގައި ކުރަން ހުންނާނީ އޮފީސް މަސައްކަތް\nފެބުރުއަރީ 28, 2020 15:42\nބޮލު ރޮދި ކެނޑިފަ މިހާރު އެހެރީ!! މީގެކުރިން ހަމަ ކިރިޔަ ކިރިޔާ ނުކެނޑި ހުރީ! މިހާރު އެހަރަ ފެންނަނީ ހަމަ ރަގަނޅަށް ބޮލުރޮދި ކެނޑިފައި ހުއްޓާ! މިކަމަށް ޖެހޭނީ ބޭސް ފަރުވާކުރަން! އެއްވެސް މީހަކު ހީސަމާސާކޮށް ނެހެދުމަށް ދަންނަވަން! ރޮދި ކެނޑިފަ ހަމައިން ނެއްޓިފައި އޮތް ސަރުކާރެއްގައި މިކަހަލަ ކަންތައްތައް ތަކުރާރުވަމުންދާތަން މިފެންނަނީ! ހިތާމަހުރި ކަމެއް!\nމައިޝާއަށް ހިތަވަރުދީފަ ޝާތިރު ހުއްޓުވަން މިނިސްޓަރު ތި އުޅުށްވަނީ ޒާތީވެގެން\nފެބުރުއަރީ 28, 2020 11:07\nސާތިރޫ މީ ހަމަ ގެއްލިފައި ހުރި ތަރިއެއް. މަލީހު ޖޭވަނީ ސާތިރު ނަށާވަރަށް ނުނެށޭތީ.\nތިޔައީ ގޮތެއް ފޮތެއް ނެތުމާއި ހަޔާތްކުޑަކަމާއި ރުޅިގަދަކަމުގައި ލާމަސީލު ނަމޫނާއެއް.\nފެބުރުއަރީ 28, 2020 12:02\nالله ދެއްވި ބުއްދި ފިލާ ދިއުމުގެ އަލާމާތެއްމީ\nފެބުރުއަރީ 28, 2020 12:31\nތިޒާތުގެ ކަންކަންވެސް ހިނގަނީ މިސަރުކާރުގައޭ އަހަރުމެން ޕިންކީންގެ ވެރިކަމުގަ ކިހާ ރަނގަޅުހޭ .މޮޔައިންގެ އަތަށް ކަނޑިދިނީމާ ވާނެ ހައެއްޗެއް ވެފައޭތިއޮތީ ދެން ނަށާލާށޭ ލަލަލާއޭ ދެން ފަރަށްދޭބަލަ އެމްޑީޕީ ކުދިން ފަރަށް ފަރަށް ފަރަށް\nފެބުރުއަރީ 28, 2020 12:54\nހެޔޮނުވާނެ އެހެންމީހުންނަށް ނުފެންނަ ތަންތާނގަ ނަށާބަލަ ކޮންމެހެން ނަށާހިތް ވަންނާވެސް\nފެބުރުއަރީ 28, 2020 13:33\nމީނަ އެބަޖެހޭ ސި ކުޑީގެ ޑޮ ކްޓަރަކަށް ދައް ކަން.\nފެބުރުއަރީ 28, 2020 14:18\nނަށާހިއްވާ މީހާ މަޝްހޫރުވާން ބޭނުންނަމަ އާއްމުންގިނަ ތަންތާންގަ ނަށާނީ އެއިރުން އެހެންމީހުންނައް ތިމާއެއީ ކާކުކަމާ ތިމާގެފެންވަރު އެނގޭނީ ތަނެއްގަ ފިލާހުރެ ނެށިޔަކަސް ނޭންގޭނެ\nފެބުރުއަރީ 28, 2020 14:24\nފެބުރުއަރީ 28, 2020 14:25\nއެއްޗެއް ބޮވެވުނީތޯއްޗެއް؟ތިޔައީ އާޓުތޯ؟\nތިގޮތަށް ނަށާނީ ހަމައެކަނި ފާޚާނާގަ މާތްކަލާކޯ މީހުންގެތެރެއަށް އަދި ނިކުންނަވަރެއްނުވޭ. ލޮލް\nފެބުރުއަރީ 28, 2020 15:05\nހެޔޮނުވާނެ އޭނަކައިރީ ބުނޭ ތިނެށުން ހުއްޓާލާށޭ. ދެ އަތް ހުޅުންނެއްޓިދާނެ އެއްނު. ދެ އަތަށް ހިނި އަރައިގެން އުޅޭހެންވިއްޔަހީވަނީ.\nފެބުރުއަރީ 28, 2020 15:09\nމި އީ ސައިންޓިސްޓެއްތަ، މޑޕ ގަ އުޅޭނީ މިކަހަލަ ކޮހުން މަތިން ފެށިގެން ތިރިޔައް، ހަމަޖެހޭ އެކަކުވެސް ނުހުންނާނެ\nފެބުރުއަރީ 28, 2020 15:30\nމޮޅަށް ކަމެއް ކުރަން އެނގުމަކީ ހާލަތާއި ވަގުތާއި ނުބައްދަލުތަންތާ ހިތުހުރި ކަމެއް ކުރުމެއްނޫން.\nޢެއީ ޖެހިގެންއުޅޭ މައްސަލަޔަކީ.\nފެބުރުއަރީ 28, 2020 15:48\nބަލަ ކޮންމެހެން ރަސްމިއްޔާތެއް ނުބޭއްވިޔަސް ނަށަން ބޭނުންމީހަކު ބޭނުންއިރަކު ބޭނުންގޮތަކަށް ނަށަންވީ ރަސްމީގަޑީގަވެސް ބުރޭކު ލިބޭނެދޯ ސާތިރަކީ ގަދަމީހެއް އެކަމަކު ސާތިރަކީ ނަށާ މީހެއްކަން މިއެގުނީ އަދިކިރިޔާ އެމީހަކު ބޭނުން ހިޔާލެއް ޖަޒުބާތެއް ބުނަން ބޭނުން އެއްޗެއް ފާޅުކުރުމުގެ ހައްގު ކޮންމެ މީހަކަށް މުތުލަގަށް ލިބިގެންވޭ އިމުގެ ތެރޭން ތަރަހަައިގެ ތެރޭން ބައެއް ފަހަރު ޖެހިގެން ހުރިމީހާ އެފަދަ ހިޔާލެއް ޑައިޖެސްޓް ނުވުން އެއަކީ ސާތިރު ކުރާނެ ކަމެއްނޫން\nފެބުރުއަރީ 28, 2020 16:31\nކަލޭ ތިވަރަށް ނުނަށާ މައިކަލް ބަނޑަށް ޖެހިދާނެ\nފެބުރުއަރީ 28, 2020 16:35\nނަށާލާކަށް ވަކިތަނެއް ވަކި ވަގުތެއް މުހުންމެއް ނޫން ނެށުމަކީ ބުރަކޮށް މަސައްކަތްކުރާމީންގެ ސްޓްރެސް ފިލުވާލާ ހަށިގަނޑަށް ކަސްރަތު ލިއްބައިދިނުމަށް ވަރަށް ރަގަޅު ކަމެއް\nފެބުރުއަރީ 28, 2020 19:15\nއެހެންތަ އެކަމަކު މިސްކިތަށް އަރާ ނުނަށައްޗޭ :ޕ\nފެބުރުއަރީ 28, 2020 18:22\nކިތަންމެ ވަރަކަށް ނެށިޔަސް ކަލޭ މަޝްހޫރެއް ނުވާނެ ކަލެޔަށް މީހުން ކުރާނީ މަލާމާތް. ޗާބީދީފަހުރި ބުދެއްހެންހީވަނީ. ލަދުން ބޯފަޅައިގެން ދާވަރުވޭ\nފެބުރުއަރީ 28, 2020 18:55\nދެން ދުވަސްކޮޅަކުން ފެންނާނީ މީދެން މާ މަޝްހޫރު މީހެއްކަމަށް ހަދައިގެން ، ޓިކްޓޮކް ކުޅޭ އެންމެހައި ބޮލުރޮދިން މިވައްތަރުތައްޖެއްސޭތޯ. ދެން ނޫސްތަކުގައި ވާނެ މިވަރުގެ ފަންނާނެއް ނެތޭކިޔައިގެން ފަލަ ސުރުހީއަށް އަރުވަން..\nފެބުރުއަރީ 28, 2020 19:28\nނަށަން އިނގެނީ ވެސް ނޫން...ފުރަތަމަ ވީޑިޔ ގަ ހީވަނީ ކަރަންޓުގަ ޖެހިގެން ތެޅޭހެން...ލޮލް...ބޮއެގެން ތޯ..ވ ވއްތަރު\nފެބުރުއަރީ 28, 2020 19:29\nރައްޔިތުން ކުރިމަތީ މިއަށްވުރެން އަވަހަށް އަގުވެއްޓުނު ސަރުކ ކާރެއް ކަލޭމެން ދުށިންތަ.\nފެބުރުއަރީ 28, 2020 20:14\nކަލޯ ގަޔާ ބޮޑު ބެރަށް ނަށަން ދަސް ކުރަން ދާންވީ މީނާ ކައިރިޔަށް...ހެޔޮނުވާނެ މަ އޭރުވެސް ބުނީމޭ ތި ނޭންގޭ ވަރަށް ބޯށޭ...އެނގޭ ވަރަށް ބުއީމަ ވާނެ މިހެންވެސް....\nފެބުރުއަރީ 28, 2020 20:22\nތިޔައީ މޮޔައެކޭ ނުބުނަން އެކަމަކު ތިހުރީ މޮޔަވެފައި ވަޒީފާގައި ބަހަށްޓާ ވަރަށްވުރެ މޮޔަ ރައީސް މިކަމާ ވިސްނާ\nފެބުރުއަރީ 29, 2020 08:42\nސުނިޔަންކާ އާއިއެކު ލަވައެއް ކުޅެންވީނު. އެކަމަކު ހީވަނީ ގްްރާސްހޮޕައެއް ތެޅޭހެން.\nފެބުރުއަރީ 29, 2020 11:02\nތީ ރިތިކް ގެ ކާފަ ތޯއްޗެއް އެކަމް ނެށުމުގެ ހުނަރު ލިބިފަ ނެތް ކަން ވ ހިތާމަ އާ އެކު ބުނަން! ނަށަން ދަސްކުރަން ރިތިކް ރޯޝަން ގެނޭ! ލަދުން ބޯ ހަލާކު! ނަށަން އިގޭ ނަމަ ވެސް ރަގަޅު! ހީވަނީ ޗާބީ ދީފަ އިން ރަގަބީލެއް ހެން.. ފުމެނީ! ރަގަޅަށް އެއްމެ ސްޓެޕެއް ވެސް ނުނެގޭ! ސާބަސް ދެން


Gina Adhadhehge Case thakeh Fenumaai Gulhigen Thinadhoo Monitoring Haalathah Genesfei ގިނަ އަދަދެއްގެ ކޭސްތަކެއް ފެނުމާއި ގުޅިގެން ތިނަދޫ މޮނިޓަރިންގ ހާލަތަށް ގެނެސްފި – Huvadhoo News Gina Adhadhehge Case thakeh Fenumaai Gulhigen Thinadhoo Monitoring Haalathah Genesfei Huvadhoo News\nގިނަ އަދަދެއްގެ ކޭސްތަކެއް ފެނުމާއި ގުޅިގެން ތިނަދޫ މޮނިޓަރިންގ ހާލަތަށް ގެނެސްފި\nގިނަ އަދަދެއްގެ ކޮވިޑް ކޭސްތަކެއް ފާއިތުވީ 24 ގަޑިއިރުގެ ތެރޭގައި އިތުރުވެ ތިނަދޫ މޮނިޓަރިންގ ހާލާތަށް ގެނެސް ފިއެވެ.\nތިނަދޫ މޮނިޓަރިންގް ހާލަތަށް ގެނެވުނުއިރު، ފާއިތުވީ 24 ގަޑިއިރުގައި ކޮވިޑް-19 އަށް 50 މީހުން ވަނީ ފައްސިވެފަވެ.\nތިނަ މޮނީޓަރިންގ ހާލަތަށް ގެނެވުނީ މީގެ ކުޑައިރުކޮޅެއް ކުރިންނެވެ. ހެލްތް ޕްރޮޓެކްޝަން އެޖެންސީގެ ފަރާތުން، މޮނީޓަރިންގ ހާލަތަށް ގެނެވިފައިވާ ރަށްތަކުގެގެ ލިސްޓަށް މިހާރު ތިނަދޫ ވަނީ އިތުރުކޮށްފައެވެ.\nތިނަދޫ މޮނީޓަރިންގ ހާލަތަށް ގެނެސްފައިމިވަނީ ތިނަދޫ އިން ގިނަ އަދަދަކަށް ކޮވިޑް-19 އަށް މީހުން ފައްސިވުމާއި ގުޅިގެންނެވެ. ތިނަދޫއިން ފާއިތުވީ 24 ގަޑިއިރުތެރޭގައި 50 މީހުން ކޮވިޑަށް ފައްސިވެ އެކްޓިވް ކޭސްގެ އަދަދު 118 އަށް ވަނީ އަރާފައެވެ.\nކޮންކަން.. ހިތަން އެރީ ލިހަކަންމެއި ވޮންނާ


Harshwardhan: Delivery boy akun bodu screenah kuri dhathuru\nޑެލިވަރީ ބޯއީއަކުން ބޮޑު ސްކްރީނަށް ހަރްޝްވަރުދަން ކުރި ދަތުރު\nއެކްޓަރު ހަރްޝްވަރްދަން ރާނޭގެ "ހަސީން ދިލްރުބާ" ދާދި ފަހުން ވަނީ ނެޓްފްލިކްސް އިން ރިލީޒްކޮށްފަ އެވެ. ތާޕްސީ ޕަންނޫ އާއި ވިކްރާންތު މެސީ އާއެކު އޭނާ ކުޅުނު މި ފިލްމު ބެލި ގިނަ މީހުންގެ ތައުރީފު ލިބުނީ ވެސް ހަރްޝްވަރްދަން އަށެވެ.\nނަމަވެސް ފިލްމު ކުޅެން ފުރުސަތު ލިބުމުގެ ކުރިން ޑެލިވަރީ ބޯއީ އެއްގެ ގޮތުގައި ހަރްޝްވަރްދަން މަސައްކަތް ކުރިކަން އެނގޭ ހެއްޔެވެ؟ ހަރްޝްވަރްދަން ވަނީ 2004 އާ ހަމައަށް ޑެލިވަރި ބޯއީއެއްގެ ގޮތުގައި އުޅެފަ އެވެ. އެ އަހަރު އޭނާ އެކްޓަރު ޖޯން އަބްރަހަމަށް ހެލްމެޓެއް ވެސް ޑެލިވާ ކޮށްދީފައި ވެއެވެ.\nއިއްތިފާގުން ހަރްޝްވަރްދަންގެ އާ ފިލްމު ޕްރޮޑިއުސް ކުރަނީ ވެސް ޖޯން އެވެ. "ތާރާ ވާސަސް ބިލާލް" ނަމަކަށް ކިޔާ މި ފިލްމު ޑައިރެކްޓް ކުރަނީ ސަމަރް ޝައިކް އެވެ. ބަތަލާ އަކީ އަންގިރާ ދާރް އެވެ.\nއިންޑިޔާ ނޫހަކަށް ދިން އިންޓަވިއު އެއްގައި ހަރްޝްވަރްދަން ބުނި ގޮތުގައި 2004 ގައި އޭނާ ޑެލިވަރީ ބޯއީ އަކަށް އުޅުނުއިރު ޖޯން އަށް ހެލްމެޓެއް ޑެލިވާ ކުރި އެވެ. އަދި އެ ދުވަހު އޭނާއަށް ޖޯން އާ ބައްދަލުވީއިރު ޖޯންގެ ހައިބަތު ފެނިފައި ހިތް ބިރުގަނެ، އަޖައިބު ވިއެވެ. އަދި މިއަދާ ހަމައަށް ވެސް ބައްދަލުވާ ހަމަ ކޮންމެ ފަހަރަކު ވެސް ހަމަ އެކަހަލަ އިހްސާސްތަކެއް ކުރެވެ އެވެ.\n"މިހާރުވެސް އޭނާ އައިސް އަހަރެންގެ ކޮނޑުގައި އަތް ޖައްސާލިޔަސް އަހަރެން ހުންނަނީ ވަރަށް ބިރުން. ހިތަށް އަރާ އަވަހަށް ދާނެ ނަމައޭ،" ހަރްޝްވަރްދަން ބުންޏެވެ.\nއޭނާ ބުނި ގޮތުގައި ޖޯން އަށް އޭނާ އަބަދުވެސް މުޚާތަބު ކުރަނީ ސާ އޭ ކިޔާފަ އެވެ.\n"އޭނަ [ޖޯން] ބުނާނެ ސާ އޭ ނުކިޔާށޭ. އެކަމަކުވެސް އެހެން އެއްޗެއް އަހަންނަކަށް ނުކިއޭ. ހަނދާން ވަނީ ހަމަ ޑެލިވަރީ ބޯއީގެ ގޮތުގައި ފުރަތަމަ ބައްދަލުވީ ދުވަހު ފެނުނު ޖޯންގެ ހައިބަތު. އޭރު އަހަރެން ހުންނަނީ ބޮލުގަ ގަދަޔަށް ތެޔޮ ލާފަ. މުޅި މޫނުގައި އޮންނަނީ އޮށާޅަ. ހަޑި ސައިކަލުގަނޑެއްގަ އުޅެނީ. އޭނައާ ބައްދަލުވާއިރު ތަންކޮޅެއް ރީތިކޮށް ހުންނަން އޭގެ ފަހުން ވަރަށް މަސައްކަތް ކުރިން. ނަމަވެސް އަހަންނަކަށް އެކަމެއް ނުވި. ހިއެއް ނުވޭ މި ހަޔާތުގައި އެކަން ވާނެހެނެއް،" ހަރްޝްވަރްދަން ބުންޏެވެ.\nޖޯންގެ އާ ފިލްމަށް ހަރްޝްވަރްދަންގެ ނަން ރިކޮމެންޑް ކުރީ ވެސް ޖޯން އެވެ. ޖޯން ގަބޫލުކުރާ ގޮތުގައި ހަރްޝްވަރްދަން އަކީ އެކްޓްކުރުމުގެ ގާބިލްކަން ވަރަށް މޮޅަށް ލިބިފައިވާ ހުނަރުވެރި އެކްޓަރެކެވެ. އަދި ސީރިއަސް ރޯލުތަކާއި އެކްޝަން ރޯލުތައް ހަރްޝްވަރްދަނަށް މޮޅަށް ކުޅެވޭނެ ކަމަށް ޖޯން ދެކެ އެވެ.\nހަރްޝްވަރްދަންގެ އިތުރު ފިލްމެއް ވެސް މިހާރު ފަށަން ދަނީ ތައްޔާރުވަމުންނެވެ. އެއީ ނިލޭޝް ސަހާއޭ ޑައިރެކްޓްކުރާ އެކްޝަން ފިލްމެކެވެ. އޭނާ ބުނި ގޮތުގައި މި ފިލްމަށް ތައްޔާރުވުމުގެ މަސައްކަތް ވަނީ ފަށާފަ އެވެ.\nކޭބީސީގައި ކުޑަ ކުއްޖެއްހެން ޖޯން ރޮއިފި\n"ވެލްކަމް ބެކް" އަތުލީ ޑައިރެކްޓަރުގެ ލޯބިވެރިޔާއަށް ދޭން: މަލިކާ


November 01, 2021 18:01:47\nފުވައްމުލަކި ނޭޗާރ ޕާރކް ސަރަހައްދެ ކޭލްގެހެ ޖަހާފޭ.\nނޭޗާރ ޕާރކް ދަނޑޮވެރިކަން ކެރަންނަ ދޫކޯލީތޯ ސުވާލް އުފެދީގޭ ކަމަހަ ބައެއް ރައްޔިތުން ސުވާލް ކެރަންނަ ފަށާފި.\nއެހެން ފަހެނާސް މިކަމަކީ ސިޓީ ކައުންސިލެން ހުއްދަ ދެރެގެން ބައެކެން ކެރީ ކަމެއް ނުން. މި ސަރަހައްދަކީ ހޯދަޑޮއާ ދަޑިމަގި ބުރިކެރީ މަގޮއާ ދިމާށަ ހޯދަޑޮއާވޭ ފަރާތެން އޮންނާ ސަރަހައްދު.\nފޮޓޯތެކަހަ ބަލާލާކަލް ފެނީގެން އެނީ ވަރަހަ ހިތާމަ ކެރަންނަ ޖެހޭ މަންޒަރެއް. އަދި މިހައިތަނަހަ ބެލީ ބެލުމެން މީ ކޮންބައެކެން ކޯފޭ ހިށި ކަމެއް ކަމެއް ސާފެއް ނިވޭ. އެހެން ފަހެނާސް މިކަން ކެރީ ބައެކެން އަމިއްލަ ފައިދާށަ ކޯފޭ ހިށި ކަމައްކާ ވަރަހަ ވައްތަރީ.\nފުވައްމުލަކި ބޮނޑޮ ސަރަހައްދެއް ވެނީ ޔުނެސްކޯ ބައިއޮސްފެއާ ރެޒާވްއަސް ކޯފޭ، އަދި މިކަން ނިއެގޭ ބައެކެން ފުވައްމުލަކި ތިބެއްނެން ކަމަހަ ގަބޫލަސް ނިވޭ.\nސުވާލަކީ ދެން ކުމާތޯ މިކަހަލަ ކަންތެތި ބައެކެން ކެރަންނަވީ.\nމިކަންމާގުޅީގެން ސިޓީ ކައުންސިލެ މޭޔަރ އިސްމާއިލް ރަފީޤްށަ ގުޅުންމާ ބެނީ މި ކަބަރޮ ސިޓީ ކައުންސިލެ ސަމާލުކަމަހަ އާއްމާ ފުލުހުން މެދެވެރިކޯގެން މި މައްސަލަ ތަހުޤީޤު ކެރަމުނައެ އެނީ. ކުރިހާއޮއްތަނިއަސް ސިޓީ ކައުންސިލެން މިކަހަލަ ކަންތެތި ބަލަންނެން ކަމަހަސް ބެނި. މި ސަރަހައްދު ވެނީ ކޮށާ ތިރިކޯފޭ ކޭލް ގެހެ ޖަހާފޭ. އަދި މިވަގުތެ ތީބީ ހުސް ކޭލް ގެހެ ޖަހާފޭ. މޭޔަރ ބެނީ މިކަލް ފުލުހުން މެދެވެރިކޯގެން އެސަރަހައްދު ވެނީ ސާފުކޯފޭ ކަމަހަ.\nމި ސަރަހައްދަކީ ރަށަހަ އޭ ގިނަ ބައެކެން ގޮހޮ ފޮޓޯ ނަގާ ސަރަހައްދެއް. މިސަރަހައްދޮ ފެހިކޮހޮ އޮތުންމާ ގުދުރަތީ ރިވެތިކަން އިތިރަހަ ފުރިހަމަ ވެގެން އެންނެން. އެހެންވީއްމާ މިކަހަލަ ކަންތެތި ނިކެރުމަކީ އެކަމިގެ ސަބަބެން ރަށިގެ ޓުއަރިޒަމްހާސް ބޮނޑެތި ފައިދާތެކައް ވެއްނެން ކަމެއް ކަމަހަ ގިނަ ބައެކެން ދަކިއްތަ.\nފުވައްމުލައް ސިޓީ ނޭޗާރ ޕާރކް\nވިމެންސް އިންވިޓޭޝަން ކަޕްގެ ނަމުގައި އަންހެނުންގެ ފުޓުބޯޅަ މުބާރާތެއް\nފުވައްމުލަކުގައި އަޅާ މަލްޓި ޕާޕަސް އިންޑޯ ސްޕޯޓްސް ކޮމްޕްލެކްސްގެ ކުރެހުން ދައްކާލައިފި\nޓާރފް ދަނޑުތައް ތަރައްގީ ކުރުމުގެ މަސައްކަތް ސިޓީ ކައުންސިލަށް\nފުވައްމުލަކު ބަނދަރަށް ސަފާރީތަކަށް ވަދެވޭނީ ދުވާލަކަށް 500 ޑޮލަރަށް!\nފުވައްމުލަކުގައި ޑައިވްކުރާ ފަތުރުވެރިންގެ އަތުން ފީ ނަގަނީ!


ހިމަބިހި ނައްތާލާފައިވާ ކަމުގެ އެވޯޑް ދުނިޔޭގެ ޞިއްޙަތު ޖަމްޢިއްޔާއިން ދިވެހިރާއްޖެއަށް ދެއްވައިފި | ހިމަބިހި ނައްތާލާފައިވާ ކަމުގެ އެވޯޑް ދުނިޔޭގެ ޞިއްޙަތު ޖަމްޢިއްޔާއިން ދިވެހިރާއްޖެއަށް ދެއްވައިފި – Sarukaaruge Khabaru\nހިމަބިހި ނައްތާލާފައިވާ ކަމުގެ އެވޯޑް ދުނިޔޭގެ ޞިއްޙަތު ޖަމްޢިއްޔާއިން ދިވެހިރާއްޖެއަށް ދެއްވައިފި\nމި ސަރަޙައްދުގައި އާއްމު ޞިއްޙަތު ރައްކާތެރިކުރުމަށް މެންބަރު ގައުމުތަކުން ކުރާ މަސައްކަތްތައް ފާހަގަކޮށް ދެކުނު އިރުމަތީ އޭޝިއާގެ 70 ވަނަ ސަރައްޙައްދީ ބައްދަލުވުމުގެ ތެރެއިން ބޭއްވި ރަސްމިއްޔާތެއްގައި ދިވެހިރާއްޖެއިން ހިމަބިހި ނައްތާލުން ފާހަގަކޮށް އެވޯޑު ދުނިޔޭގެ ޞިއްޙަތު ޖަމްޢިއްޔާއިން ދިވެހިރާއްޖެއަށް ދެއްވައިފިއެވެ.\nދިވެހިރާއްޖެއަކީ ހިމަބިހި(މީސްލްސް) ނައްތާލާފައިވާ ޤައުމެއް ކަމުގައި ދުނިޔޭގެ ޞިއްޙަތު ޖަމްޢިއްޔާއިން ކަނޑައަޅާ އިޢުލާންކޮށް ފައިވަނީ 13 ޖޫން 2017 ގައެވެ. މިކަން އިޢުލާން ކުރެއްވީ ނިއު ދިއްލީގައި ހިންގި އިމިއުނައިޒޭޝަން ޓެކްނިކަލް އެޑްވައިޒަރީ ގްރޫޕްގެ 8 ވަނަ ބައްދަލުވުމުގައި ދުނިޔޭގެ ޞިއްޙަތު ޖަމްޢިއްޔާގެ ދެކުނު އިރުމަތީ އޭޝިޔާ ސަރަޙައްދުގެ ރީޖަނަލް ޑިރެކްޓަރ ޑރ. ޕޫނަމް ކެތުރަޕަލް ސިންގްއެވެ.\nމި ސަރަޙައްދުން އެންމެ ފުރަތަމަ ހިމަބިހި ނައްތާލާފައިވާ ކަމަށް ކަނޑައަޅާފައިވާ ގަމުތަކުގެ ތެރޭގައި ދިވެހިރާއްޖޭގެ އިތުރުން ބޫޓާންވެސް ހިމެނެއެވެ. އަދި މި ދެ ޤައުމަކީ 2020 ވަނަ އަހަރު އައުމުގެ ކުރިން މި ސަރަޙައްދުގެ ޤައުމުތަކުން ހިމަބިހި ނައްތާލުމަށް ކަނޑައަޅާފައިވާ ޓާރގެޓްގެ ކުރިން މިކަން ޙާސިލް ކޮށްފައިވާ ފުރަތަމަ ދެޤައުމު ކަމުގައި ފަޚުރުވެރިކަމާ އެކު އެކަމަނާ ވަނީ ފާހަގަކުރައްވާފައެވެ.\nގައިންގައިން އަރާ ބަލިތަކުން ތުއްތު ކުދިން ރައްކާތެރިކުރުމަށް ރާއްޖޭގައި ވެކްސިންދޭން ފަށާފައިވަނީ 1976 ވަނަ އަހަރުއެވެ. އަދި ހިމަބިހިން ރައްކާތެރިވުމަށް މީސްލްސް ވެކްސިން ދޭން ފަށާފައިވަނީ 1983 ވަނަ އަހަރުއެވެ. ދިވެހިރާއްޖެއިން މީސްލްސް ޖެހިފައިވާ މީހަކު އެންމެ ފަހުން ފެނިފައިވަނީ 2009 ވަނަ އަހަރެވެ.\nހިމަބިހި ރާއްޖޭގައި ފެތުރުން މަދުކުރުމަށް ޢާއްމުކޮށްދޭ ވެކްސިންދޭ ޢުމުރުފުރާގެ އިތުރުން އެހެން ޢުމުރުފުރާތަކަށް އަމާޒުކޮށްގެން 2005، 2006 އަދި 2007 ގައި ވެކްސިން ދިނުމުގެ ކެމްޕެއިން (ސަޕްލިމެންޓަރީ އިމިއުނައިޒޭޝަން އެކްޓިވިޓީ) ތަކެއް ހިންގުނެވެ. އަދި 2007 ވަނަ އަހަރުން ފެށިގެން އެމް.އެމް.އާރް (މީސްލްސް، މަމްޕްސް އަދި ރުބެއްލާ) ވެކްސިން ޤައުމީ ވެކްސިން ތާވަލަށް އިތުރުކޮށް މީސްލްސް ވެކްސިން ގެ ދެ ޑޯޒް ކުޑަކުދިންނަށް ދޭންވަނީ ފަށާފައެވެ.\n2020 ވަނަ އަހަރު އައުމުގެ ކުރިން މި ސަރަޙައްދުން ހިމަބިހި ނައްތާލާ އަދި ރުބެއްލާ ޖެހުން ކޮންޓްރޯލް ކުރުމަށް ކަނޑައަޅާފައިވާ ޓާރގެޓްގެ ދަށުން ބަލިއުޅޭކަން ދެނެގަތުމަށް “ޑިޒީސް ސަރވެއިލަންސް” ނިޒާމް ހަރުދަނާ ކުރުމުގެ މަސައްކަތްތައް ދަނީ ކުރަމުންނެވެ. އަދި 2017 ވަނަ އަހަރުގެ ފެބްރުއަރީ އަދި މާރިޗު މަހުގެ ތެރޭގައި އެމް.އާރު (މީސްލްސް،ރުބެއްލާ) ވެކްސިން ދިނުމުގެ ޚާއްޞަ ޤައުމީ ކެމްޕެއިންއެއް ވަނީ ހިންގާފައެވެ. މި ޤައުމީ ކެމްޕެއިން އިފްތިތާޙް ކޮށްދެއްވާފައިވަނީ ރާއްޖޭގެ ރައީސުލް ޖުމްހޫރިއްޔާ އަބްދުﷲ ޔާމީން އަބްދުލް ޤައްޔޫމެވެ. އަދި މި ކެމްޕެއިންގެ ނަތީޖާއާއި ކަމާބެހޭ މަޢުލޫމާތުތައް 2017 އޭޕްރީލްގައި ރީޖަނަލް ވެރިފިކޭޝަން ކޮމިޝަންއިން ބައްލަވާ ކަށަވަރުކޮށްފައެވެ.\nހިމަބިހި ނައްތާލެވިފައިވާ ޤައުމެއްކަމުގައި ދެމެހެއްޓުމަށްޓަކައި މިހާރުވެސް ކުރިއަށް ގެންދާ ޤައުމީ ތާވަލާއި އެއްގޮތަށް ވެކްސިނޭޝަން މެދުނުކެޑި ކުރިއަށް ގެންދިއުމާއެކު ބަލި އުޅޭ ނޫޅޭގޮތް ހަރުދަނާ ކަމާއިއެކު ބަލަހައްޓަމުން ގެންދެވޭނެއެވެ.\nމިރަސްމިއްޔާތުގައި ދިވެހިރާއްޖެއިން ހިމަބިހި ނައްތާލުމަށް ކުރެވުނު މަސައްކަތުގައި ދިވެހި ރައްޔިތުން ދެއްވި އެއްބާރުލެއްވުމާއި ޞިއްޙީ ޚިދުމަތްތެރިންނާއި އެހެނިހެން ފަރާތްތަކާއި ދުނިޔޭގެ ޞިއްޙަތު ޖަމްޢިއްޔާއިން ކޮށްދެއްވި އަގުހުރި މަސައްކަތް ފާހަގަކޮށް ޞިއްޙަތާބެހޭ ވަޒީރު އަލްފާޞިލް ޢަބްދުއްﷲ ނާޡިމް އިބްރާހިމް ޝުކުރުއަދާކުރެއްވިއެވެ.


ACE Hardware in aharee dhuvahah haahsa promotion eh\nއޭސް ހާޑްވެއާއިން އަހަރީ ދުވަހަށް ހާއްސަ ޕްރޮމޯޝަނެއް\nއޭސް ހާޑްވެއާގެ ހަތްވަނަ އަހަރީ ދުވަހުގެ މުނާސަބަތުގައި ހާއްސަ އިނާމްތަކާއެކު ޕްރޮމޯޝަން މިއަދު ފަށައިފި އެވެ.\nމިއަދުން ފެށިގެން އަންނަ މަހުގެ 15 އާ ހަމައަށް ކުރިއަށްގެންދަން ހަމަޖެހިފައިވާ މި ޕްރޮމޯޝަންގައި، 300 ރުފިޔާއިންފެށިގެން މަތީގެ ވިޔަފާރިކުރާ މީހުންގެ ތެރެއިން ގުރުއަތުން ހޮވޭ އެއް ފަރާތަކަށް އެފް ސެވަން މޮޓޯ ސައިކަލެއް ދިނުމަށް ވަނީ ހަމަޖެހިފައެވެ. މީގެ އިތުރުން މި ޕްރޮމޯޝަންގައި އޭސް ހާޑްވެއާ އިން ވިއްކާ މުދަލުން 70 އާ ހަމަޔަށް ޑިސްކައުންޓް ވެސް ލިބޭނެ އެވެ.\nއޭސް ހާޑްވެއާއިން ބުނީ، މި އަހަރުގެ އަހަރީ ޕްރޮމޯޝަން ވެގެންދާނީ ބެލެނިވެރިންނަށް ވެސް ވަރަށް ހާއްސަ ޕްރޮމޯޝަނަކަށް ކަމަށެވެ. ސްކޫލް ކުދިންނަށް ބޭނުންވާ ދަބަހާއި ލަންޗް ބޭގް ފަދަ ތަކެތި މި ޕްރޮމޯޝަންގައި ހެޔޮ އަގުގައި އޭސް ހާޑްވެއާއިން ގަނެލެވޭނެ އެވެ.\nއޭސްހާޑްވެއާއިން މިހާރު ވަނީ ސޯސަލް މީޑިޔާ ގައި ވެސް ވަރަށް ތަފާތު ލައިކް އެޑް ކޮމެންޓް ކޮންޓެސްޓެއް ފަށައިފައެވެ. މި ކޮންޓެސްޓްގެ ނަސީބު ވެރިފަސް ފަރާތަކަށް މުޅި އަހަހު ދުވަހު ކުރަށްވާ ވިޔަފާރިން ޑިސްކަންޓް ލިބޭނެއެވެ.\nއޭސް ހާޑްވެއާއިން ރާއްޖޭގައި ހިދުމަތް ފެށީ މީގެ ހަތް އަހަރު ކުރިން، 15 ޑިސެމްބަރ 2011 ގައެވެ. އެއީ އެމެރިކާގެ ޗިކާގޯގެ އޭސް އިންޓަނޭޝަނަލްއާއި ދިވެހިރާއްޖޭގެ އަމިއްލަ ކުންފުންޏެއްކަމަށްވާ ކޯ-ލޯޑް މޯލްޑިވްސް ޕްރައިވެޓް ލިމިޓެޑްއާދެމެދު ވެވުނު އެއްބަސްވުމެއްގެދަށުން ފެށުނު ވިޔަފާރިއެކެވެ.


Alidhoo ge kuyyaai joorimana ge gothugai 29 million dollar dhakan Yacht Tours ge machah hukumkohfi | Mihaaru\nސިވިލް ކޯޓު ހިނގާ ޖަސްޓިސް ބިލްޑިން: ޔޮޓް ޓުއާސް އަށް ފައިސާ ދައްކަން ދިނީ 12 މަސް ދުވަސް.\nއަލިދޫގެ ކުއްޔާއި ޖޫރިމަނާގެ ގޮތުގައި 29 މިލިޔަން ޑޮލަރު ދައްކަން ޔޮޓް ޓުއާސްގެ މައްޗަށް ހުކުމްކޮށްފި\n20 ޖޫން 2018 - 20:253comments\nހއ. އަލިދޫ ރިސޯޓް ރިސޯޓްގެ ކުއްޔާއި ޖޫރިމަނާގެ ގޮތުގައި 29 މިލިޔަން ޑޮލަރަށް ވުރެ ބޮޑު އަދަދެއް ދައްކަން، ސަރުކާރުން އެ ރަށް ކުއްޔަށް ދޫކޮށްފައިވާ ރައްޔިތުންގެ މަޖިލީހުގެ ކާށިދޫ ދާއިރާގެ ކުރީގެ މެމްބަރު އަދި ވިޔަފާރިވެރިޔާ އަބްދުﷲ ޖާބިރުގެ އާއިލީ މަސްލަހަތު އޮންނަ ޔޮޓް ޓުއާސްގެ މައްޗަށް ސިވިލް ކޯޓުން މިއަދު ހުކުމް ކޮށްފި އެވެ.\nރައީސް ނަޝީދުގެ އެޑްވައިޒަރެއްގެ ގޮތުގައި، ރާއްޖޭން ބޭރުގައި މިހާރު ދިރިއުޅުއްވާ ޖާބިރުގެ އާއިލީ ކުންފުނީގެ މައްޗަށް ސިވިލް ކޯޓުން މިއަދު ކުރި ހުކުމުގައި އަންގާފައިވަނީ އެ ފައިސާ އެއް އަހަރުގެ ތެރޭގައި މީރާ އަށް ދައްކާ ނިންމުމަށެވެ.\nޔޮޓް ޓުއާސް އިން ދައްކަން ޖެހޭ 29 މިލިޔަން ޑޮލަރުގެ ތެރޭގައި ހިމެނެނީ، އަލިދޫގެ ކުލީގެ ގޮތުގައި ދައްކަން ޖެހޭ 5.6 މިލިޔަން ޑޮލަރުގެ އިތުރުން، ދައްކަން ޖެހޭ މުއްދަތުގައި ކުލި ނުދެއްކުމުން ޖޫރިމަނާ އަށް އަރާފައިވާ 23.4 މިލިޔަން ޑޮލަރެވެ.\nސިވިލް ކޯޓުގެ ގާޒީ އަލީ އަބްދުﷲ މިއަދު ކުރެއްވި ހުކުމުގައި ބުނެފައިވަނީ އެ ފައިސާ ދައްކާ ނިމެންދެން އަރާ ޖޫރިމަނާ ފައިސާ ވެސް ޔޮޓް ޓުއާސް އިން މީރާ އަށް ދައްކަން ޖެހޭނެ ކަމަށެވެ.\nރައްޔިތުންގެ މަޖިލީހުގެ ކާށިދޫ ދާއިރާގެ ކުރީގެ މެމްބަރު އަދި ވިޔަފާރިވެރިޔާ އަބްދުﷲ ޖާބިރު.\nއަލިދޫ ރިސޯޓް ބަންދުކޮށްފައިވާތީ އެ މުއްދަތުގައި އެ ރިސޯޓްގެ ކުއްޔާއި ޖޫރިމަނާ ނުހިނގާނެ ކަމަށް ކަނޑައަޅަން ވަގުތީ އަމުރެއް ނެރެދިނުމަށް މިދިޔަ އަހަރު ޔޮޓް ޓުއާސް އިން ސިވިލް ކޯޓަށް މައްސަލައެއް ހުށަހެޅި އެވެ. ނަމަވެސް، މިދިޔަ އަހަރު ފެބްރުއަރީ މަހު ކޯޓުން ނިންމާފައިވަނީ ޔޮޓް ޓުއާސް އިން އެދުނު ގޮތަށް އަމުރެއް ނެރެދެވެން ނެތް ކަމަށެވެ.\nޔޮޓް ޓުއާސް އިން ހުށަހެޅި މައްސަލައިގެ ކޯޓު ނިންމުމުގައި ވަނީ އެ ކުންފުންޏަށް ލިބޭނެ ކަމަށް ބެލެވޭ ގެއްލުންތަކަކީ މާލީ ގެއްލުންތަކެއް ކަމަށް ވާއިރު އެފަދަ ގެއްލުންތަކަކީ އަނބުރާ އިއާދަ ކުރެވިދާނެ ގެއްލުންތަކެއް ކަމަށެވެ. އަދި އެގޮތަށް އަމުރު ނެރެފި ނަމަ މައްސަލައިގެ މައުޟޫއަށް ގޮތެއް ކަނޑައެޅިގެންދާނެ ކަމަށާއި އެހެންވެ އެފަދަ ވަގުތީ އަމުރެއް ނެރެދޭން ޖެހޭނެ ތަނެއް ނެތް ގާޒީ މުހައްމަދު ހަލީމް ނިންމެވި އެ ނިންމުމުގައިވެ އެވެ.\nއެ ރިސޯޓް ވަގުތީ ގޮތުން ބަންދުކުރީ 2014 ގައި މޫސުން ގޯސްވުމުގެ ސަބަބުން އެ ރަށަށް ގެއްލުންތަކެއް ލިބިގެން މަރާމާތު ކުރުމަށެވެ.\nއަލިދޫ ރިސޯޓަށް ލިބުނު ގެއްލުންތަކުގެ ބަދަލު ހޯދަން ޔޮޓް ޓުއާސް އިން ވަނީ އެލައިޑް އިންޝުއަރެންސް ކުންފުންޏާ ދެކޮޅަށް ވެސް ދައުވާކޮށްފަ އެވެ. އަލިދޫ ރިސޯޓް އިންޝުއާ ކޮށްފައިވާ އެލައިޑާ ދެކޮޅަށް ދައުވާކުރަނީ ރިސޯޓަށް ލިބުނު ގެއްލުންތަކުގެ ބަދަލު ހޯދަން ހުށަހެޅުމުން އެ ބަދަލު ދެވެން ނެތް ކަމަށް އެ ކުންފުނިން ނިންމުންނެވެ.\nއިތުރު ލިޔުންތައް ސިވިލް ކޯޓް މީރާ މެމްބަރު އަބްދުﷲ ޖާބިރު (ކާށިދޫ) ޔޮޓް ޓުއާސް މޯލްޑިވްސް އަލިދޫ އައިލެންޑް ރިސޯޓް


Ujooraige faragu kuda kuran govaalumun reendhoo card | Mihaaru\nކުޅުންތެރިޔަކު އީކްއަލް ޕޭ ޖަހާފައިވާ ޓީ ޝާޓާ އެކު.\nއީކްއަލް ޕޭ ޖަހާފައިވާ ޓީޝާޓް ދައްކައިލުމުން ވަނީ ރީނދޫ ކާޑު ދައްކާފައި.\nދެ ޖިންސްގެ މެދުގައި އުޖޫރައިގެ ފަރަގު ކުޑަކުރަން ގޮވައިލުމުން ރީނދޫ ކާޑު ދައްކައިފި\n22 އޮކްޓޯބަރ 2019 - 06:122comments\nއެމެރިކާގެ ހައި ސްކޫލްތަކެއްގެ މެދުގައި ކުރިއަށްދާ އަންހެން ދަރިވަރުންގެ ފުޓްބޯޅަ މުބާރާތެއްގެ މެޗެއްގެ ތެރޭގައި، ކުޅިވަރުގައި އަންހެނުންނާއި ފިރިހެނުންގެ އުޖޫރައިގެ ފަރަގު ކުޑަކުރަން ގޮވައިލާ ޓީޝާޓްތަކެއް ދެއްކި ދަރިވަރުންތަކަކަށް ރީނދޫ ކާޑު ދެއްކުމަށް ފަހު މުބާރާތުން ސަސްޕެންޑްކޮށްފި އެވެ.\nމީޑިއާތަކުން ރިޕޯޓްކޮށްފައިޗާ ގޮތުގައި "#ޕޭ އީކްއަލް" ޖަހާފައިވާ ހުދު ކުލައިގެ ޓީޝާޓް ދަރިވަރުން ދައްކައިލީ މެޗްގެ ރަސްމީ ނޫ ޖާޒީ ބޭލުމަށް ފަހު އެވެ. މިއީ މުބާރާތުގެ ގަވައިދާ ހިލާފު އަމަލެއް ކަމަށް ބުނެ ރެފްރީ ވަނީ ވާމަންޓްގެ ބާލިންޓަން ހައި ސްކޫލް (ބީއެޗްއެސް) ގެ ހަތަރު ދަރިވަރަކަށް ރީނދޫ ކާޑު ދައްކައިފަ އެވެ.\nމުބާރާތް އިންތިޒާމުކުރި ފަރާތުން ބުނީ ސްލޯގަން ޖަހާފައިވާ ޓީޝާޓް މެޗެއްގެ ތެރޭގައި ބޭނުންކުރުން މަނާ ކަމަށެވެ. އެހެންވެ ދަރިވަރުންގެ އެ އަމަލު ބަލައިނުގަނެވޭނެ ކަމަށް ބުންޏެވެ.\nމި މައްސަލާގައި ޓީމަށް ފިޔަވަޅު އެޅި ނަމަވެސް ދަރިވަރުން ވަނީ ކުޅިވަރުގައި ދެ ޖިންސްގެ މީހުންގެ އުޖޫރަ ހަމަހަމަކުރަން ގޮވައިލާ ކެމްޕޭން ކުރިއަށް ގެންދާނެ ކަމަށް ބުނެފަ އެވެ. އަދި ސްލޯގަން ޖަހާފައިވާ ޓީޝާޓް އަންނަނީ ވިއްކަމުންނެވެ.\nއަންހެނުންނަށް ޓީޝާޓެއް ވިއްކަނީ 25 ޑޮލަރަށް ކަމަށް ވިޔަސް ފިރިހެނުންނަށް ވިއްކަނީ 16 ޕަސެންޓް ބޮޑުކޮށް 29.8 ޑޮލަރަށެވެ. އަދި މި ޓީޝާޓްތަކަށް އޯޑަރު ލިބޭ ވަރަކުން ވިއްކަން ވަނީ ނިންމައިފަ އެވެ. ޓީޝާޓްތައް ވިއްކައިގެން ލިބޭ ފައިސާ ހަދިޔާކުރާނީ ވާމަންޓްގެ ލޯކަލް ކޮމިއުނިޓީއަށެވެ.\nބީއެޗްއެސްގެ ޓީމް އީކްއަލް ޕޭ ޖަހާފައިވާ ޓީޝާޓް ލައިގެން.\nބީއެޗްއެސްގެ އަންހެން ފުޓްބޯޅަ ޓީމުން ބުނީ ވަކިން ހާއްސަކޮށް، ފުޓްބޯޅަ ކުޅޭ ދެ ޖިންސްގެ ކުޅުންތެރިންގެ މެދުގައި އުޖޫރައިގެ ބޮޑު ތަފާތެއް ގެންގުޅުމަކީ އަންހެނުންގެ ހައްގުތަކަށް ވެވޭ އިހުމާލެއް ކަމަށެވެ. އެހެންވެ އެކަމުގައި އަޑު އުފުލުން ހުއްޓައިނުލާނެ ކަމަށް ބުންޏެވެ.\nދަރިވަރުންތަކެއް، ދެ ޖިންސްގެ ކުޅުންތެރިންގެ އުޖޫރަ ކުޑަކުރަން ގޮވާލައި ކެމްޕޭނެއް ފަށާފައި ވަނީ އެމެރިކާގެ މަޝްހޫރު އަންހެން ފުޓްބޯޅަ ތަރި މެގަން ރެޕިނޯ ވެސް އެ މައްސަލާގައި ކުރާ ކެމްޕޭނުން ހިތްވަރު ހޯދައިގެންނެވެ.\nއިތުރު ލިޔުންތައް ފުޓްބޯޅަ އަންހެނުން އެމެރިކާ


Universal In3Lakka Ruffiya Ge Ehee Eh - Vaguthu\nޔުނިވަރސަލްއިން ތިން ލައްކަ ރުފިޔާގެ އެހީއެއް\nއިއްޔެ މާލެޔަށް ވެހުނު ބޯ ވާރޭގައި މާލޭގެ ގެތަކުގައި ދިރިއުޅުނު އާއިލާތަކަށް ގެއްލުންތަކެއް ލިބިފައިވާތީ އެއާއިލާތަކަށް އެހީތެރިވުމުގެ ގޮތުން ޔުނިވާރސަލް އެންޓަޕްރައިޒެސް ލިމިޓެޑުން ތިން ލައްކަ ރުފިޔާ ހަދިޔާކޮށްފިއެވެ.\nމިފައިސާގެ އެހީ ހަވާލުކޮށްފައިވަނީ މޯލްޑިވްސް ނެޝަނަލް ޑިޒާސްޓާ މެނޭޖްމެންޓް ސެންޓަރުގައި އެކަމަށް ބޭއްވި ޚާއްސަ ރަސްމިއްޔާތެއްގައެވެ. ފައިސާއާ ހަވާލުވެ ވަޑައިގެންފައިވަނީ މިނިސްޓްރ އޮފް ޑިފެންސް އެންޑް ނޭޝަނަލް ސެކިއުރިޓީ މާރިޔާ އަޙްމަދު ދީދީއެވެ.\nފައިސާއާ ހަވާލުވުމަށްފަހު ވާހަކަފުޅު ދައްކަވަމުން މިނިސްޓަރ މާރިޔާ ވިދާޅުވީ، މިފަދަ ގޮތަކަށް ފައިސާ ދޭ ފަރާތްތަކަށް މީޑިޔާތަކަށް ހާމަ ކުރަމުން ދަނީ، ފައިސާ ދިނީ ކޮން ބައެއް ކަމާއި ދިނީ ކިހާ އަދަދެއްގެ ފައިސާއެއްކަން ރައްޔިތުންނަށް ހާމަކޮށްދިނުމަށް ކަމަށެވެ. އަދި ކުއްލިއަކަށް ދިމާވާ މިފަދަ ކަންކަމުގައި ކުރު މުއްދަތާއި ދިގު މުއްދަތުގައި ވެސް ކުރަން ޖެހެނީ ބޮޑު ހަރަދެއް ކަމަށްވެސް މިނިސްޓަރ މާރިޔާ ވިދާލުވިއެވެ.\nމީގެ އިތުރުން ގިނަ ފަރާތްތަކުން ފައިސާގެ އެހީ ދިނުމަށް ހުށަހަޅަމުން އަންނަ ކަމަށާއި، ލިބުނު ފައިސާގެ ތަފްސީލާއި ޚަރަދު ކުރި ގޮތުގެ ތަފްސީލު ފަހުގެ ތާރީޚެއްގައި އިޢުލާނު ކުރައްވާނެ ކަމަށްވެސް މިނިސްޓަރ ވިދާޅުވިއެވެ.\nއިއްޔެ މާލެއަށް ވެހުނު ވާރޭގައި ގެއްލުން ލިބުނު ގެތަކަށް ލިބުނު ގެއްލުންތައް ދިރާސާކޮށް އެމަޢުލޫމާތު އެއްކުރުމުގެ މަސައްކަތް މޯލްޑިވްސް ނޭޝަނަލް ޑިފެންސް ފޯސްއިންދަނީ ކުރަމުންނެވެ.\nޖަޕާނަށް ކުރަމުންދާ ވިސާރައިގައި 83 މީހުން މަރުވެއްޖެ


Report: Suvaaleh: Magey Atoll ah kithah resort?\nހދ.ގައި ހުޅުވާފައިވާ ހަމައެކަނި ރިސޯޓު ކަމަށްވާ ހޮނޑާފުށި އައިލެންޑް ރިސޯޓް- ފޮޓޯ: ހޮނޑާފުށި\nރާއްޖޭގެ ޓޫރިޒަމަށް 47 އަހަރުވީއިރު، މި ސިނާއަތަށް ބޮޑެތި ބަދަލުތަކެއް އަތުވެއްޖެ އެވެ. ބޮޑެތި ކުރިއެރުން ތަކެއް ލިބިއްޖެ އެވެ. އެއް ބަދަލަކީ ކުރިން މާލެ އަތޮޅުން ފެށި ޓޫރިޒަމް މުޅި ރާއްޖެ އަށް ފެތުރިގެން ދިއުމެވެ. މިއާއެކު ޓޫރިޒަމްގެ އެނދުތައް އިންތިހާ އަށް އިތުރު ވެގެން ހިނގައްޖެ އެވެ. ރާއްޖޭގައި ހުރި ޖުމްލަ އެނދުގެ އަދަދު ބައި ލައްކަ އަަށް އަރައިފި އެވެ. ސަބަބަކީ ސަރުކާރުތަކުން ކޮންމެ އަހަރަކު އާ އެނދުތަކެއް ނެރުމެވެ. މި ސަރުކާރުން ވެސް ވެރިކަމަށް އައީ އާ އެނދުތަކެއް ނެރުމުގެ ވައުދާ އެކުގަ އެވެ. އެހެންވެ، މި ވައުދު ފުއްދަން މާކެޓަށް ނެރޭ ފުރަތަމަ ރިސޯޓުތަކުގެ ނަންތައް އިއުލާނު ކުރުން އަންގާރަ ދުވަހުގެ ރޭ އޮންނާނެ އެވެ. އާ ރިސޯޓުތަކެއް އަނެއްކާވެސް މާކެޓަށް ނެރޭއިރު ރައްޔިތުން މިފަހަރު ވެސް ތިބީ އުންމީދުގަ އެވެ. އެއާއެކު ސުވާލު މާކެއްގަ އެވެ؟ ސުވާލަކީ މަގޭ އަތޮޅުގައި ކިތައް ރިސޯޓު ހުޅުވާނެ ހެއްޔެވެ؟ މަގޭ ރަށް ކައިރިން ވަޒީފާގެ ފުރުސަތު ލިބޭނެ ހެއްޔެވެ؟\nއާ ރިސޯޓު ތަކެއް ހުޅުވާއިރު ރާއްޖޭގެ ޓޫރިޒަމް މިހާރު ބެހިފައިވާ ގޮތަށް ބަލައިލުން ރަނގަޅުވާނެ އެވެ. ނޭޝަނަލް ސްޓެޓިސްޓިކް ބިއުރޯގެ ސްޓެޓިސްޓިކް އިޔާ ބުކް 2019 ގައިވާ ގޮތުން 2018 ވަނަ އަހަރުގެ ނިޔަލަށް، ރާއްޖޭގެ ޓޫރިޒަމްގެ 33 ޕަސެންޓް ހިއްސާ ކުރަނީ މާލެ އަތޮޅުންނެވެ. އެންމެ ރިސޯޓު ގިނައީ މި އަތޮޅުގަ އެވެ. މި އަތޮޅުގައި އެކަނި 47 ރިސޯޓް ހުޅުވާފައިވެ އެވެ. މި ރިސޯޓުތަކުގައި ހުރި އެނދުގެ އަދަދު 10,568 އަށް އަރަ އެވެ. އަދި ދެވަނަ އަށް އެންމެ ގިނަ އިން އެނދު ހުރީ އދ. އަތޮޅުގަ އެވެ. މި އަތޮޅުގެ 17 ރިސޯޓެއްގައި 4,056 އެނދު އެބަހުއްޓެވެ. މިދިޔަ އަހަރުގެ ނިޔަލަށް އެންމެ މަދުން އެނދު ހުރި އަތޮޅު ތަކަކީ މ. އަތޮޅާއި ނ. އަތޮޅު އަދި ހދ. އަތޮޅުގެ އިތުރުން ވ. އަތޮޅެވެ. އެހެންވެ، މި ސަރުކާރުން ވަނީ ޓޫރިޒަމް ނެތް ހިސާބުތަކަށް ޓޫރިޒަމް ގެންދާނެ ކަމަށް ވައުދުވެފަ އެވެ.\nސްޓެޓިސްޓިކް ފޮތުގައި 2018 ވަނަ އަހަރާ ހަމައަށް ރާއްޖޭގެ ޓޫރިޒަމްގެ 33 ޕަސެންޓް މާލެ އަތޮޅުގައި އޮތް ކަމަށް ދެއްކިނަމަވެސް، މިދިޔަ އަހަރެއްހާ ދުވަހު މި ހިސާބުތަކަށް ބޮޑު ބަދަލެއް އައިސްފައިވާނެ ކަމަށް ބެލެވެ އެވެ. ސަބަބަކީ މިދިޔަ ސަރުކާރުގައި ގިނަ ރަށްތަކެއް ހަދަން ދޫކޮށް، ގިނަ ރިސޯޓުތަކެއް ހުޅުވުމެވެ. މިހާރު ރާއްޖޭގައި ރިސޯޓު ތަރައްގީ ކުރުމުގެ 140 މަޝްރޫއެއް ކުރިއަށް އެބަދެ އެވެ. އަދި މިދިޔަ ފަސް އަހަރު ތެރޭ އެކަނި 50 ރިސޯޓެއް ހުޅުވާފައިވެ އެވެ. އަދި މި އަހަރުގެ ނޮވެމްބަރު މަހުގެ ނިޔަލަށް އެކަނި ކުރިން ދޫކޮށްފައިވާ 20 ރަށެއްގައި ރިސޯޓު ހަދައި ވަނީ ހުޅުވާފަ އެވެ. މި އަހަރުތަކުގައި ހުޅުވި ގިނަ ރަށްތައް ވެސް ހަދާފައިވަނީ މާލެ އަތޮޅުގަ އެވެ. މާނައަކީ ޓޫރިޒަމް ފެތުރުމުގައި ހދ. ފަދަ އަތޮޅުތައް މިހާތަނަށް އޮތީ ވަރަށް ފަގީރުކޮށް ކަމެވެ.\nރާއްޖޭގެ ޓޫރިޒަމްގެ އެނދުތައް 2018 ގެ ނިޔަލަށް ފެތުރިފައި އޮތް ގޮތް: މައުލޫމާތު/ ޕްލޭނިން ޑިޕާޓްމަންޓް\nމާލެ އަތޮޅުން ރަށެއް ދުލެއް ނުކުރާނު\nމާލެ އަތޮޅުން ރިސޯޓު ހަދަން ރަށް ދޫނުކުރަން ސަރުކާރުން ނިންމުކަކީ ކޮން ކަހަލަ ބަދަލެއް ހެއްޔެވެ؟ މާހިރުންގެ ނަޒަރުގައި މި ބަދަލަކީ މިވަގުތަށް މުހިންމު ކަމެކެވެ. ސަބަބަކީ މާލެ އަތޮޅުން ރިސޯޓު ހަދަން 30 ފަޅެއް ދޫކޮށް ހަދަމުންދާއިރު، މިހާރު ކުރަން ޖެހޭ ކަމަކީ މި ތަންތަން ނިންމުމެވެ. އެހެން ނޫންނަމަ މާލެ އަތޮޅު "ފްލަޑް" ވުމުގެ ފުރުސަތު އޮންނާނެ އެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވެފައިވާ ގޮތުގައި މި ފަހަރު ރަށްތައް ދޫކުރާނީ ރިސޯޓު ނެތް ސަރަހައްދުތަކަށް އިސްކަން ދީގެން ކަމަށާއި، ރައްޔިތުންނާއި ކައުންސިލް ތަކުން ހޯދި ހިޔާލުގެ މައްޗަށް ބަލައިގެން ކަމަށެވެ.\n"މާލެ ޒޯން މި ވަނީ ފްލަޑްވެފައި، ކަރަންޓު ޑިވްލޮޕްމަންޓް އަތުވެއްޖެނަމަ 10،000 ބެޑުގެ އަދަދު އަރާނެ. އަޅުގަނޑުމެންގެ އެބައޮތް ސެންޓްރަލް ޒޯނަށް 2،000 ބެޑްގެ ވައުދެއް. މި ވަރަށް ދޫކޮށްލިއްޔާ ހުރި ފަޅުތަކާއި ބެޑް ތަކާއެކު 10،000 ބެޑަށް އިތުރުވޭ އެބަ،" އަލީ ވިދާޅުވި އެވެ.\nރާއްޖޭގައި ޓޫރިޒަމް ނެތް ސަރަހައްދުތަކުގެ ތެރެއިން އެންމެ ހާލުގައި އޮތީ ހދ، ކަމަށް ބުނެވިދާނެ އެވެ. މި އަތޮޅުގައި ޒަމާން ތަކަކަށްފަހު މިހާތަނަށް ހުޅުވާފައިވަނީ އެންމެ ރިސޯޓެކެވެ. އެއީ ތްރީއޭ ކުންފުނިން މިދިޔަ އަހަރު ހޮނޑާފުށީގައި ހުޅުވި ރިސޯޓެވެ. މި ރިސޯޓުގައި 400 ކޮޓަރި ހުރިނަމަވެސް މިހާތަނަށް އޮޕަރޭޓް ކުރަމުން ދަނީ 100 ކޮޓަރި އެވެ. މި ރިސޯޓަށް އެނދު އިތުރު ކުރަންވެސް އެންމެ ބޮޑު ގޮންޖެހުމަކަށް ވެފައިވަނީ އެ އަތޮޅުގައި އިތުރު ރިސޯޓު ނެތުމެވެ. އެހެންވެ، މި އަތޮޅުން އިތުރު ތިން ރިސޯޓު ހުޅުވަން ސަރުކާރުން ވަނީ ވައުދުވެފަ އެވެ.\nރައީސް ސޯލިހު: ހދ. އިން އާ ރަށްތަކެއް ރިސޯޓު ހަދަން ނެރޭނެ ކަމަށް ވިދާޅުވި- ފޮޓޯ: ރައީސް އޮފީސް\nކައުންސިލްތަކާއެކު އިއްޔެ ބޭއްވި ބައްދަލުވުމުގައި ވާހަކަ ދައްކަވަމުން، ރައީސް އިބްރާހިމް މުހައްމަދު ސޯލިހު ވިދާޅުވި ގޮތުގައި ކުރިއަށް އޮތް ދެތިން ދުވަހުގެ ތެރޭގައި ހދ. ގެ ތިން ރަށެއް ފަތުރުވެރިކަމަށް ހުޅުވާލައްވާނެ އެވެ.\nރަށް ނެރުން: ދިރާސާކޮށްފައި!\nރާއްޖޭގައި މިހާތަނަށް ރިސޯޓު ހަދަން ރަށްތައް ދޫކުރަމުން ގޮސްފައިވަނީ އެއް ވެސް ދިރާސާއެއް ނުކޮށެވެ. ނަތީޖާ އަކަށް ވަނީ ތާރީހީ ގޮތުން ހިމާޔަތް ކުރަން ޖެހޭ ރަށްތަކާއި ތިމާވެށީގެ ގޮތުން ރައްކާތެރި ކުރަން ޖެހޭ ރަށްތަކެއް މިހާތަނަށް ގެއްލިގެން ދިއުމެވެ. އަދި މިފަދަ ރަށްތައް ދޫކޮށް އަލުން އެރަށް ނެގުމުން އިންވެސްޓަރުންނަށް ވެސް ބޮޑެތި ގެެއްލުން ތަކެއް ވެފައި އެބަހުއްޓެވެ. މީގެ އެއް މިސާލަކީ ގއ. އޮޑެގައްލާ އެވެ. ތިމާވެށި ހިމާޔަތް ކުރަން އެ ރަށް އަތުލުމަށްފަހު އަދި ވެސް އޮތީ ބަދަލު ނުލިބި އެވެ. މީގެ ސަބަބުން އެ ރަށް ނަގާފައިވާ އިންވެސްޓަރަށް ދަނީ ގެއްލުން ވަމުންނެވެ. މިފަދަ މައްސަލަތައް ހައްލު ކުރެވޭނީ ރަށް ނެރުމުގެ ކުރިން ސަރުކާރުން ނިކަން ރަނގަޅަށް މިކުރެވޭ ކަމެއް އެނގިގެންނެވެ. އެހެންކަމުން މާހިރުންގެ ނަޒަރުގައި ރަށް ނެރުމުގެ ކުރިން ދިރާސާ ކުރުމަކީ އިންވެސްޓާ ކޮންފިޑެންސް އިތުރު ވެގެންދާނެ ކަމެކެވެ.\nމި ފަހަރު ރިސޯޓު ހަދަން ރަށްތައް ނެރުމުގެ ކުރިން ތިމާވެށީގެ ދިރާސާ އާއި އެ ސަރަހައްދުތަކުގެ އާންމުންގެ ހިޔާލު ހޯދަން ވެސް ދިރާސާ ކޮށްފައިވާނެ ކަމަށް ޓޫރިޒަމް މިނިސްޓްރީން ވަނީ ބުނެފަ އެވެ. އެހެންކަމުން މިއީ ރާއްޖޭގައި މުޅިން އަލަށް ކުރި ކަމެކެވެ.\nފަސް އަހަރަށްފަހު ރިސޯޓުތައް ބިޑަށް!\nމި ފަހަރު ރިސޯޓުތައް ނެރެނީ ރަށްތައް ބިޑްކޮށްގެންނެވެ. ރިސޯޓު ތަރައްގީ ކުރަން 2013 ވަނަ އަހަރާ ހަމައަށް ރަށް ދޫކުރަމުން ގެންގޮސްފައިވަނީ އޯޕަން ބިޑު އުސޫލުންނެވެ. ނަމަވެސް، ރައީސް އަބްދުﷲ ޔާމީންގެ ސަރުކާރުގައި ބިޑްނުކޮށް ރަށް ދޫކުރެވޭ ގޮތަށް ގާނޫނު ބަދަލުކޮށް ރަށް ދޫކުރަން ފެށި އެވެ. އެހެންކަމުން މި ފަހަރު ބިޑްކޮށްގެން ރަށް ދޫކުރަން ފެށުން ވެގެންދާނީ ފަސް އަހަރަށްފަހު، މިގޮތަށް ރަށް ދޫކުރާ ފަހަރަށެވެ. މިގޮތަށް ރަށް ދޫކުރުމަކީ މައްސަލަ ކުޑަވެ، އިންވެސްޓަރުންގެ އިތުބާރު ބޮޑު ވެގެންދާނެ ކަމެކެވެ.\nއާ ރިސޯޓުތަކެއް ނެރުމަކީ ތާރީހީ ބަދަލަކަށްވާނެ އެވެ. ނަމަވެސް މިކަމުން ކޮށްފާނެ ނޭދެވޭ އަސަރު ތަކެއް ވެސް ހުރެ އެވެ. ނުހެދި 70 ރަށް އޮއްވައި އާ ރިސޯޓުތަކެއް ނެރުމުން މައްސަލަތަކެއް ދިމާވެދާނެ ހެއްޔެވެ؟ އަނެއްކާ އާ އެނދުތަކެއް ނެރުމުން ޓޫރިޒަމް އޮކިއުޕެންސީއަށް ބަދަލެއް އަތުވެދާނެ ހެއްޔެވެ؟ މިއީ އިތުރަށް ދިރާސާ ކުރަން ޖެހޭ ކަންތައްތަކެވެ. ސަރުކާރުން އަންދާޒާކޮށްފައިވާ ގޮތުގައި އާ ރިސޯޓު ތަކުން ދައުލަތަށް އާމްދަނީގެ ގޮތުގައި 300 މިލިއަން ރުފިޔާ ލިބޭނެ އެވެ.\nހަމަގައިމު ވެސް އާ ރިސޯޓު ތަކެއް ނެރޭ ކޮންމެ ފަހަރަކު ރައްޔިތުން ކުރާ އުންމީދުތަކެއް އޮވެ އެވެ. އެ މީހުން ބޭނުންވަނީ ވަޒީފާގެ ފުރުސަތެވެ. ރަށުގައި ތިބެގެން، މާލީ ފުދުންތެރިކަމެވެ. ރިސޯޓުތައް ހުޅުވުމުން އޭގެ މަންފާ އާއިލާއަށް ކުރުމެވެ. އެހެންވެ، އާ ރިސޯޓުތައް ނެރޭ ކޮންމެ ފަހަރަކު، މަގޭ އަތޮޅުގައި ކިތައް ރިސޯޓު ހަދާނެހޭ އަހަ އެވެ. އެ ސުވާލު އަންނަނީ އެހެންވެ އެވެ.\nޓޫރިޒަމް އަލީ ވަހީދު މިނިސްޓްރީ އޮފް ޓޫރިޒަމް + އިގްތިސޯދު ރިސޯޓް ޓޫރިސްޓް އެރައިވަލް


ފުން ލޯބި ( 3) – Esfiya\nއަހަރެންނަށް ކުޑަކޮށް ނިދި ޖެހުނުތަނާހެން ރާޔާ ވާހަކަ ދައްކާ އަޑު އިވުނުވެ. ލޯ ހުޅުވާލަން އުޅެނިކޮށް ރާޔާ ބުނި އެއްޗަކުން އަހަރެން ނިދާފަ އޮތްކަމަށް ހެދެން މަޖްބޫރު ވިއެވެ.\nރާޔާ ވާހަކަ ދައްކަމުން ދިޔައީ ފޯނުންކަން އަހަރެންނަށް އެނގުނީ އެކޮޅުން ވާހަކަ ދައްކާ މީހާގެ އަޑު ނީވޭތީއެވެ.\n” ބޮޑު މުސީބާތަކާ ޖެހިގެން މިއުޅެނީ. ޔަލްވީ އެބޮތް އެކްސިޑެންޓްވެގެން ހޮސްޕިޓަލްގް. އޭނަގެ ލޮލަށްވެސް ފެންނަނީކީ ނޫން. މަށައް ޔަގީން އޭނަ މަންމަ އޭނަ ނުބަލާނެކަން. ދެން މަ މި ޖެހުނީ ލޯކަނު މީހެއް ބަލަން.” ރާޔާގެ ވާހަކަތައް އަޑުއިވިފަ އެ ހަމަ ރާޔާބާއޭ އަހަރެންގެ ހިތަށްއެރިއެވެ.\n” އެކަމް އޭނަ ލާރިގަނޑު ކާލެވޭނެ މިފަހަރު. އެންމެ ފަހުން މަ ޗެކް ކުރިއިރުވެސް އޭނަ ބައްޕަ ގެއްލުމުގެ ކުރިން އޭނަައަށް އިން ފަސް މިލިއަން ރުފިޔާ ޓްރާންސްފާކޮއްފަ. އަހަރެން މިއުޅެނީ އޮޕްރޭޝަން ކުރަން ދާން ހިނގާށޭ ކިޔާފަ. އޭނަ އަކަށް ނޭންގޭނެ އެއްނު ގެންގޮސް ކޮޓަރިއެއްގަ ބޭއްވިޔަސް. ލާރިކޮޅު ލިބުނީމަ ދޫކޮށްލީމަ ނިމުނީ އެއްނު. ހަހަ” ސުބްހާނަﷲ އޭ އަހަރެންގެ ހިތަށް އެރިއެވެ.އަދިވެސް ރާޔާ އެ ދެއްކި ވާހަކަ އަހަރެންނަށް ޤަބޫލެް ނުކުރެވެއެވެ. ރާޔާ އަހަރެންނާ އެކު އެ އުޅެނީ އަހަރެން އެކައުންޓްގަ ލާރި ހުރީމަހެއްޔެވެ. ލާރިއަށް ބޭނުން ވެގެން ރީއްޗަށް ބުނި ނަމަވެސް އަަހަރެން ރާޔާއަށް ލާރި ދިނީމުސްއެވެ. އަހަރެން ނުކުޅެދޭ މީހަކަށް ވުމުން އޭގެ ނާޖާއިޒް ފައިދާ ނަގަން މިއުޅުނީ އަހަރެން އެންމެ އިތުބާރު ކުރި އަހަރެން ގެ އެންމެ ގާތް އެކުވެރިޔާއެވެ.\n” ރާޔާ ޖަސްޓް ގެޓް އައުޓް. އަަހަރެން ހިޔެއް ނުކުރަން ތީ ތިހާ ދައްފެންވަރުގެ މީހެއް ކަމަކަށް. ރާޔާއަށް އިތުބާރު ކުރެވުނީތީވެސް ދެރަވޭ ” އައި ރުޅިގަ އަހަރެން ވަރަށް ބާރަށް ބުނެލީމެވެ. އެވަގުތު ރާޔާ ގެ މޫނު މައްޗަށް އެރި އެއްވެސް ކުލަވަރެއް އަހަރެންނަަކަށް ނުފެނެއެވެ. ނަމަވެސް ބަހެއްވެސް ނުބުނެ ރާޔާ ނިކުމެގެން ދިޔަ އަޑު އަހަރެންނަށް އިވުނެވެ. އަހަރެން އެންމެެ އިތުބާރު ކުރި މީހާވެސް އަހަރެންނަށް އޮޅުވާލީއެވެ. ދެން އަހަރެންނަށް އިތުބާރު ކުރެވޭނީވެސް ކާކަށް ހެއްޔެވެ. ލޮލުގެ ފެނުން އަނބުރާލިބޭނެ ކަމަށް ކުޑަ ނަމަވެސް އުންމީދެއް ލިބިފަ އެ އުންމީދުވެސް ގެއްލުނީއެވެ. ދުނިޔެ މަތިން އަހަރެން ފޫހިވާން ފެށިއެވެ. އަހަރެން މި ދުނިޔޭގަ ނެތަސް ދެރަވާނެ މީހަކު ނުހުންނާނެއޭ ހިތަށް އެރިއެވެ. ވިސްނިވަރަކަށް ބޯ ގޮވަން ފެށިއެވެ. ކެތްނުވެގެން ބޮލުގަ އަތް އަޅާފަ ބާރަށް ހަޅޭލަވާގެވުނުވެ. އަހަރެންނަށް މި އޮވެވުނީ ހޮސްޕިޓަލްގަ ކަންވެސް އޭރު އަހަރެން ހަނދާނެއް ނެތެވެ. ވަގުތުން ޑޮކްޓަރ އާ ނާސް އަހަރެން ކައިރިޔަށް އައެވެ. އަހަރެން އެއްވެސް މީހަކާ ވާހަކަ ދައްކަން ބޭނުން ނުވާތީ އެ އިންގޮތަށް އިނީއެވެ. ޑރ. ހައިކަލްވެސް އަަހަރެންނާ ވަރަށް ސުވާލް ކުރިއެވެ. ނަމަވެސް އަހަރެން އެކަކާވެސް ވާހަކަ ދައްކާހިތެއްނުވިއެވެ. ދުނިޔޭގަ ދިރިހުރުމެ އެއްވެސް އުންމީދެއް ނެތް ކަހަލައެވެ.\n” މިހިރީ ކަލޭގެ ސާމާނު. ކަލޭގެ ގެޔެއް، ކަލޭގެ ބަފާގެ ގެެޔެއް މިހާރު ނުހުންނާނެ. އެނބުރި ގެޔަށް އަންނަަން ހިޔާލް ނުކުރާތި” ކައިރިން މަންމަގެ ރަހުމު ކުޑަ ބަސްތަކުގެ އަޑު އިވުނުވެ. މަންމަ އެއައީ ގޭގަ ހުރި އަހަރެންގެ ސާމާނުތައް ހިފައިގެން ކަން ޔަގީނެވެ. ނަސީބަކުން އިތުރު އެއްޗެކޭ ނުބުނެ މަންމަވެސް ގޮސްފިއެވެ.\n” ނާސް ޔަލްވީ ޕްރައިވެޓް ރޫމް އަކަށް ޗޭންޖް ކުރޭ” އެހެން ބުނުމަށް ފަހު ޑޮކްޓަރ ނިކުތް އަޑު އިވުނެވެ.\n” ނާސް ކެން އައި ހޭވް އަ ނައިފް. އާފަލެއް ކާލާން ވެގެން” ކައިރީ ހުރި ދިވެހި ނަރުސް ކުއްޖާ ކައިރީ އަހަރެން ބުނީމެވެ. އަދި ރާޔާ ހޮސްޕިޓަލްއަށް އައި އިރު ގެނައި އާފަލް ކޮތަޅުން އާފަލެއް ނަގައިގެން ނާސް ގެ އެހީގަ އަހަރެން ފާހާނާއަށް ދިޔައީމެވެ.\nފާހާނާއަށް ވަދެ ތަޅުލީމެވެ. އޭރުން އެއްވެސް މީހަކަށް އަހަރެން ކުރަން އުޅޭކަން ހުއްޓުވިޔަ ނުދިނުމަށްޓަކައެވެ.\nދިރިއުޅުމުގަ ކަންތައްވާ ގޮތުން ދުނިޔޭގަ ހުންނަންވެސް އަހަރެން ފޫހިވިއެވެެ. އޭރުން އެއްވެސް މީހަކަށް އަހަރެންގެ ފަރާތުން އުނދަގުލެއް ނުވާނެއެވެ. ހިތަށް ކޮއްފައިވާ އަސަރުން އިތުރަށް އަހަރެންނަކަށް ކެތެއް ނުކުރެވުނެވެ. އަތުގަ އޮތް ވަޅިން އަތުގަ އަޅާލީމެވެ. ހަންގަނޑު ދެފަޅިވެގެން ލޭތައް ފައިބަންފެށިއެވެ. އަހަރެން ދެން އެންމެ ހިނދުކޮޅަކުވެސް މި ކެހިވެރި ދުނިޔޭގަ ހުންނާކަށް ބޭނުމެއްނޫނެވެ. މޫނުމަށްޗަށް އަނދިރިވާން ފެށިއެވެ. ދެން ވީ އެއްވެސް ކަމެއް އަހަރެންނަކަށް ނޭންގެއެވެ.\nހޭލެވުނު އިރު އަހަރެެން އޮތީ އެނދެއްގައެވެ. އަތުގަ އަތް ޖަހާލިއިރު އެ ދިމާލުގަ ބޮޑު ބޭސް ގަނޑެއް އަޅާފަ ހުއްޓެވެ. އިތުރަށް އަހަރެން ފޫހިވިއެވެ. އައިވީ ގުޅާފައިން ވާގަނޑައް ދާމާގެންފަ އެ ނައްޓާލީމެވެ. ތޫނު ތަދެއް އިހްސާސް ވުމުން އެތާ އަތް ޖައްސާލިއިރު އައިވީ ގުޅާފަ އިންތަނުން ލޭއަންނަކަމަށް އިހްސާސް ކުރެވުނެވެ. އަނެކާވެސް އަހަރެންގެ މޫނު މައްޗަށް އަނދިރިވާގޮތްވިއެވެ.\n” ޔަލްވީ… އާ ޔޫ އޯކޭ…؟” އަހަރެންނަށް ލޯ ހުޅުވާލެވުނު ގަޑީގަ ޑޮކްޓަރ އަހަރެންނާ މުހާތަބްކޮށް އޯގާތެރި ކަމާއެކު ބުނެލިއެވެ.\n” ނޯ އައި އޭމް ނޮޓް. އައި ޑޯންޓް ވޯންޓް ލިވް އެނީ މޯ” ޑރ، ހައިކަލްގެ ވާހަކަ ނުނިމެނީސް އަހަރެން ބުނެލީމެވެެ. އެއްވެސް މީހެއްގެ އޯގާތެރި ބަސްތަކެއް މިއަދު އަހަރެންނެއް ބޭނުމެއް ނޫނެވެ.\n” ޔަލްވީ… ދުނިޔޭގަ އުޅޭއިރު ދިމާވާނެ މިފަދަ އެތަށް ކަމަކާ… އަހަރުންނައް ޖެހޭނީ ކެތްތެރިކަމާއެކު ކުރިމަތިލަން…. އަޑިގަނޑަކަށް ފަހު އުސްގަނޑެއް އަންނާނޭ ބުނާހެން އަދި ނުވެއެއްނު މާޔޫސް ވާކަށް… މާ ބޮޑަށް އެކަނި ވީމަ ވާ ގޮތް ކަންނޭންގެ.. ގުޅާދެންތަ ޔަލްވީ ބެސްޓް ފްރެންޑަށް..” ހައިކަލްގެ ވާހަކަތަކުން އަހަރެންގެ ދިރުމެއްނެތް ހިތައް ކޮންމެވެސް ވަރެއްގެ ހިތްހަމަ ޖެހުމެއް ލިބުނު ނަމަވެސް ފަހުން އެ ބުނި ޖުމްލައިން މުޅި މޫޑް އިތުރަށް ހަރާބް ވެއްޖެއެވެ.\n” ޑިޑް ސަމްތިން ހެޕެންޑް ބިޓްވީން ޔޫ ޓޫ” ހައިކަލްއަށް ރާޔާގެ ނަން ބުނުމުން އަހަރެންގެ މޫނަށް އެރި ކުލަވަރު ފެނުނީ ކަންނޭންގެއެވެެ.\nއަހަރެން އިތުރަށް ވާހަކަ ދައްކާ ހިތެއް ނުވިއެވެ.\n” ޔަލްވީ.. ކަމެއް ދިމާވީމަ އޭގެ މާނައެއްނޫން ދުނިޔެ މަތިން ފޫހިވެގެން އަމިއްލަ ނަފްސައް ގެއްލުން ދޭށެކޭ.. ވަރަށް ސްޓްރޯންގް ކުއްޖަކަށް ވެގެން ކަންކަމާ ފޭސް ކުރަން ޖެހޭނީ” ހައިކަލް އަދިވެސް ބެލީ އަހަރެން ހިތްހަމަ ޖައްސަދެވޭތޯއެވެ.\nއަހަރެން ދުނިޔޭގަ ހުރިއްޔާ އޭނައަށްވެސް ވާނީ ގެއްލުމެވެ. އަހަރެންނާ ދޭތެރޭ ވިސްނާ އަހަރެންނަށް އަޅާލާނެ މީހަކު ނެެތެވެ. ދިރިއުޅުމުގެ މި މައިދާނުގަ ވެއްޓިގެން މިދިޔައީ ފުންމިން ނޭންގޭ ވަޅުގަނޑަކަށެވެެ. ސަލާމަތްކޮއްދޭނެ މީހެއްނެތްތާ އެއްވެސް އަލިކަމެއްވެސް ނެތް އަނދަވަޅެކެވެ.\n” ޔަލްވީ ކަމަކާ ވާހަކަ ދައްކަން ބޭނުމިއްޔާ އަހަރެން އަބަދުވެސް ހުންނާން. ކަންތައްތަށް ހިތުގަ ސިއްރު ކުރުމަށްވުރެ ޝެއާ ކޮއްލީމަ މާ ބޮޑަށް ހިތްހަމަ ޖެހުން ލިބޭނެ.. ޖަސްޓް ބީ ހެޕީ..” އެހެން ބުނެފައި ފޯނެއް އައުމުން ވާހަކަ ދައްކަމުން ހައިކަލް ދިޔަ އަޑު އަހަރެންނަށް އިވުނެވެެ.\n” މޭމް ބްރެކް ފާސްޓް” ކައިރިން އަންހެނެއްގެ އަޑު އިވުނެވެެ.\nބްރެކްފާސްޓޭ ބުނީމަ ކުޑަކޮށް ހައިރާންވެސް ވިއެވެ. ނަމަވެސް އަހަރެންނަށް ތަނެއް ނުފެންނަންޔާ ދުނިޔެ ދައުރުވަމުންދާގޮތްވެސް އިނގޭނީ ކިހިނެތް ހެއްޔެވެ.\n” މިހާރު ނުވައެއްޖެހީ. ބޮސް ބުނެފަ އިންނަނީ ނައިންގަ ބްރެކްފާސްޓް ދޭން” އަނެއްކާވެސް އެމީހާ ބުނެލިއަޑު އިވުނެވެ.\n” ބޮސް” ނާސް ޑރ. ހައިކަލްއަށް ބޮސް ކިޔަންވީ ކީއްވެބާއޭ ހިތައް އެރިއެވެ.\n” ޔަލްވީ ހޭލީތަ” ތަންކޮޅެއް ހަރު ވަރުގެ މީހެއްގެ އަޑުވެސް އިވުނެވެ.\nއަހަރެންނަށް މި އޮވެވުނީ ކޮންތަނަކު ބާވައޭ ހިތައް އެރިއެވެ. އަނެއްކާ އެމީހުން އަހަރެންގެ ނުކުޅެދުންތެރިކަމުގެ ނާޖާއިސް ފައިދާ ނަގަން އުޅެނީ ބާވައެވެ. އެހެންވެއްޖެ ނަމަ އެހީއަށް އެދިވެސް އަހަރެން ގޮވާނީ ވަކި ކާކަށް ހެއްޔެވެ.\n” ގެނޭ މާމަ އަތައް.. ނާރީ ދޭ ދެން ގޭތެރެ ކުނި ކަހާލަން” އަނެއްކާވެސް އެމީހާގެ އަޑު ތަކުރާރުވިއެވެ. އެ ވާހަކަ ދެއްކީ އަހަރެންނަށް ބްރެކް ފާސްޓް ހިފައިގެން އައި މީހާއާކަން އަހަރެންނަށް އިނގުނެވެ.\n” ޔަލްވީ އަަވަހަށް ތެދުވޭ ކާލަން. އެއްޗެއް ނުވެސް ކައެއްނު ތި އުޅެނީ” އެ މާމަ އަަހަރެންނާ މުހާތަބްކޮށް ވާހަކަ ދެއްްކިއެވެ. އަދިވެސް އަހަރެންނަކަށް ވާނުވާ އޮޅުން ފިލާ ގޮތެއް ނުވެއެވެ.\n” ޔަލްވީ މީ އަހަރެންގެ މާމަ. ހޮސްޕޓަލް އިން ޔަލްވީ ޑިސްޗާޖް ކުރީމަ އަހަރެންގެ ގެޔަށް ގެނައީ… ޔަލްވީގެ ހާލް އަހަރެންނަށް ކޮންމެސް ވަރަކަށް އިނގޭތީ… ޑިސްޗާޒްވާތީ ޔަލްވީ މަންމައަށް ހޮސްޕިޓަލް އިން ގުޅީމް ވަަަރަށް ހަޑިއެއްޗެއްސައް ދަންދެން ކިޔާފަ ފޯން ބޭއްވީ… ދެން އިތުރު ޗޮއިސް އެއް ނެތީމަ އަހަރެން ގެޔަށް ގެނައީ.. އަހަރެންގެ ޕޭޝަންޓެއް ވީމަ ކޮންމެސް ވަރެއްގެ އެހީއެއް އަހަރެންނައްވެސް ވެވިދާނެެތާ ދޯ..” ހައިކަލްގެ ވާހަކަ އަޑުއަހަން އަހަރެންނަށް އޮވެވުނީ ބުނާނެ އެޗެއް ނޭންގިފައެވެ.\n” އަހަރެންނަކަށް ނޭންގެ ޑރ. އަށް ޝުކުރުވެރިވާނެ ގޮތެއްވެސް.” ޖުމްލަ ފުރިހަމަ ނުކުރެވިގެން އުޅެނިކޮށް ހައިކްލް އަަހަރެން ހުއްޓުވިއެވެ.\n” މާމާ ދެން ޔަލްވީއަށް ކާންދީ. އަހަރެން ދަނީ ޑިއުޓީއަށް” އެހެން ބުނެފަ ހައިކަލް ދިޔުމުން މާމަ ވަރަށް ލޯބިން އަހަރެންނަށް ސަމުސަލުން ކާންދިނެވެެ. ދުވަހަކު ލޯބި ނުލިބޭ ވަރަށް މި ކުޑަ ވަގުތުކޮޅުގަވެސް އަަހަރެންނަށް ލޯބި ލިބިއްޖެއެވެ.\n” ދަރިފުޅައް އިނގޭތަ.. މާމަ މި ހުންނަނީ ހަމަ ހައިރާންވެފަ.. ޔަލްވީ ގެނެސްފަ ބުނީ މި ވަރަށް ހާލުގަ އުޅޭ ކުއްޖެކޭ.. އެކްސިޑެންޓްވެގެން ލޮލުގެ ފެނުމަށް ނުކުޅެދިފައިވާ އަޅާލާނެ މީހެއްނެތް ކުއްޖެކޭ.. މާމަ ވަރަށް އުފާވި.. އެއީ ދުވަހަކުވެސް ހައިކަލް ކުރި ކަމެއް ނޫންވިއްޔާ” މާމަ ވަރަށް ލޯބިން އަހަރެންނާ ވާހަކަ ދައްކަމުން ދިޔައެވެ. ކަންތަށް އޮޅުންފިލުވާދެމުން ދިޔައެވެ.\nމާމަ ފަރާތުން އެނގުނު ގޮތުގަ ހައިކަލް އުޅެނީ އޭނަ ބައްޕަ މެންނާ ވަކިންނެވެ. އެކްސިޑެންޓެއްގަ ހައިކަލް މަންމަ މަރުވިފަހުން ބައްޕަ އުޅެނީ އެހެން މީހަކާ ކައިވެނިކޮއްގެންނެވެ. ދޮންމަންމަ ކިތަންމެ ހެޔޮ ނަމަވެސް ހައިކަލް އަކީ އަބަދުވެސް އެކަނިވެރިކަމަށް ލޯބި ކުރާ މީހެކެވެ. އަދި މި ގޭގަ އުޅެނީ ހައިކަލްއާ ހައިކަލް ގެ ރައްޓެހި ޑޮކްޓަރ އެކެވެ. ނާރީ އަކީ ގޭ މަސައްކަތްތައް ކުރަން ގެންގުޅޭ ލަންކާ މީހެކެވެ.\nމެންދުރުވަންދެން އެތަށް ވާހަކައެއް ދައްކަން އިނުމަށް ފަހު މާމަ ދިޔައީ މެންދުރު ނަމާދު ކުރާށެވެ. އެހެން އޮއްވާ އަހަރެންނަށް ނިދުނު ގޮތެއްވެސް ނޭންގެއެވެ. ހޭލެވުނީ ބަޔަކު ވާހަކަ ދައްކާ އަޑަށެވެ.\n” ސޯ ވަޓް އާ ޔޫ ގޮނަ ޑޫ ޓް ހާ” އަޑުން އެ ވާހަކަ ދައްކަނީ ހައިކަލް ނޫންކަން އަހަރެންނަށް އެނގުނެވެ.\nEhmn wes eyna kairi huregn thr hurihaa vaahaka eh dhahkany?? Stwrii hama prfct.. ekam hama kury ey.. ethan kolhu rangalhu kohlaba.. plx.. nxt prt kn irakun? Avas kohlahcheyy.. and dhogukoh genes dhehche.. me 26th kahneyge.. llllooollllxxx..\nYey.. cngrtx to me..\nDhogu koh noa.. lol\nNext partga ekanthah rangalhu kohladheynan.. tuesdayga new episode update kohdheveythw try kuraanan ?\nthankolheh avahah up kohdheynama. kiyaa part handhaan netheyfahun thi up kohdheny. ?\nNext partga ekanthah rangalhu kohladheynan ingey ?\nV reethi mi story.. v kiyaa hiy vey.. but haadha inthizaareh kuraa fahuney thi up kohla dhenee. Week eh ga madhu vegen2parts up koh nudheveyne tha alhe??\nDhen try kuraanan ingey weekehge2part update kureveythw ?\nVarah reethi mi story.and varah kiyaahhiyvey\nEkam hope kuran den thankolhey avahaa update kohfa dhigu vaaney kamah.\nNext part egothah genesdheveythw try kuraanan ?\nhey pretty can i have your number ?\nand umagirl\nPretty alhe story up kohla dheebaa. V kiyaa hithun mi bunee\nSorry ingey lahun update kohdhevunyma. mom balivegen varah bxykoh hospitalga miulheny.. ehnve midhuvas kolhu ehaa lahun update kohdheveny ?\nPls up koh dhybala\nKobaatha mi story ge part 1 and 2\nhttps://www.esfiya.com/author/mixu-2/ Mi link check kohlaba.. Author Mixu ah dhiyaima fennaane ?\nލޯބި November 26, 2013


ކިހާދު މޯލްޑިވްސް އާއި ކިހާދޫ ބައްދަލުކުރި މެޗް އެއްވަރުވެއްޖެ - Kihaadhoo Live\nކިހާދު މޯލްޑިވްސް އާއި ކިހާދޫ ބައްދަލުކުރި މެޗް އެއްވަރުވެއްޖެ\nލިޔުނީ: ކިހާދޫ ލައިވް | މާޗް 19, 2014 2014 ގެ ލިތުންތައް, ކުޅިވަރު\nކިހާދޫ ޓީމް- ފޮޓޯ : ފޭސްބުކް ހަސަން ހަލީމް\nކިހާދު މޯލްޑިވްސް އާއި ކިހާދޫ ޓިމް ކުޅުނު އެކުވެރި ކަމުގެ ފުޓްބޯޅަ މެޗް3–3އިން އެއްވަރުވެއްޖެއެވެ.\nކިހާދޫ ދަނޑުގައި ފޯރިގަދަ ކުޅުމެއް ފެނިގެންދިޔަ މިމެޗްގައި ފުރަތަމަ ހާފް ނިމިގެންދިޔައީ ކިހާދު މޯލްޑިވްސްގެ ޓީމުން2ލަނޑުގެ ލީޑަކާއެކުއެވެ. ކިހާދޫ ޓީމް ފުރަތަމަ ހާފްގައި ރަގަނޅު ކުޅުމެއްދައްކާ ކިހާދު މޯލްޑިވްސް ޓީމްގެ ޑިފެންސް ލައިނަށް ބާރުބޮޑުކުރިއެވެ. އެގޮތުން ފޯވާޑް ހުސައިން އީމާނަށާއި ހުސައިން ސާމިރުއަށް ގޯލް ޖަހާނެ ރަގަނޅު ދެތިން ފުރުސަތެއްލިބިގެން ދިޔައެވެ.\nކިހާދޫ ޓީމުން ދެވަނަ ހާފަށް ދަޑަށް ނުކުތީ މެޗުން މޮޅުވުމުގެ އުއްމީދުގައި ބޮޑެތި ބަދަލުތަކަކާއެކުގައެވެ. މިޑްފީލްޑަރ އަލީ ނާޝިދު ގެ ބަދަލުގައި އަޙްމަދު ފަޔާޟް ، ޑިފެންޑަރ އަފުޒަލްގެ ބަދަލުގައި މުޙައްމަދު އަޝްރަފު ، ޑިފެންޑަރ އަޙްމަދު ޒިޔާދުގެ ބަދަލުގައި ޑިފެންޑަރ ހުސައިން މުއާޒް އަދި މިޑްފީލްޑަރ ނަޒުމީ އާދަމްގެ ބަދަލުގައި އަޙްމަދު މައުސޫމް މީގެ އިތުރުން ފޯވާޑް ހުސައިން ސާމިރުގެ ބަދަލުގައި މިޑްފީލްޑަރ އިބުރާހިމް ރަޝީދު ކުޅެން ނިކުމެފައިވެއެވެ. މިބަދަލުތަކާ އެކު ދެވަނަ ހާފްގައި ކިހާދޫ ޓީމުންވަނީ ފުރަތަމަ ހާފަށްވުގެ ގިނަވަގުތު މެޗް ކޮންޓްރޯލްކޮށް އިދިކޮޅުޓީމްގެ ގޯލަށް ނުރައްކާތެރި ގިނަ ހަމަލާތަކެއް ފޮނުވާލާފައެވެ. ނަތީޖާއެއްގެ ގޮތުން ކިހާދޫ ޓީމްގެ ފުރަތަމަ ލަނޑު 70 ވަނަ މިނެޓްގައި ކާމިޔާބު ކޮށްދިނީ ބަދަލުކުޅުންތެރިއެއްގެ ގޮތުގައި ކުޅެން ނިކުތް އަޙްމަދު ފަޔާޟް އެވެ. މިލަޑާއެކު ކިހާދޫގެ ޓީމަށް އިތުރު ހިތްވަރެއްލިބިގެން ދިޔައީ 74 ވަނަ މިނެޓްގައި ހުސައިން އީމާން ގޯލްކީޕަރ ކައިރިން ވެސް ނައްޓުވާލުމަށް ފަހު ޖަހައިދިން ގޯލާއެކު ނަތީޖާ 2-2 އިން އެއްވަރުވުމުންނެވެ.\nމިމެޗްގައި ޖުމްލަ3ރީނދޫ ކާޑް ފެނިގެންދިޔައިރު ކިހާދު މޯލްޑިވްސް އަށް 80 ވަނަ މިނެޓްގައި ޕެނަލްޓީއެއް ލިބިގެންދިޔައީ އޭރިޔާތެރެއިން ޑިފެންޑަރެއްގެ އަތުގައި ބޯޅަޖެހުމުންނެވެ. ކިހާދޫ ޓީމްގެ ގޯލްކީޕަރ އަޙްމަދު ފަވާޒް ޕެނަލްޓީ ދިފާއުކުރި ނަމަވެސް އިދިކޮޅު ޓީމުން ޕެނަލްޓީޖެހި ކުޅުންތެރިޔާ އަށް އެބޯޅަ ލިބުމާއެކު ގޯލްގެތެރެއަށް ފޮނުވާލައި ނަތީޖާ 3-2 އަށް ބަދަލުކޮށްލިއެވެ. މިނަތީޖާގައި އޮވެގެން މެޗް ނިމޭނެކަށް ހީކުރެވިފައިވަނިކޮށް ކިހާދޫ ޓީމަށް ފުރަތަމަ ލަނޑުވެސް ކާމިޔާބުކޮށްދިން އަޙްމަދު ފަޔާޟް ވަނީ މެޗް ނިމެން ކައިރިވެފައި ވަނިކޮށް ވަރަށް ހަނި އޭންގަލަކުން ހިތްގައިމު ގޯލެއް ޖަހާ ނަތީޖާ ހަމަހަމަ ކޮށްފައެވެ.